
DET MALLINGSKE BOGTRYKKERI 



FORORD 

Den her foreliggende Bog er en Samling af Foredrag, som min Far 
Professor Sophus Bugge dels har holdt, dels skulde have holdt. 

Nr. 1, Irlands gamle Aandskultur og Digtning i dens Forhold til 
Norden, er under Titelen < Nyere Forskningcr om Irlands gamle Aands- 
kultur og Digtning i dens Forhold til Norden* holdt som Foredrag ved 
Kristiania Videnskabsselskabs Aarsmøde 28de April 1891 (trykt i Viden- 
skabsselskabets Forhandlinger, Kristiania 1892). 

Nr. 2, Braavalla-Slagct, og Nr. 3, Nordboerne i Irland, er skrevne 
som Foredrag, der efter Indbydelse skulde have været holdte i 1901 i 
Stockholm, Norrkdping og andre svenske Byer; denne Foredragsreise 
kom dog ikke istand. De samme Æmner er i en anden og mere ud- 
førlig Form og uden de her forekommende indledende Oversigter be- 
handlede i c Norsk Sagafortælling i Irland*, hvoraf Hefte 1 — 2 er ud- 
kommet som Særtryk af c Norsk historisk Tidsskrift* (Kristiania 1901) 
og Hefte 3 i Løbet af denne Vinter vil udkomme. 

Nr. 3, om Piræus- Loven, er holdt som Foredrag Høsten 1897 i 
en nu ikke længer eksisterende Forening, historisk-filologisk Samfund. 

Nr. 4, om Rigsmaalet, er holdt som Foredrag ved Rigsmaalsmødet 
i Kristiania 28de November 1899. 

Nr. 5, Samhold i Norden, er holdt som Foredrag i det norske 
Studentersamfund 7de Februar 1903 (trykt som Særaftryk af c Aften- 
posten*, Kristiania 1903). 

Nr. 6, Mindeord om P. A. Munch, er holdt som Tale i det norske 
Studentersamfund 14de Mai 1907 (trykt i «Samtiden> 1907, S. 337—346, 
under Titelen c Epilog til Kristiania Videnskabsselskabs Halvhundrede- 
aarsfest, Mmdeord om P. A. Munch*). 

Forespørgsler fra Venner og Studiefæller af min afdøde Far 
har gjort, at jeg har troet at burde udgive denne lille Samling, og 
Forlæggeren, Hr. W. Nygaard, har med stor Velvilje gaaet ind paa at 
udgive den. 

Kristiania, i Oktober 1907. 

ALEXANDER BUGGE. 



Nyere Forskninger om 

Irlands gamle Aandskultur og Digtning i dens 

Forhold til Norden. 

I^T ordens Historie begynder med de sidste Aar af det 
'^ ^ 8de Aarhundred. Flere Spor i irske Skrifter tyder paa, 
at Nordmænd alt i første Halvdel af 7de Aarhundred har 
fæstet Fod paa Shetland. Men kort forud for 800 træder 
Mænd fra vort Norden for første Gang paa Britanniens 
Øer klart frem for Europas Øine. De kommer med Mord 
og Brand, med Ran og Vanhelligelse. Men denne blodige 
Fremtræden aabner en Tid, som faar en bestemmende 
Indflydelse paa hele Vesteuropas Skjæbne, ikke blot til 
Nedbrydning, men til Hærdelse og Forfriskelse, til Grund- 
læggelse af nye Institutioner og nye Stater. Denne Tid fører 
Nordmænd og Daner ind i Verdenshistorien, og af den 
gaar Nordboerne, der før har været et ubestemmeligt Led 
af den germanske Folkegruppe, ud med sit eget individuelle 
Præg klart mærket paa Panden. 

I Aaret 793 den 8de Juni, fortæller en angelsaksisk 
Krønike, ødelagde hedenske Mænd Guds Kirke paa den 
lille Lindisfarne ved Northumberlands Østkyst. Næste 

1 — Populærvidenskabelige Foredrag. 

Aar gjorde Vikinger et Anfald paa Englands sydlige Kyst, 
og en anden Optegnelse i samme Krønike beretter, at disse 
kom paa tre norske Skibe fra Hordeland. I Aaret 795 
brænder Normanner Helligdommen paa en liden ved 
Irlands Østkyst. At ogsaa de Nordmænd, som først her- 
jede paa Irland, var fra Hordeland, derom vidner det 
ældste irske Navn paa Norge, Hirothay det er Harudaland, 
Hordeland. 

De røverske Overfald, jeg her har nævnt, er de første 
Hærtog, vi sikkert kjender, af Nordboer til England og 
Irland. Siden hin Tid er Samfærselen mellem England og 
Norden aldrig fuldstændig bleven afbrudt. Vi har en klar 
Erkjendelse af Englands Indflydelse paa vor Kultur i Fortid 
og Nutid. 

Men den nære Forbindelse mellem Norden og Erins 
grønne afbrødes tidlig, og med den svandt Bevidstheden 
om denne Forbindelses Betydning. Det er, som om Mindet 
om keltiske Folks og særlig om Irernes Indflydelse paa 
den nordiske Kulturs tidligste Vekst, ja paa hele Europas 
Udvikling var sunket i Havet. Irlands Selvstændighed 
ophørte, dets Sprog sank ned til etAlmuemaal, og Irernes 
egne Lærde forstod næsten ikke de Sange, som deres gamle 
Barder havde sunget. 

Dog er dette Folks gamle Kultur, allerede seet fra et 
europæisk Standpunkt, vel værd at kjende. Og for os maa 
det staa i et særeget Lys. Nordboernes Haand har i mer 
end 200 Aar hvilet tungt paa Iriand og har derved trykket 
uudslettelige Mærker i irsk Historie. Paa den anden Side 
tør det siges, at et irsk Element har virket med til at skabe 
den norsk-islandske Kultur i Oldtiden. 

Sværdet aldrig hvile. I det praktiske Liv, i Handelsom- 
sætning og økonomisk Samfærsel med andre Nationer stod 
Folket langt tilbage. 

Skjønt de irske Eneboere dristig vovede sig ud paa det 
vilde Ocean, havde Irerne kun primitive Farkoster, og 
optagne af Partikampe fik de ingen Flaade til sit Lands 
Forsvar bygget. Vikingernes Skibe seilede derfor uhindrede 
gjennem de brede, seilbare Elve dybt ind i Landet, saa 
der snart i hele Irland ikke fandtes en Sjø, en Dal, et Fjeld, 
hvortil Nordboerne ikke var komne. 

Nationalfølelse, forstaaet som en praktisk virksom Sym- 
pathi med alle irsktalende Folk, var Irerne et fremmed 
Begreb. Dette traadte klart i Dagen, efterat Nordboerne 
havde fæstet Fod i Irland. Da forbandt snart en, snart 
en anden af de irske Smaakonger sig med de Fremmede 
for at bekjæmpe sine Landsmænd. 

Vi faar da en klar Forestilling om, hvor lidet den kri- 
stelige Dannelse kan have gjennemtrængt det irske Folk. 
Thi fra denne Periode har vi forfærdelige Skildringer af, 
hvorledes paa mange Steder blandt Irerne alle Baand spræn- 
ges. En utrolig Raahed, Grusomhed og Sanselighed griber 
om sig. 



Irland havde længe før Vikingetiden en rig Digtning og 
en skreven Litteratur. Denne var samlet i Klostrene. 

Da Nordboerne kom, plyndrede de først og fremst 
Kirker og geistlige Stiftelser. Bøgerne blev brændte eller 
kastede i Vandet. I alle Dele af Øen skjændte og brændte 

de. Først da Kong Brian i 1014 havde vundet Seiren ved 
Clontarf nær Dublin, blev Nordboernes Magt brudt, og fra 
Begyndelsen af det 12te Aarhundred, da Magnus Barfod 
var falden, fik Irland en Stund Ro. De kristnede Nord- 
boer smeltede sammen med Irerne. 

Heraf er det at forklare, at medens man fra Fastlandet 
kjender over 200 Haandskrifler, skrevne i den tidlige Mid- 
delalder af irske Munke, er der i Irland selv af Bøger ældre 
end Slutningen af Ilte Åarhundred kun bevaret fire. Den 
rige Skat, som engang der fandtes, har Nordboerne ødelagt. 

Efter Vikingetidens Ophør begyndte i Irland en travl 
litterær Virksomhed. Man sankede sammen alle Stumper 
og Stykker, som Nordboerne havde levnet. De blev af- 
skrevne, omredigerede og udvidede. Paa Grundlag af de 
gamle Fortællinger opstod nye Behandlinger af de hjemlige 
Sagn. Paavirkning fra nordiske Vikinger eller fra den 
almeneuropæiske Litteratur førte den irske Produktion ind 
paa nye Veie. 

Disse Frembringelser blev nedskrevne i talrige Samle- 
haandskrifter. Sidestykker til den islandske Flatøbog. Den 
ældste endnu bevarede af disse Bøger er skreven omkring 
Aar 1100. 

Hvad der i denne gammelirske Litteratur først og fremst 
maa vække vor Opmærksomhed, er Heltesagnet, 

Hos Germanerne var den ældste nationale Form for 
Behandlingen af Heltesagnet den episke Digtning i rytmisk 
Form. Hos Kelterne var det anderledes. Ved de keltiske 
Smaafyrsters Hoffer var siden umindelige Tider Barder 
ansatte. 

De var lyriske Digtere, som til et Instruments Toner 

sang dels lovprisende Digte over Personer, Begivenheder 
eller Steder, dels Spotteviser, men de reciterede ikke episke 
Heltekvad. Derimod var Prosafortællingen den nationale 
keltiske Form for Meddelelsen af det episke Sagn. Kun de 
lyriske og dramatiske Elementer i Sagnet træder frem i 
bunden Form som Monolog eller Dialog, enten saa at 
Strofe svarer til Strofe eller i smaa Digte, som bestaar af 
flere Strofer. Til den episke Digter hos de gamle Germaner 
svarer Kelternes Fortæller eller Sagamand. 

Af det irske Heltesagn træder to store Sagnkredse frem. 
Den ældste Sagnkreds er nord-irsk, hører hjemme i Ulster. 
I den rager som den ypperste Kjæmpe Ulsterhelten Cuchulinn 
frem. Sagnet grupperer sig om ham, om Ulsters Konge 
Conchobar og om Herskerparret i Connacht Ailill og Medb. 
Bærerne af denne Cyclus skal have levet omkring Kristi 
Fødsel. Sagnene om dem havde alt i 7de Aarhundred 
sluttet sig sammen til større episke Fortællinger og var 
blevne fæstede ved Skrift. 

Den historiske Baggrund for Cuchulinn-Sagnet dannes 
først af den ældste kjendte Periode af Irlands Historie, da 
Folket ikke tog nogen Del i det øvrige Europas Rørelser 
og da Klanhøvdingers Kampe udfyldte Irernes Liv. Den- 
gang kunde en prægtig brun Tyr sætte alle i Bevægelse. 
Men en Afglans paa denne Sagnkreds falder ogsaa fra den 
følgende Periode, der strækker sig fra det 4de Aarhundred 
indtil omkring Aar 600. Da udfoldede det irske Folks 
Kraft sig udenfor Øens Grænser og Høvdinger fra Ulster 
udbredte sit Herredømme i Skotland. Sagnkredsen havde 
ikke optaget utiihyllet irsk Hedendom, men ethvert kriste- 
ligt Element manglede i dens oprindelige Form. Over denne 

Fortælling bruste saa fira Slutningen af 8de Aarhundred 
af Vikingetidens Storme. Da føiedes Træk fra det ger- 
manske Epos, som Irer lærte at kjende af Nordboer, An- 
gelsakser og andre Germaner, ind i det nord-irske Helte- 
sagns allerede fast formede Fortælling. Nordiske Vikinger, 
dem Irerne skildrer som uhyre Kroppe, kom til at optræde 
i denne. Man lod nu Conchobar faa Hjælpetropper fra 
hele Norden. Man gav en af Cuchulinns Modstandere, 
ligesom Tyskernes hornede Seifrid, en Homhud. 

Det er den krigerske Dygtighed, som i det irske Sagn 
forherliges. Ikke blot den vidunderlige Legemsstyrke, men 
Færdigheden i at bruge Sværd og Spyd, i at springe og 
kaste, en Færdighed, som opøves fra Barndommen af. 
Hellen rider ikke, men kjører som Illadens Helte i Strids- 
vogn. Ved hans Side staar Vognstyreren. Kvinder spiller 
i dette Sagn en fremtrædende Rolle. Dronning Medb frem- 
stilles som Kong Ailill overlegen i Klogskab og Energi. 
Det er hende, som styrer Begivenhedernes Gang. 

Den krigerske Aand udarter til Vildskab, som undertiden 
faar et næsten forfærdeligt Udtryk. Det heder: Cuchulinn 
tog om sit Hoved Slagets og Kampgnyets Kamhjælm. Fra 
hvert dens Hjørne, fra hver dens Kant gjalded der Skrig 
af hundrede Helte i vedholdende Hyl, og Skrig gjalded 
igjen fra Aander og Trolde, fra Dalens Alver og Luftens 
Dæmoner foran ham, over ham, omkring ham, da han 
gik for at udøse Krigernes Blod. 

Her et andet Træk. Det fortælles om Cuchulinn, at 
han alt som syvaars Gut, da han havde været i Kamp, 
maatte sættes i tre forskjellige Kar med iskoldt Vand, for 
at hans Raseri skulde kjøles. Det første Kar sprængtes af 

det sydende Vand. I det andet boblede og kogte det. 
Først i det tredje blev Vandet lunkent. 



* 



Den anden store irske Sagnkreds er kjendt under Ossians 
Navn. I Aaret 1760 udgav Skotlænderen James Macpherson 
Ossians Digte, som vakte en Storm af Begeistring i Europa. 
I disse Digte troede man at høre de Naturtoner, efter hvilke 
Gemytterne, som var gjennemtrængte af Rousseaus Ideer, 
tørstede. Goethe lod den unge Werther skrive: tOssian har 
i mit Hjærte fortrængt Homer. » 

Snart vaktes en bitter Pennefeide mellem Skotter paa 
den ene Side, Englændere og Irer paa den anden. Mac- 
pherson paastod, at de af ham udgivne Digte var fra 3dje 
Aarhundred efter Kristus, da Ossian skulde have levet. 
Men Macphersons Modstandere kaldte ham en Bedrager og 
sagde, at han selv havde fabrikeret disse Digte. Denne 
Strid er nu stilnet. Det er sikkert, at Macpherson i den 
skotske Tradition har forefundet Fortællinger og Digte, som 
knyttede sig til Navnene Fingal og Ossian. Disse har han 
selv omdigtet og forbundet ved egne Tildigtninger. Denne 
Sagnkreds er i sin Oprindelse ikke skotsk; den er sent i 
Middelalderen overført fra Irland til Skotland. Sagnets 
oprindelige Hovedhelt er Fingal, rettere kaldt Finn Cumals 
Søn. Finns Søn er Ossian eller rettere Ossin, i hvis Mund 
der er lagt Digte, som berette om hans Skjæbne. Ossins 
Søn er Oskar. 

I den irske Digtning fra 15de Aarhundred fremstilles 
Finn som øverste Feltherre over et staaende Krigerkorps 

fiann, hvoraf Navnet Fenier kommer. Delte Korps skulde 
forsvare Irland mod fiendtlige Indfald. Naar Krig ei stod 
paa, var Jagt og Elskovseventyr Finns og hans Feniers 
vante Syssel. Deres Magt blev knust af den irske Over- 
konge i et Slag, som henlægges til Aaret 283 efter Kristus. 

Over de irske Fortællinger og Vers om Finn hviler ikke 
det mystiske Slør som over Macphersons Digtning, det der 
fremkaldte Stemninger, som Goethes Werther har udtrykt 
i følgende Ord: « Hvilken en Verden, hvori den herlige 
fører mig ind! At vandre over Heden omsust af Storm- 
vinden, som i dampende Taager bærer Fædrenes Aander 
ved Maanens dæmrende Lys.» Dog kan i det irske Sagn 
over Egnen hxile en Taage, som Trolddom har bredt ud, 
som vilder Foden og lamslaar Menneskets Kraft. 

I de irske Fremstillinger fra 15de Aarhundred finder vi 
altsaa Ossiansagnet i et helt andet Lys end hos Macpherson. 
Men dette Sagn har nylig under Zimmers Argumentation 
undergaaet en ny og endnu mere overraskende Meta- 
morphose. 

I de ældste irske Kilder fra Begyndelsen af 12te Aar- 
hundred er, siger Zimmer, Finns Krigerskare fiann, Feni- 
erne, ikke et Korps oprettet for at værge Irland mod fiendt- 
lige Indfald, og et saadant Korps har aldrig existeret i den 
irske Historie. Fianna betyder i Irsk oprindelig Vikinger, 
nordiske Vikinger; det er efter Zimmer vort norske Ord 
Fiender, hvorom jeg tvivler. Finn Cumals Søn er i de ældste 
Sagn fremstillet som en Smaakonge fra Leinster, idealiseret 
efter de nordiske Vikingehøvdingers Forbillede. 

Finn-Sagnet er opstaaet i Sydirland og har navnlig i 
Ilte Aarhundred udviklet sig under stærk nordisk Ind- 

flydelse, der ogsaa viser sig i rent formel Henseende. Thi 
i Modsætning til Cuchulinn- Sagnet har her de enkelte Epi- 
soder overveiende faaet rytmisk Form og optræder under 
Paavirkning af det germanske Heltedigt som Kvad. 

Finn har ikke levet i 3dje Aarhundred. Hans histo- 
riske Forbillede er efter Zimmer den norske Vikingehøvding 
Caittil finn, d. e. Ketil hvite, som i 857 med sine Mænd, 
der halvt var Irer, halvt Nordboer, blev fældet af den 
dublinske Vikingekonge Olav. 



Skal vi nu paa den anden Side faa Øie paa, hvad 
Irlands Kultur og Litteratur har virket paa Norden og særlig 
paa Norge og Island, saa maa vi først se for os den store 
Forskjel i de ydre Forhold mellem før og nu. 

I Nutiden er Irland skilt fra os ikke alene ved Hav, 
men derved at hele det pulserende Livs Rørelse har taget 
en anden Retning. I Vikingetiden derimod strakte der sig 
en Række af norske Nybygder Landene imellem: først var 
der en i Irland selv, saa paa Suderøerne, Orknøerne og 
Hjatland. Til den ene Side over Færøerne til Island; paa 
den anden Side i Skotland og Nordengland. Disse Ny- 
bygder var som Sten lagt ved Sten til Støtte for den Havets 
gyngende Bro, som forbandt Folkene. I mangt og meget 
maatte da det ældre Kultursamfund virke paa det yngre. 
Allerede den ydre Historie fortæller os om, hvorledes dette 
traadte frem. Og naar jeg her nærmest kun taler om den 
gamle Digtning, maa jeg dog fremhæve, hvorledes den irske 
Indflydelse, som kan spores ved den, kun er et enkelt Led 

af Virkninger, som kan iagttages ved alle Livets Former, 
stærkest paa Island, dernæst i det vestlige Norge. Saaledes 
allerede ved den ydre Kultur. Sproget vidner om, at 
Islands Besætning af Husdyr, af Okser, Øg og Hunde for 
en Del kom fra Irland, og oppe i det Trondhjemske kalder 
man endnu en Indhegning for Fæet med et irsk Ord Kru. 
Vor Kornavl er bleven hjulpen frem ved disse Forbindelser. 
Tærskestaven kaldes ikke alene vestpaa, men helt ind i 
Gudbrandsdalen og Hallingdalen, med det irske Ord Tast 
Ordet Saann, der i Værdalen betegner en Ovn, hvori Komet 
tørres, tilhører det samme Sprog. Fra et beslægtet Om- 
raade nævner jeg, at en Lavart, hvoraf der udvindes en 
blegrød Farve, kaldes Korke, Den var i Middelalderen 
Udførselsartikkel fra Norge til Britannien. Ordet Korke er 
det latinske purpura, Purpur, der i Irsk blev til corcur, og 
over Skotland kom til Norge som Korke. 

Paavirkning fra Irland kan findes i Moder, Klædedragt 
og Vaaben. Her kunde nævnes Forhold ved Husenes Byg- 
ning og Indredning. Ved Kunst og Ornamentik er paavist 
en stærk irsk Indflydelse paa hele Norden. Vigtigere for 
Digtning og Litteratur er det, at Kristendommen i Norden 
blev forberedt ved Forbindelser i Vesten med kristne Folk 
og derved at kristne eller halvkristne Mænd fra Skotland 
og Irland paa Island boede sammen med hedenske Nord- 
mænd. Paa denne Bund vokste den norrøne Digtning op. 

Naar det nu spørges, hvad Virkning Irlands Kultur og 
Litteratur har havt paa denne, saa staa vi foran en Række 
af Problemer, som endnu neppe er formulerede, end sige løste. 

Saameget synes allerede nu at turde siges, at endog den 
ældste Digtning, som vi hos Nordmænd og Islændinger 

kjender, er bleven til under en bred Strømning af nye 
Forestillinger, Fortællinger og Kunstformer, der slog dem 
imøde paa de britiske Øer. De Grundfaktorer, der forklarer 
den islandske Litteraturs Særmærke, er, at Øen histude i 
Nordhavet under nye Naturomgivelser og særegne Sam- 
fundsforhold har samlet en Befolkning, hvis store Flertal 
stammede fra det vestlige Norge, men hvis Eiendommelighed 
ved fysisk og aandelig at optage keltiske Elementer havde 
udviklet sig til en ny, kraftig Vækst. 

Hvor den norsk-islandske Digtning forudsætter historisk 
Sammenhæng med den irske, viser den overalt original 
Nyskabning, aldrig uselvstændig Efterligning. 

Ved Begyndelsen af Nordmændenes og Islændingemes 
historiske Liv optræder Digtningen hos dem paa en væsentlig 
anden Maade end i den ældre germanske Verden. Ved 
deres Kongers og Høvdingers Hird finder vi en Række af 
Skalde. Harald Haarfagre skal have havt seks Hirdskalde, 
som han hædrede mest af alle sine Hofmænd. Islandske 
Skalde optræder ved Hoffer rundt om i Norden, ogsaa i 
England og Irland. 

Digtningen har faaet en indviklet Teknik, som kræver 
Oplæreise og Studium. Den er bleven en Idræt, ved hvilken 
Hovedsagen er den ydre Form : Udtrykket, der pranger med 
storslagne Billeder og med Hentydninger til dunkle Myther; 
det i alle Enkeltheder fast regulerede Versemaal. 

Det gamle germanske episke Kvad førte Sagnets Helte 
fra en forgangen Tidsalder frem. Vikingetidens Skald kvæder 
om den Fyrste, ved hvis Hof han lever; priser hans Daad 
og Kraft, hans Guld og hans Mildhed. 

Denne Digtningens og Digterens forandrede Stilling 

skyldes høist sandsynlig Indflydelse af irske Forhold. Fra 
ældgammel Tid af var der ved de irske Kongers Hoffer en 
Skare af Digtere. De dannede en egen Stand med mange 
Grader. De ypperste indtog en meget høi Rang, og de 
yngre oplærtes af ældre Mestre i sin Kunst. Denne øvedes 
undertiden, ligesom hos Nordmænd og Islændinger, ogsaa 
af Kvinder. 

Digtene var tildels Lovkvæder over levende eller afdøde 
Fyrster, ligesom de norrøne Skaldes. De Udtryk, hvori 
den irske Digter priser Høvdingen, har mange Berørings- 
punkter med den islandske Skalds. Det heder: Fyrsten 
har mættet utallige Ulve; han har udøst Blod med sit 
Spyd ; han har holdt sit Skjold fast i hver en Kamp. 
Kongen betegnes baade i det norske og i det irske Digter- 
sprog som € Vildsvinet ». Dette Dyr fandtes i Vikingetiden 
ikke i Norden, men i stor Mængde i England og Irland: 
et slaaende Bevis for, at dette Digterudtryk er skabt i 
Britannien. 

De gammelirske Digte er ofte Spottedigte, der rammer 
bestemte Personer. Disse svarer til Islændingernes Nidviser. 
Irerne tillagde Nidvisen en magisk Virkning, saa at den til 
Skade for den, mod hvem den var rettet, kunde forrykke 
Naturens faste Orden. Den samme Forestilling findes paa 
Island, blandt andet hos Skalden Kormak, som bærer et 
irsk Navn, og hvis Digte ved flere irske Ord vidne om 
hans Æts Forbindelse med Irland. 

De irske Digtes metriske Form var meget indviklet og 
varieret efter Stavelsetal, Rim og Alliteration. Man har 
fundet det sandsynligt, at de norrøne Skaldes kunstige 
Versemaal skulde være paavirkede heraf. Dette er usikkert. 

lalfald slutter den nordiske Digtnings Nydannelse sig me- 
trisk som en organisk Udvikling til de gamle fra Fædrene 
bevarede Former. 

Paavirkning fra irsk Digtning kan ikke modbevises ved 
de ældste Skaldekvæders Tid. Den islandske Traditions 
Vidnesbyrd herom er mindst 300 Aar yngre end det, 
hvorom den fortæller, den kan derfor isoleret ikke staa til 
Troende. Efter den skal Brage den gamles Digte, der 
gjælder for de ældste, \i har tilbage, være forfattede af en 
Nordmand i første Halvdel af 9de Aarhundred. Men de 
faa Ord, som Irerne har optegnet af vort Sprog fra Tiden 
omkring 800, godtgjør, at Brages Digte er yngre. Jeg holder 
det for vist, at de er fra en Tid, da hele den overvældende 
Strøm af nye Forestillinger ikke alene var trængt ind fra 
Vesten, men ogsaa havde faaet fast Form. 

Om den islandske Saga har den irske Lærde Todd 
allerede i 1867 udtalt den Formodning, at den er en Efter- 
ligning af irske Frembringelser. 

Om egentlig Afhængighed kan her ikke være Tale. Der 
er en mangesidig Forbindelse mellem den nedskrevne Saga 
og den mundtlige Tradition, om end denne ikke har havt 
en enebestemmende Indflydelse paa den skrevne Form. Og 
vi har Grund til at tro, at Fortællekunsten har været 
udviklet i typisk Form hos Nordmændene, inden den kan 
være bleven paavirket fra Irland. Ogsaa træder de to Folke- 
stammers forskjellige, ja i flere Henseender modsatte Natur- 
anlæg tydelig frem i de skrevne episke Prosafremstillinger. 

De mest eiendommelige af de irske er Sagnene om 
Cuchulinns Kreds, men disse har en langt mindre historisk 
Karakter end de islandske Ættesagaer. I de bedste af disse 



16 IRLANDS GAMLE AANDSRCLTUR OG DIGTNING 



har vi ædlere Kanstværker, en mere sand menneskelig 
Fremstilling af Personligheder. Navnlig staar de høiere i 
Anskueliggjørelse af det sjælelige. 

Det er vistnok høist sandsynligt, at den islandske Saga 
som Kunstform forudsætter Indflydelse, snarest gjennem 
mandtlig Tradition, af den irske Litteraturs episke Fortæl- 
linger eller, som man nu ofle kalder dem, Sagaer, men 
denne historiske Sammenhæng er vanskelig at godtgjøre, 
fordi Berøringspunkterne mellem dem for største Del er af 
altfor almindelig Art til at kunne være bevisende. 

Baade den irske og den islandske Behandling af Emnet 
er objektiv. Personerne fremstilles væsentlig gjennem Hand- 
ling. De fortalte Begivenheder er for en stor Del ensartede, 
som Feider, Drab, der voldes ved K\inders Skins3'ge, og 
Blodhævn; der berettes hos begge Folk om Gilder og For- 
samlinger. De spændende Konflikter løses tillige hos Kel- 
terne oftest tragisk. Ogsaa her kan en næsten grusom 
Humor glimte frem paa mørk Bund. 

Fremstillingen er hos begge Folk episk-dramatisk. Den 
irske som den islandske Fortælling anskueliggjør Handlin- 
gens Skueplads, lader os faa vide, paa hvad Dagstid den 
foregik; hvordan Veiret var; hvordan de optrædende Per- 
soner var klædte. Ogsaa den irske Saga kjender Vei og 
Sti, hvor Helten færdes, og nævner bestemte Stedsnavne. 
Men den islandske Saga er her overalt mere knap; med- 
deler kun, hvad der kan gjøre Handlingen mere anskuelig. 
Den irske Fremstilling ynder derimod gjennem en lang 
Række af sidestillede farverige Udtryk at dvæle ved Detal- 
jerne. Den nordiske Fremstilling er overhoved mere maade- 
holden og behersket. Saavel hos Irer som hos Islændinger 

er i Fortællingen indsprængt talrige dialogiske Partier. Men 
Replikerne falder paa Islandsk i al deres Knaphed mere 
træffende. De irske Dialoger er ikke saa energiske og 
livfulde. 

En vigtig Overensstemmelse er det, at Strofer i begge 
Folks Fortællinger jevnlig er flettede ind. Disse danner hos 
Irer som hos Islændinger Led af Dialogen eller er lagt i 
en af de optrædende Personers Mund. Her tør man neppe 
betvivle den historiske Sammenhæng, og at Irerne er de 
paavirkende, Nordboerne de modtagende. 

Enkelte karakteristiske Optrin i de to Folks Sagaer er 
væsentlig de samme. En Unggut, som intet ved om sin 
Faders Drab eller Banemand, færdes sorgløs i Flokken paa 
Legepladsen og viser sig de andre overlegen i Styrke. Da 
udtaler en Røst i Flokken: « Bedre var det, du tænkte 
paa din Faders Drab,» og denne Røst vækker den Unge 
til Daad. 

Enkelte typiske episke Udtryk er nær beslægtede. I den 
islandske Saga heder det, naar Uvenner skilles: Ikke er 
det fortalt, at de skiftede Hilsener. I den irske: Han 
skiltes fra dem og gav dem ingen Velsignelse og fik ingen 
af dem. I begge Folks Fortællinger indføres undertiden 
Taler, hvis Ord bestaar af Gaader og Ordspil^ som kun en, 
der er klogere end andre, forstaar. 

De tjrpiske Motiver og Sagntræk er ofte beslægtede hos 
Irer og Islændinger: at en Mand ved et Løfte er forpligtet 
til at hævne en Vens Død. At Ulykke varsles ved, at 
Vaaben klinger. At et Vaaben angriber af sig selv. Og saa 
fremdeles. Men ved de fleste af disse Motiver vil først 

2 — Populærvidenskabelige Foredrag. 

Fremtidens Granskning kunne a^øre, hvorledes Forholdet 
historisk skal opfattes. 



Ved de islandske Fortællinger, som nærmest ikke gjen- 
giver virkelige Tildragelser i det menneskelige Liv, men er 
Fantasiens Skabninger, lader det sig sikrere paavise, at 
deres Indhold er paavirket af Nordboernes Ophold i Irland. 
Jeg vælger et Exempel fra Thorsmythen. Thor er en ægte 
germansk Gud. Saalangt vor Kundskab rækker tilbage, 
djrrkede de vestgermanske Folk en Gud, hvem de gav Tor- 
denens Navn. De forestilte sig ham som uhyre stærk og 
væbnet med en Hammer eller Slægge, der havde viende 
Kraft, og de saa i ham Wodans, Odens Søn. Men saaledes 
som vi i Norden fra Vikingetiden af finder Thor i Folkets 
Tro, Digtning og Dyrkelse, er det tydeligt, at hans Kultus 
har faaet langt større Omfang end tidligere, men ikke overalt 
i Norden ligelig; at der er fremkommet en Række af Sagn 
og Eventyr om Guden, som før ikke kjendtes, og at hans 
Personlighed i Folkets Bevidsthed baade med Hensyn til 
ydre Fremtræden og indre Eiendommelighed er bleven 
rigere, klarere, dybere udformet. 

Før Vikingetiden kjender vi i Norden Navnene paa om- 
trent 90 forskjellige Mennesker. Ikke et eneste af disse 
Navne er sammensat med Guden Thors Navn. Men slaar 
vi efter i den gamle Fortegnelse over de Mænd, som fra 
Slutningen af 9de Aarhundred af tog Land paa Island, 
saa vrimler det af Navne, som er sammensatte med Thor: 
Thorstein, Thorolv, Halldor o. s. v. Her finde vi altsaa et 
tydeligt Udtryk for Thors-Kulturens større Omfang fira 

Vikingetiden af. Ser vi saa efter, hvorfra disse Mænd, som: 
skylder Thorsdyrkelsen sit Navn, er komne, saa ISnde vi, at 
mange hører hjemme i det vestlige Noi^e, men at disse 
Navne særlig har været yndede blandt Nordboerne i Vesten. 
I Irland optræder de tidligst. Den første Normand, som 
nævnes i Irland, heder Turgeis eller Thorgisl. Baade 
islandske og irske Skrifter vidner om, at Thor særlig btev 
dyrket af de nordiske Vikinger i Irland. Jeg minder om 
Helge magre, en Søn af Eivind Austmann og af en Datter 
af den irske Konge Kjarval. Helge troede paa Kristus, men 
paakaldte Thor, naar han drog til Havs eller til Kamp. 
Da han ISk Island i Syne, spurgte han Thor om, hvor han 
skulde tage Land. 

De irske Annaler omtaler Thor under den ældre Form 
Thonar (Tomar). De kalder den nordiske Kongeæt i Dublin 
Thonars Stamme. Denne eiede en hellig Thonars Ring. 
Tæt ved Dublin var en hellig Lund af Hasseltræer, som 
kaldtes Thonars Lund. 

Mange islandske Sagn om Thor har derfor sikkerlig 
tidligere været fortalte af nordiske Vikinger i Irland. Je^ 
nævner som et Exempel Sagnet om Thor hos Utgardeloke, 
til hvilket vore Fædre lyttede gjennem Øhlenschlågers Vers. 
Dette Sagn er optegnet paa Island tidlig i 13de Aarhundred, 
men gamle Digte viser, at det fortaltes omtrent ligedan 200 
Aar tidligere. 

Jeg skal her fremhæve Sceneriet i dette Sagn. Thor 
med sine Følgesvende kommer fra Havet. De vandrer 
ind i Landet mod Øst i et Par Dage. Veien gaar gjennem 
store Skove, og disse Skove bestaar ialfald tildels af Eg. 
Utgardelokes Borg ligger omgiven af Sletter. Den er saa 

hoi, at de for at se over den maa bøie Hovedet tilbage i 
Nakken. Dette Sceneri er ikke betinget ved Utgardelokes 
mythiske Karakter, og maa derfor gjengive den Virkelighed, 
der omgav Fortælleren. Dette Sceneri er hverken islandsk 
eller norsk. Derimod kan det passe til Nordengland eller 
endnu bedre til Irland. Her laa Borge, hvori irske og nor- 
diske Høvdinger satte sig fast, inde i Landet paa Høie med 
vid Udsigt over store Sletter. Irland var i gamle Dage 
dækket af Skove, hvor Svinehyrderne drev sine Dyr, som 
mæskedes med Egetræernes Olden. Sagnets Handling inde- 
holder ogsaa et Motiv, som hen\iser til Irland. Utgarde- 
loke har ved sin Trolddomskunst bundet Nisteposen saa 
fast, at Thor ikke kan faa Baandet op. Og da han giver 
Thor Besked herom, siger han, at han har bundet det med 
greS'Jærn, Dette Ord maa altsaa betegne Jærn, der ved 
magisk Kunst er gjort vidunderlig haardt og seigt. Det er 
ikke et nordisk men et irsk Ord: grés betegner paa Irsk 
Kunst og brugtes særlig om de Kunster, Smeden anvendte 
for at gjøre Jærnet blankt, hvast og haardt. 

Det vilde kræve for megen Tid her at undersøge dette 
Thor-Sagns Oprindelse i sin Helhed. En saadan Under- 
søgelse maa løse ud dets enkelte Elementer og paavise det 
Livssyn, som har forenet dem i en eneste harmonisk 
Fortælling. 

Som jeg længst har dvælet ved det irske Heltesagn, saa 
skal jeg afslutte disse Meddelelser om Forbindelser mellem 
Irland og Norden i Digtningens Verden med et Exempel 
fra det norrøne Heltedigt. Man har kaldt Island, som Saga- 
skrivningens Land, for Nordens Attika; men ligesom Homers 
Sange skabtes paa Asiens Strand, saaledes fik det norsk- 

islandske Heltedigt sin typiske Form i de nordiske Ny- 
bygder i Britannien. 

Den ældre Eddas Samling af Heltekvad begynder med 
et morgenfriskt Digt om Smeden Valund. Denne Sagnfigur 
har været kjendt ikke alene rundt om i Norden, men ogsaa 
hos de vestgermanske Folk, som kaldte ham Weland. Han 
var den ypperste Smed. Han havde smedet de bedste 
Sværde og de prægtigste Kvindesmykker. Han kom til en 
fremmed, grusom Konge, som lænkebandt ham hos sig 
ved at overskjære hans Knæsener. Kunstneren hævnede 
sig ved at myrde Kongens Sønner og vanære hans Datter. 
Saa fløi han bort paa Vinger, han selv havde arbeidet. 

Dette episke Sagn er sandsynlig skabt af en frankisk 
Digter i 6te Aarhundred efter græsk-romerske Fortællinger 
om Vulcan, Dædalus og Theseus. Det vandrede i Digtform 
til England, hvor vi finder Digtets Indhold fremstillet paa 
et Skrin af northumbrisk Arbeide sandsynUg fra 8de 
Aarhundred. 

Eddakvadet om Valund maa være digtet af en Nord- 
mand fi*a Norges nordligste Bygd i Haalogaland. Han har 
hørt det nordengelske Digt og derefter selvstændig behandlet 
det gamle Sagn. 

Han gjør Valund og hans Brødre til Finnekongens Søn- 
ner. Lader dem staa paa Ski og leve af Jagten som Fin- 
nerne der nordpaa. De bor ved en Sjø inde i Landet, hvor 
der er fiildt af Ulve og Bjørne. Der vokser Furu og Birk, 
som endnu i de indre Bygder af Finmarken. Digteren har 
deroppe seet Sangsvanen om Sommeren bygge sit Rede 
ved den øde Skogsjøs Bred. 

Kvadet aabnes med Strofer, der fortæller, at de Svane- 

møer, der blev Valund og hans Brødres Hustruer, kommer 
flyvende. 

Møer fra Sønden 

fløi gjennem Mørkskog 

i Svaneham unge 

at fuldbyrde S^Jæbnen. 

Paa Sjøens Strand 

sig satte Ul Hvile 

de sydlandske Kvinder, 

spandt kosteligt Lin. 

De to af Svanemøeme var Døtre af Kong Lodve. Det 
vil sige en af de frankiske Karolinger af Navnet Ludvig. 
Den tredje Svanemø siges at være en irsk Mø og en Datter 
af Kiar af Valland. Han er Kong Kjarval i det sydlige 
Irland, som levede i anden Halvdel af 9de Aarhundred. 

Denne Konge kjæmpede gjennem en Række af Åar snart 
sammen med de nordiske Vikinger, snart mod dem og døde 
887. Flere af hans Døtre blev gift med Nordmænd. 

Naar den norske Digter har gjort en af Svanemøeme 
til Datter af Kjarval, hvem han aabenbart ikke har kjendt 
paa nært Hold, saa har vi heri en vigtig Tidsbestemmelse 
for hele denne Digtnings Tilblivelse. Kjarval, som døde 
887, kan ikke vel tidligere end omkring 900 saaledes være 
tagen i Digtningens Tjeneste. Ældre er altsaa dette Digt ikke. 

Men i et Kvad af den nordlandske Skald Eivind Skalda- 
spiller ser vi, at Sagnet om Valund var kjendt deroppe om- 
kring 965. Digtet om Valund er altsaa blevet til i første 
Halvdel af 10de Aarhundred. Sagnet kan være bragt til 
Nordland med en af de Mænd, som sammen med Ottar 
fra Haalogaland var ved den engelske Konge Alfreds Hof. 
Digtet om Valund er det ældste eller et af de ældste beva- 
rede heroiske Kvad. 

Hele denne Digtning forudsætter altsaa den rige Ind- 
flydelse fra Britannien som allerede begyndt. 

Det Billede, hvormed Kvadet om Valund aabnes, viser 
hen, hvor Sommeren kommer en Dag fra Syd efter Storm 
og Bølgeslag braadt og overvældende, med Lys og Varme, 
med duftende Blomsterspind paa grønne Enge, med Fugle- 
flokkes Vingesus over løste Vande, med Livets fulde Puls- 
slag til Høinordens Søn. 

Dette Billede ved Indgangen til vor gamle heroiske Digt- 
nings Hal peger tilbage paa Vikingetidens Betydning for os. 
Denne Tid var for vort Folk det første store Vaarbrud,^ 

^ Det meste af første A£init er hentet &a Zimmers Afhandlinger. 
Det meste af andet Afsnit er selvstøndigt 



Braavalla-SIaget. 

Til Æmne for dette Foredrag har jeg valgt Braavalla- 
Slaget, belyst fra litteraturhistorisk Standpunk, fordi 
dette er et Oldtidsminde, som er knyttet til Sveriges Jord- 
bundy men som tillige vedrører alle nordiske Folk. Selve 
Slaget vil vise sig ikke at have nogen Betydning for de 
ydre Begivenheders Historie. Men Fortællingen om dette 
Slag rager i den nordiske Oldtidsdigtnings Historie op som 
et Mærke, der peger til mange Sider. 

Ogsaa af en anden Grund har jeg valgt dette Æmne. 
Man vil ikke let kunne pege paa noget Punkt af Nordens 
Oldhistorie, ved hvilket den videnskabelige Opfatning har 
undergaaet saa gjennemgribende Forandringer som ved 
dette. Derfor vil man gjennem Behandlingen af Fortæl- 
lingen om Braavalla-Siaget kunne følge Udviklingen af 
Forskningen paa den nordiske Oldtidslitteraturs Omraade 
tydeligere end paa de fleste andre Punkter. 

Saagodtsom alt, hvad vi véd om Braavalla-Slaget, gaar 
tilbage til Fortællingen i et af følgende to Skrifter. 

For det første kjender vi Braavalla-Slaget fra et islandsk 
Sagabrudstykke fra omkring Aar 1300, almindelig kaldet 

Sggubrot. Dette har hørt sammen med nogle Brudstykker 
af Knytlinga Saga og har sandsynlig i Forbindelse med 
disse hørt til en yngre Form af den ofte citerede Skjold- 
unga Saga. Den yngre Skjoldunga Saga har været forfattet 
paa Island, som det synes, i Slutningen af 13de Aarhundred. 

For det andet kjender vi Braavalla-Slaget fra Saxo 
Grammaticus's paa Latin forfattede danske Historie, Slut- 
ningen af 7de Bog (hvor Krigens Opkomst fortælles) og 
navnlig 8de Bog. Disse Bøger antages for at være skrevne 
omkring Aar 1190. 

Fortællingen om Slaget i disse to Skrifter er øst af et 
og samme paa nordisk Sprog forfattet Kvæde, som har 
sluttet sig til en Prosafortælling. Hovedindholdet af Fortæl- 
lingen om Braavalla-Slaget er følgende: 

Harald Hildetand, hvis Fader var dansk, blev sin Tids 
mægtigste Konge i Norden. Han blev først Konge i Sjæl- 
land og Skaane. Men han undertvang siden Svitjod, Jyl- 
land og mange andre Lande. Han var Odins udkaame 
Yndling, og Guden gjorde ham uovervindelig ved at lære 
ham at opstille sine Krigere i Svinfylking. 

Da Harald begyndte at ældes, satte han sin yngre Frænde 
Ring eller Sigurd Ring til Høvding over Hæren. Og da 
Harald blev meget gammel, satte han Ring til Konge i 
Upsala og gav ham Bestyrelsen af hele Svitjod og Vester- 
gøtland, medens Harald selv beholdt Danmark og Øster- 
gøtland. 

Da Harald endelig blev saa ældgammel, at han ikke 
længere kunde gaa, men maatte ligge til Sengs, sendte han 
Ring Bud om, at de skulde holde et stort Krigsslag mod 
hinanden. 

Ifølge én Beretning var det Guden Odin, der havde 
paataget sig Haralds Fosterbroder og Raadgiver Brunes 
Skikkelse, som æggede til Krig for at fremkalde Mandefald. 

Ifølge en anden Beretning søgte Haralds Mænd, da de 
fandt ham for gammel til at være Konge over dem, at 
kvæle ham i Badet, og han foreslog dem da selv, for at 
han kunde dø paa en mere kongelig Maade, at han skulde 
udæske Ring til et stort Slag paa Grænsen mellem begges 
Riger. 

Store Rustninger gjordes nu paa begge Sider. Harald 
og Ring samlede mangfoldige Tusinder af Krigere fra for- 
skjellige Lande. En stor Del af Høvdingerne og Kjæm- 
peme opregnes baade hos Saxo og i Sagabrudstykket, 
aabenbart efter én og samme Kilde, som har været et Digt 
paa nordisk Sprog, som sagdes at være forfattet af Kjæm- 
pen Starkad, der selv deltog i Slaget. Dette Digt er nu 
tabt, men det Afsnit af Digtet, som har indeholdt Kjæm- 
perækken, kan for en stor Del restitueres efter Saxo og 
Sagabrudstykket. Det har været forfattet i det gamle enkle 
allittererende Versemaal, som kaldes StarkaSarlag. 

Haralds Hær samledes fra Danmark, Frisland, Venden 
og fra fremmede Folkeslag, som boede hinsides Østersjøen 
og langt borte i det sydøstlige Europa, dog ogsaa fra flere 
Landskaber i det sydlige Norge: Grenland, Hadeland, 
Hedemarken, og endelig kom Gandalvs Sønner fra Alv- 
heimar. Skjoldmøer var i Haralds Hær, bar hans Bannere 
og deltog i Kampen. 

Rings Hær var fra Vestergøtland og Værmland. Fra 
flere Bygder i det sydlige Norge: Toten, Gudbrandsdalen 
og Viken; men navnlig fra Telemarken og det norden- 

l^ældske og vestenQældske Norge. Fremdeles fra Svitjod; 
i Rings Hær nævnes Frøys Ætlinger fra Upsala, samt 
Nordboer fra Rusland og Sjøkrigere fra Østersjøen. 

Hærene mødtes til Kamp paa Braavold ved Braaviken 
paa Grænsen af Østergøtland og Svitjod. 

I Slaget var Ubbe Friser den vældigste Kjæmpe paa 
Haralds og Starkad paa Rings Side. Men de Bedrifter, 
som gjorde størst Virkning i Slaget, udførtes af Nordmænd : 
af Trønder, Gndbrandsdøler og fremfor alt af Bueskytter 
fi^ Telemarken. 

Slaget gik Harald imod, thi Odin havde nu lært Ring 
at fylke Svinfylking. Harald Hildetand faldt, dræbt af sin 
egen Vognstyrer Brune, hvis Ham Odin havde paataget sig. 

Paa Rings Side faldt 12,000 fribaame Mænd, men paa 
Haralds 30,000, og i dette Tal er de Almuesmænd, som 
dræbtes, ikke regnede med. 

Ring lod Haralds Lig eftersøge og lod Kongen hæderlig 
begrave efter hedensk Skik. Han udstyrede den Døde til 
Færden til Valhal, hvor Odin skulde modtage ham og 
dem, som faldt med ham, i Einheijemes Flok. 

Dette er i knappeste Gjengivelse de ydre Omrids af 
Braavalla-Slaget, som det i Sagabrudstykket og hos Saxo 
fortælles. 

Endnu i hele første Haldvdel af 19de Aarhundred holdt 
de Lærde Braavalla-Slaget for et virkelig historisk Slag, 
der efter de flestes Mening skulde have staaet engang i 
8de Aarhundred, snarest omkring Aar 720 eller 730. 

Man mente, at Sagnet havde udsmykket Fortællingen 
med mytisk-romantiske Tilføielser, f. Eks. Gudernes Ind- 

griben i Begivenhederne, Haralds unaturlig lange Levetid 
paa over halvandet hundrede Aar, og den uhyre Størrelse 
af de kjæmpende Hære. Men Fortællingens Grundlag holdt 
man for historisk. Slaget blev af nogle opfattet som Ud- 
slag af Kamp mellem forskjellige Nationaliteter, saa at den 
ene Hær skulde repræsentere senere indvandrende Stam- 
mer. Braavalla-Slaget blev gjort til en Kamp, der afslut- 
tede en gammel og indledede en ny Tidsalder i Norden. 
Andre, som ikke vovede saa stærkt at fremhæve Fortæl- 
lingens historiske Sandhed, mente dog, at vi her havde 
bevaret fra hedensk Tid en Digtning om en vigtig historisk 
Begivenhed. 

Og det for Braavalla-Slaget formentlig betryggede Aarstal 
brugte man igjen som kronologisk Udgangspunkt til en 
Tidsbestemmelse af Hovedfænomener i vor gamle Littera- 
turhistorie, saaledes til Tidsbestemmelse af Eddadigtene. 



Allerede før Midten af 19de Aarhundred fremhævede 
dog Sveriges store ædle Historiker Geijer, at Fortællingen 
maatte opfattes mere som poetisk end som historisk. Og 
Oldforskere fik allerede dengang Øie paa flere Kjendsgjær- 
ninger, som maatte rokke Troen paa Braavalla-Slagets hi- 
storiske Karakter. 

Det kunde vække Tvivl, at der blandt Sigurd Rings 
Kjæmper i Slaget nævnes Hadd den haarde og Roald Taa 
fra Telemarken, hvis Navne bestemt ligner Navnene paa 
to af Harald Haarfagres Modstandere i HafsQord-Slaget i 
eller ved Aaret 827, nemlig Brødrene Hadd den haarde 
og Roald Rygg fra Telemarken. 

Værre var dog en anden Kjendsgjærning, som man 
længe søgte at stikke under Stol, men hvis Røst talte for 
tydelig til at den kunde undertrykkes. I Harald Hildetands 
Hær er der en Mand, der udtrykkelig betegnes som Islæn- 
ding, og han kommer sammen med en Flok af Mænd, 
som er dygtige i Skaldskab. Og i Rings Hær nævnes en 
Flok Islændinger, Mænd med Navne der almindelig brugtes 
hos Islændingerne som Grim, Berg, Ravnkell; Mænd fra 
islandske Bygder, fra MidQord og Skagafjord. Ogsaa en 
Mand i denne Flok betegnes udtrykkelig som Skald. 

Altsaa islandske Skalde deltagende i et Slag, som stod 
omkring Aar 730, omtrent halvandet hundred Aar før Is- 
land blev fundet og bebygget af Nordmændene! 

Og denne Kjendsgjærning, som er saa betegnende for 
Braavalla-Slagets hele Forhold til Historien, er ingenlunde 
enestaaende. 

Blandt Hildetands vendiske Krigere, er Toke fra Jom, 
medens dog Jomsborg paa Øen Wollin, hvortil Palna-Tokes 
Navn er knyttet, først blev grundlagt i Harald Blaatands 
Tid, i 10de Aarhundred. 

Naar den Fortælling, fra hvilken vi kjender Braavalla- 
Slaget, indeholder slige Ting, kan dens Forhold til Histo- 
rien ikke være tvivlsomt. Den er simpelthen uhistorisk. 

Erkjendelsen heraf fik første Gang sit klare og bestemte 
Udtryk, da den danske Oldforsker Edvin Jessen i 1862 
udgav en Afhandling, hvori han formulerede og forsvarede 
følgende Paastande: Braavalla-Kampen vedkommer hver- 
ken Historie eller Etnografi. Dens Tid er ubestemmelig. 

At Braavalla-Slaget er uhistorisk, staar siden den Tid 
fast. Da man havde faaet Øiet op herfor, fik man snart 

en klarere Erkjendelse af den poetiske Betydning af Digt- 
ningen om Harald Hildetands Fald. 

I Braavalla-Slaget har Digteren samlet Helte fra næsten 
hele Nordboernes Sagnverden; fra mangfoldige forskjellige 
Sagnkredse, som var stedfæstede til Nordens forskjellige 
Lande. Her har vi saaledes Rolv Krakes Samtidige Adils 
fra Upsala; Ynglingekongeme Alreks Sønner, Frøys Ætlin- 
ger. Paa Hildetands Side flere af Amgrimssønneme og 
paa Rings deres Banemand Orvarodd fra det sydvestiige 
Norge, under Navnet Odd Vidforle. Fra HafsQord-Slaget 
kommer, som før nævnt, Telemarkingerne Hadd den haarde 
og Roald Taa. Her møder ogsaa flere af Halvskjæmpeme 
frem, som Rok den svarte og Styr den stærke. Saaledes 
kunde jeg længe fortsætte med at opregne Sagnhelte, som 
fra mange forskjellige Sagnkredse af Digteren er overførte 
til Braavalla-Slaget, for at karakterisere dette som en Folke- 
kamp, der har Betydning for hele Norden og samler hele 
den heroiske Oldtids Kjæmper. 

I Lighed hermed er Harald Hildetand i Digtningen op- 
fattet og fremstillet som en Erobringskonge, der er hele 
den gamle Heltetids kongelige Repræsentant. Efter Braa- 
valla-Slaget, hvori mangfoldige i andre Kampe faldne Helte 
gjenopstandne tager Del, gaar Harald Hildetand med det 
prægtige Følge af mindst 30,000 faldne fribaarne Mænd til 
Valhal, indviet dertil af Odins egen Haand. Og derfor 
er Braavalla-Slaget, som Svend Grundtvig har udviklet, 
den rette Slutsten i den nordiske Oldtids heroiske Digtning. 

Undersøgelsen om dette Slag er saaledes flyttet over 
fra de ydre Begivenheders Historie til Digtningens Historie. 

Herfra er man da naturlig bleven ført til Undersøgelser 

om naar og hvor, under hvilke Indflydelser og med hvilke 
Tendenser denne Digtning er Skabt. Vi skylder den norske 
Historiker Gustav Storm og den danske Sagngransker Axel 
Olrik de vigtigste Resultater, som ved disse Undersøgelser 
er vundne. 

Det er blevet godt gjort, at Braavalla-Kvædet er blevet 
bygget op med norsk patriotisk Tendens af Minder &a 
ældre Kvæder, Fortællinger og Sagn under Indtryk fra 
Digterens Samtid. Det er godtgjort, at Kvædet er enten 
af en Nordmand eller af en Islænding med norske Forhold 
for Øie forfatted ikke før end ved Midten af Ilte Aar- 
hundred. 

Blandt de Grunde som er blevne anførte for denne 
Tidsbestemmelse, kan mærkes følgende: Til Braavalla- 
kampen kommer Sigvalde med 11 Skibe til Sigurd Ring, 
sammen med Sjøkonger fra Østen ; han er tydelig en Gjen- 
ganger af Sigvalde Jarl fra Jomsborg, som optræder i 
Svolder-SIaget; ogsaa denne havde 11 Skibe. At Digtnin- 
gen om Braavalla- Slaget er noget yngre end Svolder-Slaget, 
som holdtes Aar 1000, er ogsaa klart deraf, at Opregningen 
af Olav Tyggvessøns Kjæmper paa Ormen lange i Svolder-- 
Slaget har været kjendt i en versificeret Række, som er bleven 
et fremtrædende Forbillede for Kjæmperækken i Braavalla- 
Slaget. Opregningen baade af Sigurd Rings og af Olav 
Tryggvessøns norske Stridsmænd begynder ved Norges syd- 
østlige Grænse, gaar rundt langs Oslofjorden til Norges 
Sydspids, bryder pludselig af her og tager fat ved Norges 
nordligste Del, hvorfra de gaar ned langs Vestkysten, indtil 
de atter naar Sydspidsen. Denne Overensstemmelse kan 
ikke være tilfældig. 

Braavalla-Kvædet er altsaa endel yngre end Svolder- 
Slaget i 1000. 

Men det maa være endnu yngre. 

Digteren synes at have været sig bevidst Ligheden i 
den politiske Situation med Slaget ved Helgeaa 1026, da 
Svensker og Nordmænd havde forenet sig for at sætte en 
Grænse for den danske Konges Overmagt. Fra Fortæl- 
lingen om Helgeaa-Slaget, hvor en Kriger fra Stangby i 
Skaane nævnes, har Forfatteren af Braavalla-Kvædet over- 
ført en Kriger fra Stangby til Harald Hildetands Hær. 

Det at Braavalla-Kvædet nævner islandske Skalde i 
Hildetands og Rings Hære, synes at forudsætte det histo- 
riske Forhold, som er kjendt fra Ilte Aarhundred af, at 
islandske Skalde optræder ved svenske og danske kongers Hof. 

I Rings Hær er Islændingen Gram Bryndælski. I ham 
har Digteren slaaet sammen to Islændinger, der andensteds 
nævnes sammen som Skalde hos Harald Haardraade, nem- 
lig lUugi Bryndælaskald og Gråne. Den sidstnævnte har 
digtet om Harald Haardraades Krig med Danmark 1048. 
Opregningen af Krigerne i Braavalla-Slaget hentyder næsten 
helt igjennem til den norske Konge Harald Haardraades 
Kampliv. 

Naar vi hører Navnene paa de Steder, fra hvilke Hilde- 
tands Kjæmper stimler sammen til Braavold-Kampen, er 
det, som om fra alle de Lande, hvor Harald Haardraade har 
kjæmpet, hans Fiender samlede sig til Kamp mod ham. 
Om Hildetands Banner flokker sig Danerne. Den danske 
Kriger, som først nævnes, heder Sven; han bærer altsaa 
den Konges Navn, med hvem Harald Haardraade saa længe 
har ført Krig. 

To af de Skjoldmøer, som er Hildetands Hovedanførere, 
<er Vebjorg, som i Slaget fældes af en Kriger fra Telemar- 
ken, og Heid. Deres Navne betegner dem som poetiske 
Repræsentanter for de danske Stæder Viborg og Hedeby. 
I Vebjorgs Følge er Krigere fra Jylland, Angel og Frisland. 
Med Held kommer en Mand fra Slien. Vi mindes herved 
om, at Sven, Harald Haardraades Modstander, blev kaaret 
til Konge paa Viborg Ting af en Mand, hvis Døtre haa* 
nede den norske Konge. Men han tog Hævn, seirede i 
Jylland (1048) og førte de Kvinder, som havde haanet ham, 
bort i Trældom. Han seilede langs Jyllands Kyst sydover, 
istormede derpaa mod Hedeby og ødelagde denne Stad 
<1049). 

I Hildetands Hær er ogsaa Repræsentanter for Fyn, 
Sjælland og Skaane. I alle disse danske Lande er Haard-' 
raade optraadt som Fiende. Ved Samsø og Roskilde, efter 
hvilke Steder Mænd i Hildetands Hær er opkaldte, har 
han været med Hærskibe. 

Under Hildetands Banner finder vi videre Vender; særlig 
nævnes en Mand fra Jom. Haardraade udstrakte sine 
Hæijetog til Vendlands Kyster. Blandt Hildetands Krigere 
•er fremdeles Mænd af fremmede Folkeslag, som boede øst 
for Østersjøen og i det fjærne sydøstlige Europa, hvor 
Harald Sigurdssøn ogsaa har kjæmpet. 

Hildetand er den poetiske Repræsentant for den norske 
Konges Modstandere, Sigurd Ring for den norske Konge. 

Nu forstaar vi, hvorfor saa mange Mænd fra de norske 
Oplande, særlig Hadelændinger og Heiner, er i Hildetands 
Hær. 

I Vinteren 1064 — 1065 gjorde nemlig Oplændingeme 

3 — Popularvldeiiskabelige Foredrag. 

Opstand, men Haardraade tog grusom Hævn over Rauma- 
rike, Hedemarken, Hadeland og Ringerike. 

Det siges, at de norske Optændinger, som var i Hilde- 
tands Hær, havde været dennes Hirdmænd og nydt godf 
af hans Gavmildhed. Naar vi nu fastholder, at Hildetand 
er den poetiske Repræsentant for de Konger, som er Haard- 
raades Modstandere, saa vil vi forstaa, at den nævnte Yt- 
ring i Braavalla-Kvædet visselig hentyder til, at Oplændin 
gerne havde sluttet sig til Oplændingen Haakon Ivarssøn,. 
som først havde været den danske Konges Jarl over Hal- 
land, og siden med dennes Tilladelse var bleven den; 
svenske Konges Jarl over Værmland og Vestergøtland. 

Sidst i Hildetands Hær nævnes Gandalvs Sønner; anden- 
steds siges de at være fra Ålfheimar, d. e. Landet mellem 
Glommen og Gøta-Elv. Disse Gandalvs Sønner var Rings- 
Svogere, og man skulde derfor vente dem i Rings Hær. 
Men de var tillige Hildetands gamle Hirdmænd, og derfor 
fulgte de ham. Heri finder jeg en bestemt Hentydning til 
Jarlen Haakon Ivarssøn. Han var gift med Harald Haard- 
raades Brodersøns Datter Ragnhild og stod altsaa i Svo- 
gerskabsforhold til Kongen. Men han blev Svens og senere 
Stenkils Jarl og havde Feide med den norske Konge i 
Egne, som i de gamle Sagn kaldes Ålfheimar. Ogsaa der- 
ved minder Gandalvs Sønner om Haakon Ivarssøn, at beg- 
ges Ætter var navnkundige for at være fagrere og lysere 
end nogen anden. 

I Navnet Ring har Digteren vel villet lægge en Dobbelt- 
betydning; thi Hringr var det gamle Ord for en Mand fra* 
Ringerike, og Harald Haardraade var født paa Ringerike. 

Ved Opregningen af Rings Kjæmper kan vi ligeledes 

\ed mange Navne spore Hensynet til Harald Haardraade. 
Jeg nævner enkelte Eksempler derpaa. Først af Russerne 
i Rings Hær nævnes Holte. Han hentyder umiskjendelig 
til Holte, Søn af Jarisleiv og Ingegerd og en Broder til 
Harald Haardraades Dronning EUisiv. 

Naar der blandt Rings islandske Skalde nævnes Gråne 
bryndølske, er han, som før sagt, tydelig en Sammensmelt- 
ning af Haardraades islandske Skalde Gråne og lUuge 
Bryndælaskaldy og her viser da Ring sig tydelig som den 
poetiske Repræsentant for Kong Harald Sigurdssøn. 

Blandt Rings islandske Skalde nævnes ogsaa Glam den 
gamle, d. e. den navnkundige Skald Glum Geiressøn, som 
levede i 10de Aarhundred og digtede om Eirik Blodøkse, 
Haakon den gode og Harald Graafeld. 

At han nævnes som Rings Skald, faar sin Forklaring 
derved, at Glum Geiressøn var Oldefader til Stuv Blinde, 
Harald Sigurdssøns Skald. Da Stuv havde fortalt Kongen, 
at han nedstammede fra Glum, sagde Kongen: c En god 
Skald er du, hvis du ikke digter værre end Glum.> Stuv 
traf Kong Harald om Vinteren 1062—1063. Det er efter 
dette sandsynligt, at Verset om de islandske Skalde i Ringa 
Hær ikke er ældre end 1063. Men sikrere viser de i det fore- 
gaaende fremførte Sammenstillinger, at Braavalla-Kvædeta 
Kjæmperække ikke kan være ældre end Vaaren 1065, da 
Harald Haardraade havde havt sin Feide med Oplændin- 
gerne og Haakon Ivarssøn. 

Paa den anden Side kan Braavalla-K vædet ikke være 
et af en Nordmand eller Islænding forfattet Mindedigt over 
den faldne Kong Harald; det kan ikke være digtet efter 
Nederlaget ved Stanford-Bro. Efter dette kunde ingen 

Digter skabe et Digt, som saaledes svulmede af National- 
stolthed og Kamplyst. Sorgen over Nederlaget og over 
Kongens Fald maatte have sat Mærker i Skaldens Sjæl og 
præget hans Digt. 

Altsaa er Braavalla-Kvædets Kjæmperække digtet mel- 
lem Vaaren 1065 og September 1066. 



Men nu kommer som et njrt Moment ved Tidsbestem- 
melsen Braavalla-Slagets Forhold til et Slag i den histo- 
riske Tid. 

Jeg har allerede nævnt, at Minder fra Hafsfjord-Slaget 
og fra Helgeaa-Slaget har sat Mærker i Braavalla-Kvædet, 
og at navnlig Svolder-Slaget, som stod 1000, har været et 
fremtrædende Forbillede for Braavalla-Slaget. 

Men Braavalla-Kvædets Folkekamp har et Forbillede i 
endnu et Slag. Det er Brian-Slaget i 1014. 

Der gik Ord viden om blandt norsktalende Mænd om 
den Folkekamp, som var bleven udkjæmpet mellem Irlæn- 
derne under Brian og Nordboerne under Sigtrygg Silke- 
skjæg paa Clontarf-Sletten ved Dublin. Til den var der 
mødt frem navnkundige Kjæmper fra alle nordiske Ny- 
bygder i Vesten. Ja det fortaltes, at Nordboernes Konge 
Sigtrygg Silkeskjæg i Dublin havde, for at faa Hjælp til 
denne Kamp, sendt Bud til Norge, Svealand, Gaatland, 
Danmark, England og flere Lande. 

Beretninger om Clontarf-Slaget findes i mange irske 
Aarbøger, udførligst i Skriftet om Irernes Krig mod de 
Fremmede, hvilket jeg betegner ved Navnet Cogadh Gaedhel. 

Dette Skrift fortæller om Clontarf-Slaget efter samtidige 
Kilder og er i det hele meget paalideligt, om end farvet 
af Forfatterens Partiopfatning. Der er forfattet af en irsk 
Mandy der har været nær knyttet til Kong Brian, som faldt i 
Slaget Dets Udtryk er ofte, navnlig hvor Talen er om 
Brian og hans Frænder, i høi Grad bombastiske. Tillige 
fortælles om Clontarf-Slaget i to islandske Sagaer, Njaals 
Saga og Sagaen om Torstein Side-Halls-Søn. 

Olrik har sagt: Svolder-Slaget er Braavalla-Kvadets 
Forudsætning baade i den nationale Stolthedsfølelse og i 
poetisk Udformning. Men i ydre Henseende kunde Kong 
Olavs Sjøslag ikke yde den Form, hvori Oldtidens Folke- 
kamp lod sig støbe. 

Jeg fremhæver, at Braavalla-Slaget med Hensyn til den 
ydre Situation stemmer langt mere overens med Clontarf- 
Slaget end med Svolder-Slaget. Begge hine Slag er Land- 
slag, uagtet Krigerskareme for en stor Del kommer seilende. 
Skibenes Tal er i begge Tilfælde saa stort, at et Sund siges 
at være bedækket af Fartøier. 

I begge Slag staar Striden paa en Slette mellem Sjøen 
og Skoven. I begge Slag kjæmpes der kun til Fods, ikke 
med Rytteri. 

Kampens uhørte Voldsomhed baade i Clontarf-Slaget 
og i Braavalla-Slaget skildres med de stærkeste Farver. 

I Chronicum Scotorum heder det om Clontarf-Slaget: 
Der blev kjæmpet et hidsigt voldsomt Slag, hvis Lige ikke 
er blevet fundet i disse Tider. Og i Sagabrudstykket 
heder det om Braavalla-Slaget: Det Slag var saa hidsigt 
og vældigt, saaledes som det berettes i alle gamle For- 
tællinger, at der i Norden ikke har været holdt noget 



38 BRAAVALLA-SLAGET 



Slag, hvori der kunde tælles saa mange og saa dygtige 
Mænd. Og de irske Aarbøger fra Loch Cé siger om Clon- 
tarf-Slaget: De mest udvalgte kjække Mænd og Helte var 
komne der. 

Forfatteren af det irske Skrift Cogadh Gaedhel bruger, 
for at anskueliggjøre, hvor heftigt Anfaldet af Brians Mænd 
i Clontarf-Slaget paa Nordboerne var, en Række Billeder, 
det ene mer overdrevent end det andet: Jeg kunde, heder 
det her, sammenligne det med, at Firmamentet havde 
kastet en tindrende Skur af flammende Stjærner over Jor- 
dens Overflade, eller med det forfærdelige ildslyngende 
Drøn fra Skyerne og Himmellegemerne, som af Vindene 
drives ud af sine Baner og knuses mod hverandre • . . 
Eller med Brølet af de fire modsatte Vinde, som bryder 
frem paa én Gang fra de forskjellige Himmelhjørner. Eller 
med den rædsomme Dommens Dag, som skal komme for 
at bringe Forvirring og nedbryde de fire Elementers Enheds 
for at ryste og knuse den faste Verden. 

Og Saxo Grammaticus siger om Kampens Begyndelse 
i Braavalla-Slaget: Man skulde tro, at Himmelen pludselig 
faldt ned paa Jorden, at Skove og Sletter sank i Afgrunden, 
at rasende Storme bragte alt i Himmel og paa Jord i For- 
virring og at Alverdens Ende var nær. 

Baade i det irske Skrift og hos Saxo hører Billederne 
hjemme i Forestillingerne om Verdens Ende. 

Fortællingen om Clontarf-Slaget kunde faa Indflydelse 
paa Fremstillingen af Braavalla-Slaget, fordi der allerede 
forinden var nogle Lighedspunkter mellem begge Fortæl- 
linger med Hensyn til de Konger, hvis Hære i de to Slag 
kjæmper mod hinanden. Dog kan jeg ikke overalt strængt 

-skjelne mellem de Momenter, som har fremkaldt Paavirk- 
ningen, og de, hvori denne viser sig. 

I begge Fortællinger er det en gammel og en ung Konge, 
-som holder Slag med hinanden, og den gamle Konge, som 
liidtil har været seiersæl, falder i Slaget. Brian-Slaget er 
i Torsteins Saga og i Valkyrjemes Vævsang i Njaals Saga 
opfattet som en Seier for Sigtrygg Silkeskjæg, ligesom Sigurd 
Ring seirede i Braavalla-Slaget. 

I begge Slag er de to Hovedmodstandere i Familiforhold 
til hinanden. Harald Hildetand havde paa sine gamle 
Dage sat sin Frænde Ring, som opholdt sig hos ham, til 
at stjrre Sverige og Vestergøtland. Efterat Brian tidligere 
havde forjaget Sigtrygg fra Dublin, var denne kommen til 
Brians Hus og havde underkastet sig ham, og Brian havde 
givet ham Fæstningen tilbage. Der omtales ikke nogen 
Krigerdaad i Slaget, hverken af Sigurd Ring eller af Sig- 
trygg Silkeskjæg. 

Harald Hildetand var viet til Odin; Njaals Saga viser, 
^t Brian efter sin Død tildels blev holdt for en hellig 
Mand. 

Harald Hildetand havde, som Brian, i sin Ungdom 
været meget krigersk, begge havde undertvunget mange 
Konger og erobret mange Landskaber. Begge var gode 
og gavmilde. Harald Hildetand var Danmarks Stolkonge, 
Brian kaldes Erins Overkonge. Efter mange og lange 
Krige havde begge længe levet i Fred, Harald i 50 Aar, 
Brian i 15 Aar. Tallene vokser i Digtningen. 

I Braavalla-Slaget fælder Harald Hildetand, ligesom 
Brian i Clontarf-Slaget, ingen fiendtlig Kriger førend umid* 
delbart før sin Død. 



40 BRAAVALLA-SLAGET 



Da Braavalla-Slaget stod, var Harald Hildetand saa 
gammel, at han ikke længere kunde gaa. Han pleiede at 
ligge tilsengs. Under Slaget sad han i en Vogn og deltog, 
fra først af ikke i Kampen; men da han ser sine Mænd 
falde, reiser han sig paa Knæ op i Vognen, tager et kort 
Sværd i hver Haand hugger til begge Sider og fælder 
mange Mænd. Brian deltager ikke i Kampen, men knæler 
under Slaget i et Telt paa en Pude. Da Broder, som 
bliver hans Banemand, nærmer sig med Stridsøksen i 
Haanden, reiser Brian sig op, drager sit Sværd, hugger til 
ham og dræber en af de Mænd, som er med Broder. 

Harald Hildetand dræbes i Slaget af Brune, som i Vir* 
keligheden er Odin. 

Der har visselig været et Forhold mellem Harald og: 
Odin, førend Clontarf-Slagets Gjenspeiling i Braavalla-Slaget 
fandt Sted. Allerede i Digtet Hyndlulj65 antydes det, at 
Harald Hildetand var viet til Odin. Det Motiv, at Odin 
giver en Konge Seier ved at lære ham at fylke Svinfylk- 
ing, findes i andre ældre Sagn. Og naar Odin mod 
Harald, hvem han før har hjulpet, viser sig fiendtlig i han& 
sidste Kamp, saa er dette analogt med Odins Optræden 
mod Sigmund i Volsunge-Sagnet, som har faaet sin nor- 
diske Form i Britannien. Ligeledes finder vi Odin ogsaa 
i andre Sagn i en menneskelig Raadgivers Ham. Men 
medens Sagnet om Odin som Brune i Braavalla-Slaget 
saaledes paa den ene Side staar i Forbindelse med flere 
andre nordiske Heltesagn, hvori Odin optræder, forekom- 
mer det mig paa den anden Side tydeligt, at Brune som 
Hildetands Drabsmand er en mystisk Omtydning af den 
historiske Broder, som dræber Brian. 

Ifølge Njaals Saga dyrkede Broder hedenske Vætter. 
Før Slaget drømte han en Drøm om, at Ravne med Næb 
og Kløer af Jærn angreb ham. Den Drøm varslede om» 
at de Djævle, som han troede paa, skulde slæbe ham til 
Helvedes Kvaler. Odin, Ravneguden opfattedes i den 
kristne Middelalder som en Djævel. 

Broder var den mest tryllekyndige af alle Mennesker. 
Odin fremstilles af Vikingetidens kristne Mænd som Trold* 
mand fremfor nogen anden. 

Broder havde en Rustning, som Jærn ikke bed paa. 
Odin kunde ved Galdrer volde, at hans Fienders Sværde 
ikke bed i Kampen. Broder var stor og stærk; hans sorte 
Haar var saa langt, at han stak det under sit Bælte. Odin 
tænkes som en stor høi Mand. Naar han kaldes c Heste* 
haargrane», saa har man forestillet sig hans Haar som 
langt og nedhængende. 

I Braavalla-Slaget hjælper Brune Sigurd Ring til at 
seire, og han sviger Harald, uagtet han tidligere har hjulpet 
ham. Broder havde tidligere været Kristen, som Brian, 
og han havde været viet til Messedegn; men han havde 
siden aflagt sin kristne Tro og bekjæmpede nu som Gud- 
niding de Kristne. 

Ved Omtydningen har Braavalla-Kvædets Digter af 
Broders Navn i Bruni beholdt Br i Fremlyden. 

Straks før Brian blev dræbt, var der kun én af hans 
Mænd hos ham. Denne kaldes i et irsk Haandskrift hans 
Hestedreng. Han byder denne sin Tjener at følge Slagets 
Gang og at bringe ham Underretning derom. Tre Gange 
kommer Tjeneren tilbage til Brian. Sidste Gang melder 
han, at Murchards, Brians Søns, Mærke er faldt. Da 

bryder Brian ud i Klager og siger, han véd, at han ikke 
levende skal forlade Valpladsen. Han giver selv Bestem- 
melser om sin Begravelse. Kort efter er det, at Broder 
kommer og kløver Brians Hoved med en Stridsøks. 

I Braavalla-Slaget er Harald alene, med sin Vognstyrer 
Brune. Da Harald af en dump Lyd fra sine Krigere 
skjønner, at Fienden vinder Overhaand, byder han ifølge 
Saxo Brune at se efter, hvorledes Ring har fylket sin Hær. 
Brune melder ham, at Ring har svinfylket. Da Harald 
nu forstod, at Brune var Odin, bad han ham inderlig at 
skjænke ham ogsaa denne Gang Seier. Men Brune slog 
Harald med en Kølle i Hovedet, saa det knustes. 

Marianus Scotus fortæller, at Brian blev dræbt, medens 
han var i Bøn med Sind og Hænder vendte til Herren. 
Harald Hildetand vender sig umiddelbart før sit Drab 
med Bønner til sin Gud, til Odin. 

Efter Kampen blev Haralds Lig, ligesom Brians, søgt 
og fundet. Hildetands Aske blev ifølge Saxo ført til det 
danske Kongesæde Leidr (hvor i Hedentiden de største 
Offerfester med Ofring af Dyr og Mennesker holdtes) og 
den blev der hauglagt; Brians Lig blev ført til Irlands 
helligste Sted Armagh og der begravet. Til Armaghs Ab- 
bed havde Brian givet 240 Kjør. 

Det store Skuespil, som Braavalla-Digtningen opruller 
for os, bestaar, som Olrik har bemærket, egentlig af to 
Handlinger, som kun hænger løst sammen; den ene: Striden 
mellem Hildetands og Rings Krigere; den anden: Odins 
Svig, Hildetands Fald og Baalfærd. 

Odins Indgriben i Harald Hildetands Skjæbne er vistnok 
ældre end Braavalla-Kvædets Kjæmperække i dennes na 

kjendte Form. Allerede Digtet Hyndlulj65 synes at have 
kjendt et Sagn om, at Hildetand var viet til Odin, da det 
betegner ham og flere Mænd, der staar i Forbindelse med 
ham, som godum signadiry signede ved et helligt Tegn 
(egentlig ved signum. Korsets hellige Tegn) viede til Guderne. 
Men vi kan ikke bestemme, hvorledes dette var udført i 
det Sagn, som Forfatteren af Hyndlulj65 kjendte. 

Den Paavirkning fra Brian-Slagets Handling paa Braa- 
valla-Slaget, som jeg har paavist, gjælder den anden af de 
to Handlinger, som vi kan adskille i Braavalla-Slaget, nemlig 
Odins Svig, Hildetands Fald og Begravelse. Jeg formoder 
nu, at Paavirkningen fra Brian-Slaget er ældre end det 
Braavalla-Kvæde, som Saxo og Sagabrudstykkets Forfatter 
har kjendt eller kvædet med Hentydninger til Harald Haard- 
raades Liv. Dette Kvædes Forfatter har efter min For- 
modning benyttet en tidligere Braavalla-Digtning, hvori 
Odins-Handlingen var bleven udført under Paavirkning fra 
en nordisk Fortælling om Brian-Slaget. 

Dog kan vi ikke alene ved Brians og Harald Hildetands 
Fald spore Forbindelse mellem Brian-Slaget og Braavalla- 
Slaget. Der er ogsaa andre Berøringspunkter, af hvilke jeg 
som Eksempel her skal nævne et eneste: 

Blandt Svenskerne i Rings Hær nævnes Alv og Folke 
Alreks Sønner. Da de er Guden Frøys Ætlinger og nævnes 
sammen med Yngve, er det klart, at de har sit Forbillede 
i de fra Ynglinga Saga kjendte Ynglingekonger Yngve og 
Alv Alreks Sønner. Men Saxo kalder dem Elriks Sønner. 
Denne Navneform og Fortællingen om deres Fald i Braa- 
valla-Slaget viser, at de har Tilknytning ogsaa til en 
anden Side. 

Paa Sigtrygg Silkeskjægs Side kjæmper ifølge Cogadh 
Gaedhel Ellric eller Søn af Ellric sammen med en Broder. 

Cogadh Gaedhel fortæller, at Brians Søn Murchad, Irernes 
ypperste Kjæmpe, i Clontarf-Slaget styrtede med et Sværd 
i hver Haand ind i Nordboernes Fylking og trængte gjen- 
nem den. Tre Gange gaar han gjennem den fiendtlige 
Fylking og fælder Fiender til høire og venstre, blandt dem 
Sigurd Orknøjarl. Da trænger den nordiske Kjæmpe Ellrics 
Søn, som er Søn af den nordiske Konge, ind i den irske 
Fylking og volder stort Mandefald. Murchad ser det og 
det gaar ham nær til Hjærte. Murchad fælder derpaa 1& 
Mænd til høire og 15 til venstre for at kunne naa frem til 
Ellrics Søn. Han gjennemborer ham, men et Stød af dennes 
Kniv giver Murchad selv Banesaaret. I Braavalla-Slaget 
styrter Ubbe Friser, den vældigste Kjæmpe i Hildetands Hær, 
sig ind i den tætte Flok af de forrest staaende Kjæmper 
af Rings Hær. Han fælder Fiender med Sværd og Spyd; 
Svenskerne flygter til alle Sider. Da Elriks eller Alreks 
Sønner ser det grulige Mandefald, han volder, gaar de mod 
ham, men Ubbe er en saa vældig Kjæmpe, at han dræber 
dem begge. lait dræber Ubbe 25 Krigere og saarer 11^ 
ndtil han endelig synker død om for Telemarkingernes Pile. 

Ubbe Friser er som historisk Person en af Anførerne 
for den store danske Hær, som i 866 landede i England 
og erobrede York. 

I Braavalla-Slaget har Ubbe Friser som den, der dræber 
Elriks Sønner, overtaget den Handling, som i Clontarf- 
Slaget udføres af Brians Søn Murchad, som fælder Ellrics 
Søn. Ubbe Frisers tapre Kamp ene mod en hel Flok af 
Fiender, indtil han synker død om, er et Hovedoptrin i 

Braavalla-Slaget ; den har sit Forbillede i Murchads tapre 
Kamp i Clontarf-Slaget mod en hel Flok af Fiender, indtil 
han synker død om. Denne Murchads Kamp danner paa 
sin Side et Hovedoptrin i Clontarf-Slaget. 

Ligesom Saxo fra at fortælle om Ubbes Fald gaar over 
til Fortællingen om Hildetands Drab, saaledes gaar For- 
tællingen om Clontarf-Slaget i det irske Skrift Cogadh Gaedhel 
over fra Murchads Fald til Brians Drab. 

Ogsaa ved Elriks eller Alreks Sønner tror jeg at spore, 
at der har været en ældre og en yngre Form af Braavalla- 
Digtningen. 

Jeg formoder, at Forfatteren af den ældre Form har 
indført Elriks Sønner efter Forbilledet i Brian-Slaget, og 
ladet dem kjæmpe med Ubbe, som traadte istedenfor Mur- 
chad. Det er derimod sandsynlig Forfatteren af det yngre 
Braavalla-Kvæde, som i Rings Kjæmperække har tilføiet 
Navnene Yngve, Alv og Folke. Derpaa er i Kvædets 
islandske Form Elriks Sønner blevet forandret til Alreks 
Sønner i Overensstemmelse med den overalt ellers om 
Ynglingekongerne brugte islandske Navneform. 

I det foregaaende har jeg søgt at vise, at den Digter, 
som tidligst om Vaaren 1065 har digtet Braavalla-Kvædets 
Kjæmperække, enten selv har kjendt og efterlignet en paa 
norsk Sprog forfattet Fortælling om Brian og Brian-Slaget 
€ller snarere har omdigtet en ældre Form af Braavalla- 
Digtningen, som allerede havde en norsk Fortælling om 
Brian og Brian-Slaget til Forbillede. Vi kan ved Hjælp af 
Braavalla-Digtningen gjøre ikke uvigtige Slutninger angaa- 
ende den nordiske Fortælling om Brian-Slaget, som har 
Tæret et af dens Forbilleder. 

I den nordiske Fortælling om det store Slag ved Dublin 
maa Brian, ikke Sigtrygg Silkeskjæg, have været Hoved- 
personen. 

Brian har i denne Fortælling sandsynlig ligesom i Njaals 
Saga været fremstillet som hellig ; thi netop det Drag i det 
af Odins-Troen beherskede Sagn om Harald Hildetand, at 
han af Odin er gjort usaarlig, har vel været et af 
de Momenter, som gav Anledning til, at man paa ham 
overførte Sagnled fra den kristne irske Konge, hvis Legeme 
var helligt. 

Den nordiske Fortælling om Clontarf-Slaget, som Braa- 
valla-Slaget forudsætter, var altsaa en af en Kristen forfattet 
Brians Saga. 

Af Efterligningen i Braavalla-Digtningen kan vi slutte,, 
at den nordiske i Irland forfattede Brians Saga har, lige- 
som Njaals Saga, fremstillet Broder som en Troldmand, der 
havde været viet til den kristne Kirkes Tjeneste, men var 
bleven «Gudniding» og efter sin Død vilde komme i Hel* 
vede. Ogsaa dette viser, at den nordiske Brians Saga, som 
Braavalla-K vædet forudsætter, har været forfattet af en Kristen. 
Denne nordiske Fortælling om Brian har i sin Omtale af 
Slaget udførligere fortalt om Brians Fald og Begravelse samt 
om hans Drabsmand Broder. Men den har blandt andet 
ogsaa nævnt EUrics Søn eller Sønner, som var iblandt 
Nordboernes Forkjæmpere, og som i Slaget gik mod Irernes, 
ypperste Kjæmpe, men fældtes af ham. Beretningen herom 
har i den nordiske Fortælling om Clontarf-Slaget, som i 
den irske, dannet et Hovedoptrin. 

Denne nordiske Fremstilling har ikke været en lærd 
eller tør Krønike, men en folkelig Fortælling. Folketroen 

eller Digtningen synes allerede i denne at have omdannet 
den historiske Virkelighed, saaledes bl. a. ved Skildringen 
af Broder. 

Denne nu tabte Fortælling maa have været forfattet 
kort Tid efter de Begivenheder, om hvilke den har fortalt. 
Den har baade ved Handlingernes Rækkefølge og med 
Hensyn til flere Enkeltheder staaet nærmere ved Fremstil- 
lingen i det irske Skrift om Irernes Krig med de Fremmede 
end ved Fremstillingen i Njaals Saga. 

Paa Grund af disse Forhold maa vi nødvendig forud- 
sætte, at den her omhandlede nordiske Fremstilling af 
Clontarf-Slaget skyldes en kristen Nordbo i Irland og vist- 
nok i Dublin. 



Jeg skal nu paany tage frem Spørgsmaalet om, naar og 
under hvilke Forhold Braavalla-Kvædet er blevet digtet. 

Jeg er i det foregaaende kommen til det Resultat, at 
Braavalla-Kvædets Kjæmperække er forfattet enten af en 
Nordmand eller af en Islænding tidligst om Vaaren 1065,. 
men før Slaget ved Stanford-Bro 25de September 1066. 

Kjæmperækkens Forfatter har enten kjendt og efterlignet 
en paa nordisk Sprog formet Fortælling om Brian og Brian- 
Slaget eller har snarere omdigtet en ældre Braavalla-Digt- 
ning, som havde en nordisk Fortælling om Brian-Slaget til 
Forbillede. Denne ældre Braavalla-Digtning maa da for- 
udsættes at være forfattet af en Nordbo i Vesten blandt 
irsktalende Mænd. 

I 1058 var der i de britiske Farvande en norsk Flaade 
under Anførsel af Kong Haralds endnu ikke voksne Sørt 

Magnus, med hvem Nordboer fra Dublin, Suderøeme og 
Orknøerne forenede sig. Det er derfor meget muligt, at 
man i Norge, allerede førend Harald Sigurdssøn drog ud 
paa sit Englandstog i 1066, har lært at kjende en i Dublin 
tilbleven fast formet Fortælling om Brian-Slaget eller en af 
saadan Fortælling paavirket ældre Braavalla-Digtning. Men 
naar vi skal gjøre os Rede for, hvor og naar denne For- 
tælling eller denne Digtning sandsynlig har paavirket For- 
fatteren af det Braavalla-Kvæde, som er forfattet mellem 
Vaaren 1065 og September 1066, saa maa vi fremfor alt 
tænke paa, at den norske Konge og hans Mænd under 
Englandstoget 1066 kommer i umiddelbar levende Forbin- 
delse med de blandt irsktalende Mænd i Vesten boende 
Nordmænd. Thi paa Englands-Toget fik Kong Harald 
Hjælp af en irsk Konge og tillige af Gudrød Crovan, som 
siden satte sig i Besiddelse af Øen Man og Suderøeme. 
Disse Mænd fra Irland og Suderøerne maa sikkerlig have 
stødt til Kong Harald Haardraade paa Orknøerne. 

Naar der i Dublin omkring 1016 — 1020 er opstaaet en 
nordisk Sagafortælling om Brian-Slaget og naar der noget 
senere med denne Fortælling som Forbillede er af en 
Nordbo blandt irsk-talende Mænd i Vesten digtet en Braa- 
valla-Fortælling paa nordisk Sprog, saa er der al Grund 
til at tro, at denne Fortælling og denne Digtning under 
Samlivet paa Haralds Flaade mellem Nordmænd fra Vest 
og Øst har lydt for Harald og hans Mænd, saa frisk og 
levende, i saa fast, fuldtonende og uforvansket Form, at 
den kunde virke paa Tilhørernes Stemning og Fantasi. 

Heraf slutter jeg følgende: Braavalla-Kvædets Kjæmpe- 
række er sandsynlig forfattet før Slaget ved Stanford-Bro, 



BRAAVALLA-SLAGET 49 



men efter at Nordboerne fra Irland var komne til Harald 
Haardraade. 

Slaget ved Stanford-Bro, hvori Harald faldt, stod den 
25de September 1066. Den 24de kapitulerede York. Den 
20de seirede Harald ved Fulford nær ved York. Omkring 
10de September forenede Tosti sig med ham ved Tyne- 
flodens Munding. Det kan da ikke have været senere end 
i Begyndelsen af September, at Harald fra Sognefjorden kom 
seilende over til Shetlandsøerne. Efter et ganske kori Op- 
hold her drog han til Orknøeme. Paa Orknøerne maa det 
have været, at Nordboer fra Irland vel ogsaa fra Suder- 
øerne stødte til ham. Sammen med dem og med Orknø- 
jarlerne Paal og Erlend seilede han saa sydover langs 
Skotlands Østkyst til Northumberland. 

Det Braavalla- Kvæde, som Saxo og Sagabrudstykket 
nærmest forudsætter, er altsaa efter min Formodning for- 
fattet i første Halvdel af September 1066. 

Men vi kan med Sandsynlighed bestemme Tiden endnu 
nærmere. Først maa de blandt irsktalende Mænd hjemme- 
hørende Nordmænd meddele Brians Saga eller den deraf 
paavirkede ældre Form af Braavalla-Digtningen; derefter 
digtes vort Braavalla-Kvæde. 

Baade under Opholdet paa Orknøerne og efter Mødet 
med Tosti maa Kongen og hans Nærmeste have havt det 
saa travlt med Krigen, at vi ikke da øiner nogen rimeUg. 
Tid til Kvædets Tilblivelse. 

Derimod tør vi tro, at der var Tid og Oplagthed til 
Digtning, dengang Flaaden seilede langs Skotlands Østkyst 
til Northumberland. Der fortælles jo, at Kong Harald og 
hans Mænd ellers, naar de seilede langs Kysten, kortede 

4 — Populærvidenskabelige Foredrag. 

aig Tiden med Skaldskab eller med Fortælling af gamle 
Sagn. 

Jeg finder det derfor sandsynligst, at Braavalla-Kvædet 
er blevet digtet paa Kong Harald Sigurdssøns Flaade og 
paa hans Skib, da Flaaden seilede langs Skotlands Øst- 
kyst, snarest i Tiden omkring den 6te til 10de Septem- 
ber 1066. 

Jessen har sagt, at Braavalla-Slaget ikke vedkommer 
Historien, og saaledes forstaaet, som han forstod denne 
Paastand, er den sand. Men i en anden Forstand er Braa- 
valla-Kvædet, hvis min Tidsbestemmelse er rigtig, et histo- 
risk Digt som kun faa Digte paa vort gamle Sprog. 

Jeg ved intet norrønt Digt, som er blevet til paa et saa 
betydningsfuldt Tidspunkt. 

Braavalla-Kvædet med dets Opregning af Kjæmpeme i 
Slaget blev, tænker jeg mig, første Gang fremsagt for Harald 
Sigurdssøns Krigere, da de i den nærmeste Fremtid skulde 
udkjæmpe en Folkekamp om Englands Rige. Digteren 
vilde mane frem den gamle Folkekamp paa Braavolden 
som et Forbillede; ligesom Sigurd Ring med sine norske 
Krigere seirede paa Braavolden, saaledes skulde Harald 
Sigurdssøn blive Seierherre paa den engelske Kampplads. 

Men Braavalla-Kvædet blev Forv^arslet for en anden 
Udgang af Kampen. Faa Uger, efterat Digtet første Gang 
havde været kvædet i den norske Konges Hird, stod Slaget 
ved Standford-Bro, hvori Harald Sigurdssøn faldt. Inden 
en Maaned var henleden, var Seierherren i dette Slag selv 
falden, og før Åarets Udgang var Viljam af Normandi 
kronet til Englands Konge. Englands Historie blev da for 
al Fremtid ført ind paa nye Baner. 

Slaget ved Stanford-Bro blev i Virkeligheden et Braa* 
valla-Slag, som for Norge afsluttede den heroiske Oldtid. 
Harald Haardraade, hvis Liv fra Ungdommen af havde 
været viet Kampguden, blev selv den Harald Hildetand, 
hvem Odin hentede hjem til Einherjernes Flok i Valhal. 
Harald Haardraades Englandstog var den norske Vikin^^ 
tids sidste store Bølgeslag. Magnus Barfods Vesterhavstog 
er som dets Efterdønning; Haakon Haakonssøns Tog er 
ikke et Udslag af den hedenske Vikingeaand. 

Naar vi nu anskueliggjør os de Forhold, under hvilke 
Braavalla- Kvædet, efter min Opfatning, er digtet, nemlig i 
Harald Haardraades Hird paa Kongens Skib under Flaa- 
dens Seilads langs Skotlands Østkyst lige før Slaget ved 
Stanford-Bro, saa forstaar vi først ret, hvorledes Kvædet 
maatte virke og opfattes ved dets første Fremkomst. 

Kvædet fortæller om de talløse Krigere fra mange Lande, 
:som stævner frem til den store Folkekamp, hvori den 
4anske Konge skal falde og hvori norske Krigere skal 
afgjøre Slaget til Seier for de Svenskes Konge Sigurd Ring. 
Denne har Tusinder af Skibe. Gotlændingerne havde, for- 
tæller Saxo, faaet Tid og Sted berammet, hvor de skulde 
møde Svenskerne. <Da saa man,» heder det, c vidt og 
bredt Snækker pløie Havet ; de spændte Seil hindrede Øiet 
fra at se vidt omkring. » 

Her maa vi tænke os, at tilsvarende Ord i Kvædet har 
lydt for den norske Konges Hirdmænd, da han stævner til 
•en Folkekamp mod den engelske Konge, der om sig har 
Hirdmænd fra forskjellige Lande og navnlig af den danske 
Tunge. Fyrster og Krigere fra de skotske Øer og Irland 
havde nylig stødt til Harald Haardraade paa det bestente 

Samlingssted. Og sydover seiler nu til den nær forestaa- 
ende Kamp den hele Flaade, som man har beregnet til 
over 300 Skibe med omkring 30,000 Mand ombord. 

Her smelter Kvædets Digtning og den Virkelighed, der 
omgiver Digter og Tilhørere, sammen i et storslagent Billede, 
saa at Tilhørerne, hvis Sind maa i løftet Stemning have 
været optaget af den i en nær Fremtid tilstundende Kamp,, 
ikke kan have undgaaet at opfatte Digtet som en Hentyd- 
ning til denne Kamp. 

Og saaledes ikke alene i det hele, men i flere Enkelt- 
heder, over hvilke der nu falder nyt Lys. 

Vi ser nu, at Braavalla-Kvædets Kongesøn, Ole den 
frøkne, den ypperste Anfører i Rings Hær som først næv- 
nes, som har Kommandoen over Sjøtropperne og har Fyrster 
under sig, men ikke raader for Land, ikke blot staar i* 
Forbindelse med Fyrster i ældre Fortællinger, men tillige 
hentyder til Kong Haralds Søn Olav, den senere Olav 
Kyrre, som er med paa Englandstoget. Før Slaget ved 
Stanford-Bro lader Harald Olav blive tilbage paa Skibene- 
og stiller de Folk, som skal vogte disse, under Kommanda 
af ham, samt af Orknøjarlerne og Kongens Svoger Øistein.. 

I første Vers, som opregner Krigere i Hildetands Hær, 
nævnes Aam og Ella. De er de samme som Northumber- 
lands Konger Aama og Ella, af hvilke Ella i 866 eller 86T 
faldt i Kampen mod nordiske Vikinger, da hans By York 
blev erobret af disse. Naar vi tør antage, at Braavalla- 
Kvædet blev digtet faa Uger eller Dage, førend Harald* 
Haardraade faldt ved Stanford-Bro, efter at have vundet 
Seieren ved York og tvunget Staden til at kapitulere, saa 
synes det klart, at Skalden ved at nævne Northumberlands- 

Konger Åam og Ella i det første af de Vers, som opregner 
Hildetands Krigere, og ved at lade Ella blive dræbt i Slaget 
:af Starkad hentyder til Haardraade, som nu 200 Aar efter 
Ellas Fald stævner mod York for at erobre denne Stad. 

Efter at Spørgsmaalet om Braavalla-Kvædets Forfattel- 
:sestid er besvaret, skal jeg søge nærmere at belyse Spørgs- 
maalet om Digtets Forfatter, om hans Hjem, Forhold og 
Forudsætninger. 

Vi har allerede seet, at han maa være enten en Nord- 
•mand eller en Islænding. Hvis han har været Islænding, 
saa har han digtet med norske Forhold og norske Ten- 
<denser for Øie. 

Digteren kjender islandsk Tradition, saa at det maa 
være en bevidst Fiktion, naar han lader islandske Skalde 
•deltage i et Slag i førhistorisk Tid. 

At han kjender islandsk Tradition, fremgaar bl. a. deraf, 
^t han nævner Alv den egdske, en Landnaamsmand fra 
Agder, som ikke kunde have dette Tilnavn i sin Hjemstavn. 
Naar Braavalla-Kvædets Digter som islandske Skalde opfører 
Brage og Ravnkell og kalder dem Fæller, saa maa han af 
Islændinger have hørt Vers, som tillagdes Brage gamle, og 
rærlig det Vers, hvori Ravnketil tiltales. 

Jeg har allerede nævnt, at Kvædet er digtet paa Harald 
Haardraades Englandstog i Kongens Hird. 

Kvædet viser et Kjendskab til Kongens Reiser og Be- 
<lrifter i fjærne Lande, som kun den kunde have, der selv 
liavde været i Kongens Hird. 

Da vi véd, at Kong Harald oftere enten selv fortalte 
om sine Reiser eller lod Andre fortælle derom, kommer vi 
ved flere Navne i Braavalla-Kvædet til at tænke paa Harald 

selv som Hjemmelsmand. Saaledes ved Holte, Navnet paa 
Haralds Svoger i Rusland; fremdeles naar der nævnes en 
Kriger fra Sigtuna, Ihi der landede Harald, da han kom 
tilbage fra Rusland. 

Naar jeg holder det for ikke usandsynligt, at Harald 
selv har havt nogen Del i Braavalla-Kvædets Tilblivelse, 
saa stemmer dette vel overens med, at Skaldskab var for 
ham en stadig Kilde til Underholdning. Han udøvede selv 
Kunsten og opfordrede jævnlig Andre til at digte; han gav 
Skaldene Æmner at behandle, ogsaa af de mytiske og. 
heroiske Sagn. 

Jeg tænker mig dog ikke Kongen som Digtets egentlige 
eller eneste Forfatter. Hvis han det havde været, vilde 
den islandske Saga-Tradition sandsynlig have bevaret en 
Efterretning derom. 

Jeg har allerede udtalt den Formodning, at Digtningen 
om at Harald Hildetand i den store Folkekamp hentes^ 
hjem af Odin tilligemed Brian-Slagets Gjenspeiling i Folke- 
kampen tilhører en vesterlandsk norsk Digter, hvis Arbeide 
har været ældre end det Braavalla-Kvæde, som Saxo og 
Forfatteren af Saga-Brudstykket har kjendt. Paa Haard- 
raades Englandstog blev Digtningen omarbeidet. Da blev 
Kjæmperækken udvidet efter Svolderrækkens Forbillede ved 
Tilføielse af en Mængde Navne ; da blev flere Enkeltkampe 
i Slaget tildigtede, og Kvædet blev lagt i Starkads Mund. 

Til en saadan Omdigtning tænker jeg mig, at Kong 
Harald Haardraade kan have givet Anvisning, idet han fra 
sine Reiser har nævnt mange Navne, som kunde komme 
til Anvendelse i Digtet; men Udførelsen har han overladt 
til én anden Digter. 

Denne Digter maa Tistnok, som Olrik mener, have 
været fra Telemarken. Thi Telemarken er i Rings Hær 
fyldigst repræsenteret af alle norske Bygder. Om alle Kjæm- 
perne fra Telemarken fortælles der Bedrifter. Og foruden 
dem er der ingen anden navngiven norsk Kriger end Star-^ 
kad, der udfører noget Storværk; og der er den Forskjel, 
at Starkad giver og faar Saar i Flæng, men Kjæmpeme 
fra Telemarken gaar seirrige ud af begge de Kampe, de 
optræder i, og disse Kampe afgjør Slaget til Sigurd Rings 
Fordel. 

Braavalla-Kvædet er sandsynlig allerede i 1066 paa 
Kongens Skib blevet fæstet i to Former. Den ene mere 
norsk, den anden mere islandsk. Flere Sprogformer taler 
for, at Digtet blev optegnet af en Mand fra Øst-Telemarken> 
og at denne Form kom til Danmark, hvor den blev optegnet 
af en Skaaning. Det var denne halvt norske, halvt skaanske 
Form, som Saxo Grammaticus lærte at kjende. En anden 
Optegnelse, som var gjort af en Islænding, kom til Island 
og ligger til Grund for Fremstillingen i Sagabrudstykket 

Harald Hildetand er allerede i Digtet Hyndlulj65, som 
er ældre end Braavalla-Kvædet, sat i Forbindelse med Øst- 
Sverige og gjort til Dattersøn af den Kong Ivar Vidfadme, 
som havde erobret Sverige. Derimod nævner Hyndlulj66 
ikke Sigurd Ring og synes ikke at have kjendt ham. 

Jeg skal her ikke nærmere undersøge, hvorledes For- 
tællingen om Braavalla-Slaget med Hensyn til sit Grundlag 
forholder sig til den virkelige Historie. Vi mangler Midler 
til med Sikkerhed at bestemme dette. Det er gjort sand- 
synligt, at Sigurd Ring er en uhistorisk Person og at han 
er opstaaet ved Misforstaaelse af de to danske samtidige 

Konger Sigurd eller Sivard, som hos den samtidige fran- 
kiske Forfatter Einhard kaldes Sigifrid, og Ring, hvis Navn 
synes at være en feilagtig Oversættelse af Einhards Anuloy 
det er Aale eller Ole, en Oversættelse, som er opstaaet 
derved, at man antog, at Anulo stod i Forbindelse med 
latinsk analusy en Ring. 

Sigifrid og Anulo holdt, som vi véd af Einhard, et stort 
Slag mod hinanden, hvori omtrent 10,000 Mand faldt, 
foruden begge Konger, men hvori Anulos Parti seirede. 
Det er sandsynligt, men ikke sikkert, at dette er det histo- 
riske Grundlag for Braavalla-SIaget. Dog synes den nordiske 
Fortælling at have bevaret flere af Einhard uafhængige virkelig 
historiske Minder. Men jeg beskjæftiger mig her med de 
sagnhistoriske og poetiske Elementer i Fortællingen om 
firaavalla-Slaget, ikke med de historiske. 

Det af Einhard omtalte store Slag mellem Sigifrid og 
Anulo synes at have staaet i Danmark. Hvis dette Slag er 
det historiske Grundlag for Slaget mellem Harald Hildetand 
og Sigurd Ring, saa maa Braavold ved Braaviken som 
Navnet paa den Kampplads, hvor Sigurd Ring seirede, 
være uhistorisk. Vi skal se, om Kamppladsen gjennem en 
sagnhistorisk Undersøgelse lader sig forklare. 

Det store Slag mellem Harald Hildetand og Ring synes 
at have staaet paa Braavold (å Bråvelli) ved Braaviken. 

Med Navnet Braaviken staar Navnet Bråbo hårad i 
Forbindelse; dette Herred er omkring og i Vest for Braa- 
vikens Bund. Den samme Ordstamme findes i Braanås 
paa Sydsiden af Braaviken i Ldsings hårad, hvor senere 
Braaborg blev øpført. 

Derimod synes alt at tale for, at Almuen i Bygden ved 

Braaviken ikke har kjendt Navnet Bråvalla hed paa en 
Slette der, førend dette Navn ved Indflydelse fra Fortæl- 
lingen om det store Slag kom i Omløb. 

Det eneste Bidrag til en sagnhistorisk Forklaring af 
Navnet BråvpUr^ som nu kjendes, er det, at dette Navn 
forekommer én Gang i et Digt, som er ældre end Braa- 
valla-Kvædet og uden nogen Forbindelse med den store 
Folkekamp mellem Hildetand og Ring. 

I det første Digt om Helge Hundingsbane, som efter 
min Begrundelse skulde være digtet i Dublin c. 1020, siger 
Helges Halvbroder og Sigmunds Søn Sinfjotle til en Fiende: 
«Jeg har redet mangt et Veistykke paa dig, da du var en 
guldbidslet Hoppe paa Braavold (å Bråuellt).^ Imod, at 
Digteren skulde have kjendt dette Navn fra en Fortælling 
om Kampen mellem Hildetand og Ring, taler Navnet Braa- 
lund, der i samme Digt betegner det Sted, hvor Borghild 
føder Helge og hvor Borge brydes den Nat, da Helge fødes. 
Thi dette Navn kan ikke fuldstændig skilles fra Navnet 
Braavold i samme Digt, men det har intet med Harald 
Hildetands og Rings Kamp i Øst-Sverige at gjøre. 

Jeg forklarer Navnene Braavold og Braalund paa føl- 
gende Maade: 

Brega (Nomin. i Pluralis), senere skrevet Breagha, var 
i Middelalderen Navnet paa det irske Landskab, som stræk- 
ker sig fra Elven LifFey og Staden Dublin i Syd til Elven 
Boyne og Staden Drogheda i Nord. Til Brega regnes 
Landet fra de yderste Næs i Øst til et Pas vest for Kells 
i Vest. Dette Landskab var mest Sletteland. Den egent- 
lige Slette hed mag m-Breg. 

Naar SinQotle siger til sin Fiende: c Da du var en Hoppe 

paa Braavold, red jeg mangt et Veistykke paa Dig,> saa be- 
tyder cpaa Braavold> det samme som paa Brega-Sletten. Dette 
giver fortræffelig Mening. Thi det første Helgedigt er, som 
jeg før har søgt at vise, digtet af en norsk Digter, som har 
opholdt sig ved Sigtrygg Silkeskjægs Hird i Dublin. Sagn- 
digtningen overfører ofte sine Helte til det Land, hvor 
Digteren har hjemme, enten fuldstændig eller tildels, saa- 
ledes at fremmede Stedsnavne, som henviser til Sagnets 
oprindelige Hjemsted, bliver staaende ved Siden af de for 
Digteren hjemlige Stedsnavne, som naar ReiSgotaland, de 
sydeuropæiske Goters Land, med Hovedstaden Danparstadity 
Dnjeprstaden, henlægges til Danmark. 

Saaledes ogsaa i Helgedigtet. Helge er egentlig en dansk 
Konge, hvis Rige har Hovedstaden Ringsted. Men den 
norske Digter i Irland tænker sig ham dog halvt som en 
gammel dansk Konge i Dublin. SinQotle er gjort til Helges 
Broder og opholder sig hos ham. Naar SinQotle har hørt 
til den nordiske Konges Hird i Dublin, saa er det ligetil^ 
at han mangen Gang har redet paa Brega-Sletten, å BråvellL 
Thi denne Slette begyndte lige i Nord for Dublin. Nord- 
boerne kjendte den godt og gjorde oftere Indfald i den. 
Saaledes fortæller de fire Mestres Aarbøger ved 999, at 
Nordboerne fra Dublin drog med Rytteri ind paa Brega- 
Sletten. 

I Helge-Digtet er paa Helge overført Sagnet om Wolf- 
dietrich, som ogsaa overføres til den irske Konge Cormac, 
at Kongesønnen fødes ude i Skoven blandt Ulvene. Naar 
Digteren forestiller sig Sigmund som Konge i Dublin, er 
det naturligt, at han lader hans Søn fødes i Braalund, d. e. 
Brega-Skoven. Denne Skov begyndte lige nord for Dublin ved 

Clontarf-SIetten. Den Nat, da Helge fødes, brydes eller 
stormes fiendtlige Borge i Braalund af Sigmund, ligesom 
Nordboerne i Dublin ofte plyndrede de irske Høvdingers- 
Boliger i Brega. Det irske Navn paa Brega-Sletten Bregmag 
eller sædvanlig Mag m-Breg, senere skrevet Magh Breaghy 
nu Moy Bra (Brey) er sammensat med mag, som i Betyd- 
ning svarer til det oldn. vpUr, Fra Middelalderen af hørtes 
ikke det aandende g i Irernes Udtale. Magh Breagh er af 
Nordboer i Vesten blevet gjengivet ved Bråugllr i Lighed 
med at angelsaks bréag, bréaw «Øienlaag> svarede til det 
gammelnordiske brå, «Øienhaar, Øienlaag». Det er muligt,, 
at de Nordboer, som først gjengav det irske Stedsnavn ved 
BråvpUr, kjendte det svenske Stedsnavn Bråviky og at dette 
virkede med ved Omdannelsen af Ordformen, men nød- 
vendig er denne Antagelse ikke. 

Vi har seet, at den Digtning, som fortæller om Harald 
Hildetands Fald for Brunes Haand og om Ubbes Kamp 
med Elriks Sønner gjenspeiler en Fortælling om Brians 
Fald for Broder og om Murchads Kamp med Ellrics Søn 
i Clontarf-Slaget i Irland. Da nu BråvpUr i Helge-Digtet 
er det nordiske Navn paa Brega-Sletten i Irland, slutter 
jeg, at vi ogsaa i Braavold som Navn paa den Kampplads, 
til hvilken Slaget mellem Harald Hildetand og Ring er 
henlagt, har en Gjenspeiling af Fortællingen om Brian. 
Harald Hildetands Fald er henlagt til Braavold ved Braa- 
vik i Østergøtland paa Grund af den Lydlighed, som Braa- 
vik havde med Braavold, det nordiske Navn paa Brega- 
Sletten i Irland. 

I Clontarf-Slaget har Nordboerne opstillet sin Hær paa 
Sletten paa Nordsiden af og ved Bunden af Dublin-Vigen 

fra Forbjærget Howth (d. e. Hoved) i Øst til Liffeys Mun- 
ding i Vest. Denne Slette hørte til Brega. Vistnok siges 
Clontarf-Slaget i de irske Aarbøger aldrig at have staaet 
paa Brega-Sletten. Der nævnes mere specielle Navne. 
Men i de fire Mestres Aarbøger nævnes lige forud for 
Clontarf-SIaget og under samme Aar som dette, at Nord- 
boerne og Leinstermændene førte en Hær ind i Brega og 
at de bortførte mange Fanger og en talløs Mængde Fæ. 

Jeg formoder saaledes, at den norske i Dublin forfattede 
Fortælling om Brian, som har paavirket Digtningen om 
Braavalla-Slaget, har nævnt Braavold, d. e. Brega-Sletten, 
tsom det Sted, hvor Brian-Slaget stod eller hvor et Hærjetog, 
som gik umiddelbart forud for dette, fandt Sted. Fra 
denne Fortælling blev paa Grund af Lydligheden Navnet 
overført til en Slette ved Braaviken, hvortil Slaget mellem 
Harald Hildetand og Ring blev henlagt. 

Lydligheden mellem Navnene har dog ingenlunde været 
den eneste Grund til at det Slag, hvori Hildetand faldt, 
blev henlagt til Øst-Sverige. Sagnet om Harald Hildetand 
har vistnok fra ældgammel Tid af været sat i Forbindelse 
med Sverige. Ved Valget af Kamppladsen kan Navnet 
Ringstad i Ostra Eneby socken, Braabo hårad (allerede 
nævnt 1316) have virket med, idet man knyttede dette til 
Hildetands Modstander Ring. 

Forbindelsen mellem det Sted, til hvilket Brian-Slaget 
er henlagt, og Stedet for Harald Hildetands Fald vil tyde- 
ligere vise sig ved nærmere Betragtning af Fortællingen i 
Sagabrudstykket og hos Saxo Grammaticus. 

Der er allerede i den almindelige Situation en bestemt 
Lighed mellem Brian-Slaget og Braavalla-Slaget. 

Brian drager sydfra hærjende ind i sine Fienders Land 
og derpaa mod Øst til Kamppladsen. Harald Hildetand^ 
Danmarks Konge, drager sydfra ind i Sverige og derfra 
mod Øst til Stedet for det store Slag. Derimod kommer 
Rings Hær nordfra til Slaget, ligesom Dublinmændene& 
nordiske Hjælpetropper fra Skotland. Rings Flaade land- 
sætter Tropper paa Østsiden af Sverige, ligesom Dublin- 
mændenes nordiske Hjælpetropper landsættes paa Irlands 
Østkyst. Ligheden kan forfølges videre. 

Ring drog ifølge Sagabrudstykket selv med sin Hird 
og med Vestgoterne Landveien fra Målaregnene mod Vest 
til Skoven Kolmaarden, som danner Grænsen mellem Sv^ 
tjod og Østergøtland. Og da han kom fra Skoven der 
vestpaa til Braaviken, mødte hans Flaade ham. Kong 
Ring samlede da sin Hær i Leir paa Braavold under 
Skoven imellem denne og Vigen. 

Sigtrygg Silkeskjæggs Hær i Brian-Slaget bestaar lige- 
ledes dels af Tropper, som kommer til Lands, dels af Mænd,, 
som kommer seilende. Hans Hær opstilles mellem Skoven 
og Dublin-Vigen. Kolmaarden, som danner Grænsen mel- 
lem Svitjod og Østergøtland, svarer i Fortællingen om 
Braavalla-Slaget til den Skov ved Kamppladsen for Brian- 
Slaget, som danner Sydgrænsen for Brega. 

De fleste svenske Oldgranskere har lagt Braavold, hvor 
Slaget skulde have staaet, paa Sydsiden af den ydre Del 
af Braaviken. Braavalla-hed mentes at have ligget i Ostra 
Husby socken af Ostkind hårad. 

Men dette strider bestemt mod Fremstillingen i Saga- 
Brudstykket, hvor det siges, at Rings Hær samles under 
Skoven Kolmaarden mellem denne og Braaviken. 

Den Del af Kolmaarden, som hører til Østergotland, er 
i Vest for Bunden af Braaviken og paa Nordsiden af den 
indre Del af denne, i Braabo hårad og i Losings hårad. Her 
er det altsaa, at Ring ifølge Saga-Brudstykket opstiller sin Hær. 

Der er her ikke Tale om et virkeligt Slag, men om et 
Slag, som alene tilhører en Digters Fantasi. 

At Digteren har, ligesom Saga-Brudstykket, tænkt sig, at 
Rings Hær blev opstillet mellem Kolmaarden og Braaviken, 
godtgjøres ved Forholdene i Clontarf-Slaget, som gjenspeiles 
i Braavalla-Digtningen. Thi i Clontarf-Slaget er Nordbo- 
ernes Hær opstillet ved Skovranden paa Nordsiden af 
Dublin-Vigen. 

I Saga-Brudstykket heder det, at den ene Fløi af Rings 
Hær naaede til den Elv, som hed uata, og den anden ned 
til Braaviken. uata har Peringskiøld forandret til uara, og 
dette har man forstaaet om Vara-ån paa Vikbolandet. Men 
med urette. Thi bortseet fra det at Vara ingen Hjemmel 
har i det gamle Haandskrift, saa har Kamppladsen, som 
sagt, af Saga-Brudstykkets Forfatter været tænkt under 
Kolmaarden mellem denne og Braaviken. 

uata kan overensstemmende med gammel Skrivemaade 
hos Irlændere og Angelsakser betegne Va6-å af vady et Vade- 
sted. Jeg formoder, at dette Navn er bibeholdt fra en 
nordisk Fortælling om Clontarf-Slaget. I dette Slag blev 
Nordboernes og Leinstermændenes Skarer mod Slutningen 
af Slaget forfulgte og nedhuggede af Irlænderne under Mael- 
sechlainn ligetil Dublin. 

Dubhlinn, d. e. Svart pollen, er egentlig Navn paa den Del 
af Elven LiiTey, paa begge Sider af hvilken Staden er anlagt. 

Staden hed paa Irsk Ath-Cliath d. e. Vidjevadet. 

Herefter formoder jeg, at Vad-å c Vadestedets Elv» i en 
nordisk Fortælling om Clontarf-Slaget har betegnet El- 
yen LiflFey, hvor Ath-Cliath eller Viljevadet var. Og jeg 
formoder, at Navnet Vadå sammen med Navnet Bråvpllr er 
gaaet over fra Clontarf-Slaget i Irland til Braavalla-Slaget i 
Sverige. 

Ogsaa Saxo Grammaticus har tænkt sig Slaget ved Braa- 
Tiken. Men han fortæller, at der var berammet Gotlæn- 
dingerne Tid og Sted, da de skulle møde Svenskerne 
mellem Vik og Verund, og at den ene Fløi af Rings Hær 
strakte sig lige til Verund. Efter Ordformen synes Saxos 
Werundia at være Vårend. Men at Rings Hær skulde strække 
sig fi-a Braaviken til Vårend er en Urimelighed, selv hvor 
Talen er om et Slag, som kun hører Digtningen til. Navnet 
Werundia synes her at maatte være kommet ind ved en 
Feil, men denne Feil kan jeg ikke rette. lalfald har vi og- 
saa hos Saxo den Fremstilling, at Rings Flaade kommer 
til Kamppladsen seilende nordfra, ligesom Sigtrygg Silkeskjægs 

nordiske Hjælpetropper i Clontarf-Slaget. 

* 

Jeg skal til Slutning sammenfatte i Korthed Resultatet 
af min Udvikling. Fortællingen om Braavalla-Slaget grunder 
sig paa en uhistorisk Digtning. Den ældre Braavalla^Digt- 
ning lod Brian-Slaget i Irland gjenspeile sig i Braavalla- 
Slaget. Allerede den havde henlagt Slaget til en Slette ved 
Braaviken i Øst-Sverige. Denne ældre Braavalla-Digtning 
€r opstaaet hos Nordboerne i eller ved Irland mellem 1014 
og 1066. Denne Digtning blev senere under Harald Haard- 
raades Englandstog i September 1066 omarbeidet til den 
Braavalla-Digtning, som Sagabrudstykket og Saxo forudsætter. 



66 NORDBOERNE I IRLAND 

skernes Tog gik mere mod Øst, dog fik Forbindelserne med 
Vesten ogsaa for dem stor Betydning. Daner og Nordmænd 
mødtes i England, Irland og i flere vestlige Lande. Men 
Forbindelserne med irsktalende Folk i Skotland og Irland 
blev navnlig for Nordmændenes, særlig de vestlige Nord- 
mænds Historie og Kulturudvikling af gjennemgribende 
Betydning. 

Jeg har i en Række af Arbeider søgt at gjøre det sand- 
synligt, at disse Forbindelser har havt stor Indflydelse ved 
den eiendommelige Udvikling af de nordiske, navnlig norsk- 
islandske, mytiske og heroiske Sagn og af Skaldenes Kunst- 
poesi. I nærværende Foredrag skal jeg rette Opmærksom- 
heden mod en anden Side af den gamle norsk-islandske 
Litteraturs Udvikling. 

Den islandske Saga eller prosaiske Fortælling har saa- 
godtsom intet tilsvarende i de andre germanske Folks Lit- 
teratur. Derimod har flere Granskere været opmærksomme 
paa, at den islandske Saga har enkelte tydelige Berørings- 
punkter med de hos Irlænderne i gammel Tid nedskrevne 
prosaiske Fortællinger af sagnhistorisk og historisk Ind- 
hold. 

For at belyse Spørgsmaalet om, hvorvidt der er nogen 
historisk Forbindelse mellem de islandske og de irske pro- 
saiske Fortællinger, skal jeg her undersøge Forholdene hos 
de i Irland boende Nordboer paa den Tid, da Kristendom- 
men og dens Kultur først blev almindelig udbredt hos disse. 
Jeg skal søge at gjøre det sandsynligt, at historiske For- 
tællinger paa nordisk Sprog blev nedskrevne hos dem paa 
denne Tid, længe før Sagaer blev nedskrevne paa Island. 
Og jeg skal søge at vise, at prosaiske Fortællinger, som vi 

kjender fra Island, allerede havde faaet sin faste Form hos 
Nordboerne i Irland. 

De nordiske Vikinger omtales i England første Ganf^ 
793, i Irland 796. Da brænder de en Kirke paa en tæt 
ved Dublin. I Aarene 798 — 802, plyndrer de paa Øen Man- 
og længer oppe mod Nord ved Skotlands Vestkyst, endog 
saa høit mod Nord som paa den hellige Icolmcill, hvor 
Angrebet gjentages i 806. I Aaret 807 viser Vikingerne sig^ 
første Gang paa Irlands Fastland. Efter nogle Aars Hvile 
begynder Vikingernes Anfald paa Irland igjen i 820, og i 
820 — 830 omsværmer Vikingeflaader Irland til mange Siden 
I 835 viser de sig for første Gang ved Midtvinterstid i Ir- 
land. Fra 836 optræder Vikingerne mere i Forening. 840 — 
845 er de rundt omkring i Landet, anlægger Skanser og 
Fæstningsværker. 

Irlænderne var kun lidet skikkede til at byde Nordbo- 
erne nogen samlet Modstand. Landet var splittet i 4 Konge- 
riger Connaught, Ulster, Leinster og Munster foruden Di- 
striktet Meath. De nævnte større Dele var igjen splittede 
i Stammer, Slægter og Familier. En irsk Overkonge havde 
saagodtsom ingen Magt. Irlænderne havde ingen Følelse for 
en irsk Enhed, men kun for den Del af Landet eller endog 
kun for den Stamme, hvortil de hørte. Efter Nordboernes 
Ankomst forenede Konger og Folk i en irsk Landsdel sig 
jævnlig med Nordboerne til Bekjæmpelse af Irlændere i 
andre Landsdele. 

Nordboernes Magt blev ogsaa fremmet i høi Grad der- 
ved, at de i Skibsbygningskunst og Sjødygtighed stod langt 
over Irlænderne, ligesom ogsaa i Anlæg for Handel og Han- 
delsreiser. Nordboerne satte sig navnlig fast i Dublin, Wa- 

terford og Limerick og anlagde her virkelige Handelsstæder. 
Allerede Turgeis, hvem Snorre Sturlassøn kalder Torgisl, 
som døde 845, søgte at grunde et hedensk nordisk Rige i 
det nordøstlige Irland. I 9de Aarhundred er der heftige 
Kampe mellem Danerne og Nordmændene i Irland. Men 
lidt efter Midten af 9de Aarhundred blev en norsk Konge- 
stamme i Dublin anerkjendt som Hersker over alle Nord- 
boer i Irland. 

Allerede i 9de Aarhundred maa Nordboerne og Irerne 
have havt Indflydelse paa hinanden. Vikingerne havde 
hjemmefra kun faa Kvinder med sig, de røvede mange irske 
Kvinder og levede sammen med dem. Mange Irlændere 
opgav sin Tro, sluttede sig til Nordboerne og optog deres 
Tro og Sæder. Disse kaldtes cGall-Gaedheb Fremmed-Irer 
og blev anseede for grummere end de nordiske Hedninger 
selv. Efterhaanden dannede der sig navnlig paa Suderøerne 
et irsk-norsk Blandingsfolk, som kaldtes Fremmed-Irer. 

Allerede i 835 og 851 omtales en irsk Høvding med et 
nordisk Navn. Straks efter Midten af 9de Aarhundred hø- 
rer vi om Ægteskaber mellem nordiske Konger i Irland og 
irske Kongedøtre. Paa denne Tid fortælles ogsaa om, at 
irske Konger holder Gjæstebud for nordiske Konger og gjør 
Krigstog sammen med dem. Nordiske Krigere gaar i irske 
Kongers Tjeneste. 

I 10de Aarhundred blev Forbindelserne mangesidigere. 
Talrige Nordboer i Irland lod sig allerede i Begyndelsen 
af 10de Aarhundred døbe. Ægteskabelige Forbindelser mel- 
lem Personer af de to Folk blev sædvanligere. Nordboer 
antog ofte irske Navne og havde jævnlig irske Foster- 
sønner. Forbindelserne fandt ikke blot Sted mellem 

Kongeslægterne, men strakte sig til Høvdingerne og til de 
brede Lag. 



Irlændernes Kamp for at afiryste Nordboernes Aag blev 
først concentreret og med bevidst Plan ført gjennem en læn- 
gere Tids energisk fortsatte Arbeide af Dalcassiernes store 
Konge Brian. Hans Stamme var bosat i den nordlige Del 
af Munster. Han havde sit Kongesæde i Kinncora ved El- 
ven Shannon nord for Limerick. Han begynder lidt efter 
Midten af 10de Aarhundred Guerilla-Krig med Nordboerne 
fra Skovene og Hederne i det nordlige Munster. Han er 
under sin Ungdomskamp i den største Nød og har kun en 
Flok af 15 Mænd om sig. Men Fred vil han ikke, og hans 
Energi er ubøielig. Snart vokser han fra Seier til Seier. 
Irlændernes Mod steg navnlig, efterat Brian og hans Broder 
havde erobret, plyndret og brændt Nordboernes Stad Lime- 
rick. Efter sin Broders Død blev Brian Enekonge i Mun- 
ster og ikke mange Aar derefter anerkjendt som det syd- 
lige Irlands Herre. Samtidig var Maelsechlainn den mæg- 
tigste Konge i det nordlige Irland og kjæmpede der med 
Nordboerne. 

Efter den blodige Seier ved Glenmama 998 over Nord- 
boerne erobrede og plyndrede Brian Dublin og var der en 
Maaned. Han lod Tors hellige Lund nedhugge. Senere 
gav han dog den norske Konge Sigtrygg Fæstningen igjen, 
da Sigtrygg var kommen til ham og havde underkastet sig. 
Ligeledes benaadede Brian Leinsters Konge Maelmordha, 
som havde kjæmpet mod ham i Slaget ved Glenmama. 

Brian udstrakte nu ogsaa sit Herredømme over det nord- 

lige Irland, saa at endog Maelsechlainn maatte gaa i For- 
bund med ham og anerkjende hans Overmagt. 

Brian var ved Aar 1000 ubestridt Irlands mægtigste 
Konge. Han sendte endog udenfor Irland en Flaade, som 
hævede Skat i Wales og i Skotland. 

I 15 Aar skal Brian have levet i Fred. 

Freden i Irland brydes af Leinsterkongen Maelmordha 
1012. Hans Søster Gormlaith, som var gift med Brian, æg- 
gede ham til ikke længer at anerkjende denne som Over- 
herre. Maelmordhas Vrede blev vakt. Han samlede de 
med Brian misfornøiede Stammer, og de begyndte Fiendt- 
ligheder mod hans Forbundsfæller. Dette fører til nye 
Plyndretog og Kampe. Brian forbereder et Tog mod Dublin. 
Den nordiske Konge i Dublin ruster sig paa sin Side længe 
og søger Hjælp hos Nordboerne rundt om i Vesten. Det 
kom til et Slag Langfredag 1014 paa Clontarf-SIetten ved 
Dublin. Dette Slag fremstilles baade i irske og i nordiske 
Skrifter som det blodigste Slag, der er holdt i Irland, siden 
Nordboernes Komme til Øen. 

Brian havde især Mænd fra Munster og Connaught. 
Hans Rival Maelsechlainn, Konge af Meath indtog med sine 
Mænd en afventende Holdning, og først da Slaget gik Nord- 
boerne imod, greb han ind og fuldendte deres Nederlag. 
Med Nordboerne var Leinstermændene forenede. Kong 
Sigtrygg i Dublin havde faaet Hjælp fra alle nordiske Ny- 
bygder i Vesten. Brian faldt i Slaget tilligemed sin helte- 
modige Søn Murchad og sin Sønnesøn Tordelbach, men 
Brians Mænd og Forbundsfæller seirede. Den største Del 
af Nordboerne blev nedhugget eller druknede. Paa deres 
Side faldt Orknøjarlen Sigurd og Leinsterkongen Maelmordha. 

Men Sigtrygg, som ikke havde deltaget i Kampen, beholdt 
dog Dublin. 

Nordboerne i Irland blev efter Clontarf-Slaget mere løs- 
revne fra sine Frænder i Skotland og det øvrige Norden. De 
irske Nordmænds Rige Dublin blev fra nu af betragtet som et 
irsk Rige, ensartet med de øvrige Riger i Irland. Kristendom- 
men blev fra nu af grundfæstet blandt Nordboerne i Irland 
og Bispedømmer oprettedes i deres Stæder. 

De forskjellige irske Aarbøger beretter om Clontarf- 
Slaget. Men den irske Hovedkilde til Kundskab om dette 
Slag er Skriftet om Irernes Kamp mod de Fremmede, som 
sandsynlig er forfattet af en irsk Lærd, som har staaet 
Kong Brian nær, og ialfald tildels efter samtidige Kilder. 
Dette Skrift, som jeg betegner ved dets irske Navn 
Gogadh Gaedhel, er idethele meget paalideligt, uagtet det 
fortæller fra Brians Partistandpunkt og uagtet det bruger 
de mest bombastiske Udtryk, naar Talen er om Brian og 
om hans Frænder. 

I dette Skrift forekommer der under Skildringen af 
Clontarf-Slaget Udtryk, som efter min Mening har stor Be- 
tydning for Spørgsmaalet om, hvorvidt der hos Nordboerne 
i Irland var fremkommet nogen Litteratur. 

I Cogadh Gaedhel eller det irske Skrift om Irernes 
Krig med Nordboerne heder det nemlig om det Anfald, 
som Murchad Brians Søn i Clontarf-Slaget gjør paa Nord- 
boerne: c Hans Fiender efter ham, nemlig Nordboernes og 
Leinstermændenes Historikere, bevidner, at der faldt femti 
til høire og femti til venstre ved hans Angreb. » Dette Udtryk 
synes at maatte henpege paa Historikere, som i Irland for- 
talte eller skrev for Nordboerne og Leinstermændene. Men 



72 NORDBOERNE I IRLAND 

under saa udviklede Forhold som de irske ved Aar 1020, 
maa det ansees for overveiende sandsynligt, at der ved 
Leinstermændenes Historikere menes Mænd, som nedskrev 
historiske Efterretninger. Og da maa det samme gjælde 
Nordboernes Historikere, paa hvis Vidnesbyrd Forfatteren 
her beraaber sig sanmen med Leinstermændenes. 

Fremdeles er det det naturligste, at de Historikere, som 
skrev for Nordboerne, selv var nordiske Mænd og at de 
skrev paa nordisk Sprog. 

Der er intet usandsynligt i det, at Forfatteren af det 
irske Skrift om Irernes Krig med Nordboerne enten selv 
eller gjennem en anden Irlænder har en mundtlig Gjengi- 
velse af en nordisk skreven Beretning om det Mandefald, 
som Brians Søn Murchad voldte i Clontarf-Slaget. 

Ogsaa ellers viser Forfatteren af det irske Skrift Cogadh 
Gaedhel noget Kjendskab til nordisk Sprog. Han fortæller 
saaledes, at Slaget begynder med, at Nordboernes ypperste 
Kjæmpe, som venter paa den Irlænder Domnal, der har 
modtaget hans Udfordring, raaber €Hwar es Domnall!'^ (Hvor 
er Domnal), men disse nordiske Ord gjengives i det irske 
Skrift saaledes, som de er blevne udtalte, ikke som de har 
været skrevne. Domnal kalder i sit Svar Nordboen for 
Niding, og dette nordiske Ord er beholdt i det irske Skrift 
i Formen sniding. 

Der har altsaa, tror jeg, i Irland kort Tid efter Clontarf- 
Slaget 1014 existeret en paa nordisk Sprog nedskreven Be- 
retning om Clontarf-Slaget. 

Vi har efter min Formodning i de anførte Ord af det 
irske Skrift Cogadh Gaedhel ligeft-em et Vidnesbyrd om, 
at en nordisk Sagaskriver i Dublin lidt efter 1014 har i et 

paa nordisk Sprog nedskrevet Skrift fortalt om Murchads vold- 
somme Anfald paa Nordboerne i Kampen, hvorom ogsaa 
en samtidig Historieskriver fra Leinster, som skrev paa irsk 
Sprog, har fortalt paa ensartet Maade. De store Tal, 50 
Mand som faldt til høire og 50 til venstre, røber, at denne 
nordiske Fremstilling ikke overalt meddelte en nøgtern 
Gjengivelse af den historiske Virkelighed, men at den digte- 
riske Fantasi delvis havde i denne Fremstilling forstørret 
de virkelige Forhold. 

Det vigtige Resultat, at der i Irland kort Tid efter 1014 
existerede en paa nordisk Sprog nedskreven Fortælling om 
Clontarf-Slaget, tror jeg at kunne støtte fra mange Sider. 
For det første ved flere andre Steder i dette irske Skrift 
Cogadh Gaedhel, Skriftet om Irernes Krig med Nord- 
boerne. 

Spørger vi nemlig, om der er andre Afsnit eller Enkelt- 
heder i dette irske Skrift, som er optagne fra den norske 
Saga, der ligeledes har handlet om Brians Liv og Clontarf- 
Slaget, saa fæster vor Opmærksomhed sig da naturlig ved 
et andet Punkt af Slagskildringen (Kap. 102). Her har der 
været givet en meget ordrig Skildring af det voldsomme Sam- 
menstød, under hvilket Dalcassiernes Sværde kløvede Nord- 
boernes Brynjer. Derpaa heder det: 

« Nordiske Mænd og nordiske Kvinder, som fulgte Slaget 
fra Dublins Volde, bevidnede, at der, naar de saa ud, fløi 
Ildgnister fra de Kjæmpende i Luften til alle Sider. » 

Det er naturligt, at Forfatteren her beraaber sig paa 
Norboerne; thi det, som her fortælles, var noget, som kun 
disse, men ikke Brians Folk, saa. 

Naar vi sammenstiller dette Sted med det før anførte 

Sted, hvor den irske Forfatter beraaber sig paa Nordboerne, 
nemlig i Ordene c Nordboernes og Leinstermændenes Histo- 
rikere bevidnen, saa er der al Grund til at tro, at den irske 
Forfatter ogsaa, hvor han beraaber sig paa Nordboernes 
Udsagn om det, som saaes fra Dublins Volde, kjender dette 
Udsagn fra samme nordiske Historiker. I den paa Norsk 
nedskrevne Sagafortælling om Clontarf-Slaget var altsaa, 
mener jeg, nævnt denne Iagttagelse, som nordiske Mænd 
og Kvinder, der fra Dublins Volde fulgte Slaget, havde gjort. 
Men dette fører os videre. 

I det Kapitel, som fortæller om Murchads heltemodige 
Kamp, heder det til Slutning, at det for Dublins Folk, som 
betragtede Kampen fra Voldene, saa ud, som naar Høstfolk 
slaar en Havremark. Og Amlaibs Søn (d. e. KongSigtrygg 
Silkeskjæg Olav Kvaarans Søn), som var ved Brystværnet paa 
sit Vagttaarn og saa paa Kampen, ytrede: «Vel høster 
Nordboerne Marken; mangt et Neg kaster de til Side.> 
fVed Kvæld skal Udfaldet sandes, » sagde Amlaibs Hustru, 
som var Brians Datter. 

Der kan ikke være nogen Tvivl om, at disse Iagttagelser 
og Ord af dem, som var paa Dublins Volde, er øste af 
samme Kilde som den før nævnte Iagttagelse fra Dublins 
Volde ; altsaa er ogsaa her, tror jeg, en norsk Saga om 
Brian og Brian-Slaget det irske Skrifts Kilde. 

Nu maa jeg fremhæve, at de sidstnævnte Iagttagelser 
fra Voldene gjøres ved Betragtningen af den Kamp, som 
samler sig om Murchad og hans Mænd. Men dette er den 
Kamp, ved hvilken den irske Forfatter ligefrem beraaber sig 
paa Nordboernes Historikere. Vi ser saaledes, at Argumenter 
hentede fra to forskjellige Sider her fører til samme Resultat. 

Det sidst anførte Replikskifte mellem Sigtrygg og hans 
Hustru hører nødvendig sammen med Ord, som de siges 
at have skiftet med hinanden senere. Om Kvælden var 
Nordboernes Nederlag afgjort. De blev drevne mod Havet, 
druknede i store Flokke i Sjøen, og Ligene laa i Dynger i 
Hundredvis. 

Tordelbach, Murchads Søn, som forfulgte Nordboerne, 
blev af Strømmen kastet mod en Plankevæg og druknede 
gjennemboret af en Stage, med en Nordbo under sig, en 
Nordbo i sin høire og en Nordbo i sin venstre Haand. 
Da var det Sigtryggs Hustru, som var Brians Datter, sagde: 
cDet tykkes mig, at Nordboerne nu har faaet sin Arvelod. » 
cHvad mener du, Kvinde?* sagde Olavs Søn. c Nordboerne 
kommer til Havet, deres naturlige Arv,» svarede hun. «Det 
er Heden, som driver Fæflokken i Vandet; men den vil 
snart blive malket. » Olavs Søn blev vred og han slog 
hende, saa han knuste en Tand i hendes Mund. 

Altsaa ogsaa dette er øst af den norske Saga. 

Men hvem kan ved de sidst anførte Scener miskjende 
det inderlige Slægtskab med den islandske Saga ? Et Slægt- 
skab, som kræver sin ydre historiske Forklaring. Saa mange 
Eiendommeligheder, som vi beundrer i den islandske Saga, 
finder vi ogsaa her fuldt udprægede : den a nskuelige Situa- 
tion; den objektive Opfatning af de optrædende Personer 
i deres Forhold til hinanden; den rammende Ironi i de 
knappe Replikker; det realistiske Billede. 

I Begyndelsen af foregaaende Kapitel fortælles det, at 
Kampen varede fra Solopgang til Kvæld. Det havde været 
fuld Flodtid, da Nordboerne om Morgenen drog ut til Kamp, 
og Tidevandet var igjen paa det høieste, da Kampen om Af- 

tenen hørte op. Flodbølgen havde drevet alle de Fremme- 
des Skibe ud, og Nordboerne havde nu ikke andet Sted 
at flygte til end Havet. 

Det er ved astronomisk Beregning blevet oplyst, at Op- 
gaven om Tidevandet stemmer overens med de virkelige 
Forhold i Dublin-Vigen ved Clontarf paa denne Dag, den 
23de April 1014. 

Dette godtgjør altsaa, at Kampskildringen her grunder 
sig paa Øienvidners Beretning. Men hvilke Øienvidner? 
Ved Ordene om, at det var høieste Flodtid paa den Tid af 
Døgnet, da Nordboerne gik ud for at kjæmpe om Morge- 
nen, er det tydelig sagt, hvad ogsaa i sig selv er det ene 
naturlige, at det er de sjøvante Nordboer i Dublin, som 
har iagttaget Flodvandet. Derfor tror jeg, at det irske 
Skrift Cogadh Gaedhel ogsaa her har laant fra en i 
Dublin af en Nordmand forfattet Brians Saga. 

Den norske Brians Saga er vistnok ligeledes Kilden for 
den Fortælling om Slagets Begyndelse, hvori vi finder nor- 
ske Ord bevarede i det irske Skrift. Den nordiske Helt 
Plat (hvis Navn synes at være et Tilnavn Flat) træder frem 
foran Fylkingen og raaber tre Gange ^Hwar es Domnall?* 
Domnal svarede og sagde: «Her, Nidingl» 

Det irske Skrift skriver det norske Ord sniding. De 
kjæmpede og gjennemborede hinanden. 

Et Vidnesbyrd om, at Skriftet Cogadh Gaedhel ved 
Fremstillingen af Clontarf-Slaget ved Siden af andre Kilder 
ogsaa har benyttet en Fremstilling paa nordisk Sprog, har vi 
fremdeles i de i dette Skrift meddelte Rækker af Navnene 
paa de Nordboer som kom til Slaget og som faldt i dette. 
Thi vi kan her tildels spore ikke blot nordiske Navne, men 

endog en allittererende Opregning paa nordisk Sprog af 
Navne, Tilnavne og Øgenavne. Sammen med sunr Svinins 
« Svinets Søn» har været nævnt sunr Sveinins c Svendens Søn». 

Ogsaa fra Brians og hans Broders Ungdomskampe med 
Nordboerne synes man at have havt allittererende nordiske 
Navnerækker, som er benyttede i det irske Skrift, saaledes: 
Øybjgrn og AuSunn, Béndinn og Bjgrninn. Det er Navne 
paa nordiske Vikinger med hvem Brian og hans Broder 
har kjæmpet. 

Jeg har søgt at paavise, at der hos Nordboerne i Dublin 
lidt efter 1014 blev nedskrevet en historisk Fortælling eller 
Saga paa nordisk Sprog. Hvis det er rigtigt, er det tillige 
en saa vigtig Kjendsgjæming, at det er min Pligt efter Ævne 
at støtte den fra alle Sider. Jeg skal derfor søge at vise, 
at der blandt Nordboerne i Dublin fandtes de ydre og in- 
dre Betingelser, som gjorde det muligt, at en Mand af deres 
Kreds paa denne Tid kunde nedskrive en Fortælling om 
Clontarf-Slaget. 

Den vesteuropæiske skrevne Litteratur udgaar overalt i 
Middelalderen i sin første Oprindelse fra Geistligheden. Og 
saaledes maa det derfor ogsaa have været hos Nordboerne 
i Dublin. 

Vi skal derfor kaste et Blik paa de irske Nordboers tid- 
ligste Forbindelser med Kristendommen og den kristne 
Geistlighed i England og Irland. I 943 blev Kong Olav 
Kvaaran døbt i England af Erkebiskop Wulfhelm i Canter- 
bury; den engelske Konge Eadmund stod Fadder til ham. 
Til Irland skal Olaf have medtaget engelske Munke, da han 
i 953 blev Konge i Dublin. I 979 drog han som Pilegrim 
til den hellige lona eller Icolmcill, hvor han døde som 



78 NORDBOERNE I IRLAND 

Kristen. Han havde en Datter med det kristelige Navn 
Maelmaire (d. e. Marias Tjener), gift med den irske Konge 
Maelsechlainn og død 1021. Den Forbindelse mod Canter- 
bury, som var begyndt ved Olavs Daab, fortsattes af hans 
kristne Efterfølgere i Ilte Åarhundred. 

Grunden til Kristkirken i Dublin blev lagt 1038, og om- 
trent paa samme Tid blev der af Nordboerne oprettet et 
Bispesæde, ikke i Tilslutning til det irske Armagh, men til 
Canterbury. Dog er den første Biskop i Dublin Dunan 
eller Donatus efter hans Navn at dømme snarest en Irlæn- 
der og ialfald ikke en Nordmand. 

I Slutningen af 10de og i Begyndelsen af Ilte Åarhun- 
dred var der ikke liden boglig Dannelse hos Englands 
Geistlighed, ogsaa i Canterbury. Dunstan restaurerede og 
grundede fra nyt af flere Klostre. Aethelwold (f 984) sør- 
gede for Geistlighedens Opdragelse til Lærdom. Ælfrics 
Forfattervirksomhed begynder i sidste Tiaar af 10de Åar- 
hundred. Fra omkring Aar 1000 bliver Canterbury Hoved- 
sædet for Nedskrivning af Aarbøger paa Angelsaksisk. 

Jeg søger dog Hovedforklaringen til at en Saga om 
Brian og Brian-Slaget paa nordisk Sprog blev nedskreven 
i Dublin kort efter 1014, i andre Forhold end de engelske. 
Det maa mærkes, at Forfatteren af det irske Skrift Cogadh 
Gaedhel for det formentlige Faktum, at der for Murchad 
faldt 50 Mand til høire og 50 til venstre i Clontarf-Slaget, 
beraaber sig ikke blot paa Nordboernes men ogsaa paa 
Leinstermændenes Historieskrivere. En nordisk Fremstil- 
ling af Clontarf-Slaget og en af en Irlænder fra Leinster 
forfattet Fremstilling har altsaa om dette fortalt det samme. 
Dette hentyder paa en Forbindelse mellem den af en 

Nordmand i Dublin om Clontarf-Slaget paa nordisk Sprog 
nedskrevne Fortælling og en irsk af en Leinstermand for- 
fattet Fortælling om samme Begivenhed. Da nu historisk 
Forfatterskab paa Irsk var ældgammelt i Irland, medens 
Nordmændene i Dublin ikke vel kan have begyndt med 
saadan Virksomhed før i Begyndelsen af Ilte Aarhundred, 
saa maa vi slutte, at naar en Nordmand kort efter Clontarf- 
Slaget nedskrev om dette en Beretning, som ialfald paa ét 
Punkt stemte overens med en Leinstermands Beretning, saa 
har denne Nordbo skrevet ialfald tildels efter irske Forbil- 
leder, og irske Forfattere maa ialfald tildels have været 
hans Læremestre. 

Dette stemmer meget vel overens med de almindelige 
historiske Forhold. Ved den oversigt over disse, som jeg 
i det følgende skal give, har jeg havt stor Hjælp af en Af- 
handling om nordisk Sprog og Nationalitet i Irland af min 
Søn Dr. Alexander Bugge, trykt i Aarbøger for nordisk 
Oldkyndighed. 

Fra Midten af 10de Aarhundred optræder det norske 
Kongedømme i Dublin mer og mer som en irsk legitim 
Stat, i Forbund snart med et, snart med et andet af de 
irske Kongeriger. Ægteskabelige Forbindelser mellem den 
nordiske Kongefamilie i Dublin og irske Kongefamilier bli- 
ver fra denne Tid af sædvanlige. Gormlaith, en Kongedatter 
fra Leinster, er tre Gange gift: med den norske Konge Olav 
Kvaaran i Dublin, med den irske Overkonge Maelsechlainn 
og med Dalcassiemes Konge Brian. Hun fødte Olav Søn- 
nen Sitric eller Sigtrygg Silkeskjæg, som blev gift med sin 
Stedfader Brians Datter, hvis Moder ikke var Gormlaith. 
Olav Kvaaran havde en Datter Maelmaire, som blev gift 

med Maelsechlainn. Zimmer har søgt at vise, at irske Dig- 
tere ved Aar 1000 for Betaling digtede irske Digte for Nord- 
boerne i Dublin. 

Paa denne Tid maa derfor Medlemmerne af den norske 
Kongefamilie i Dublin og deres nærmeste Omgivelser have 
forstaaet irsk Sprog. 

Særlig stod Dublinkongerne i et nært Forhold til Lein- 
ster. Sigtryggs Morbroder Maelmordha, Konge af Leinster, 
havde støttet ham fra tidlig og faldt paa Sigtryggs Side i 
Clontarf-Slaget. 

Nordmændene i Irland havde i saa overveiende Grad 
Lyst til Kamp, Kjøbfærd og Sjøreiser, at vistnok meget faa 
af dem endnu i Begyndelsen af det Ilte Århundred var 
Geistlige. 

Men paa den anden Side er det sandsynligt, at Dublin- 
kongernes Forbindelser med geistlige Stiftelser samt Paa- 
virkninger fra kristne Irer og Engelskmænd havde givet 
Anledning til, at ialfald enkelte Nordboer fra Dublin og 
fra andre Stæder i Irland allerede dengang var blevne Geist- 
lige, havde lært at læse og skrive latinske Bogstaver og at 
sysle med boglig Virksomhed. 

Geistlige Stiftelser fandtes fra gammel Tid af i Dublins 
umiddelbare Nærhed. I et Digt, som er forfattet umiddel- 
bart efter Clontarf-Slaget, omtaler den irske Digter Mac 
Liag Dublin som en kristen Stad, thi han siger: «0 Mænd 
af Dublin, Klokkernes Stad, mellem Abbeder og Biskopper ». 
Her maa menes Abbeder og Biskopper, som hørte til den 
irske Kirke. Zimmer henfører til Tiden ved Aar 1000 en 
irsk Meddelelse, som omtaler Stræder med Nordboer ved 
den geistlige Skole i Cell Belaigh i Leinster vest for Dublin. 

Men jeg finder ikke denne Meddelelse fuldt paalidelig, 
da det Skrift, hvori den forekommer, sammenblander Per- 
soner fra vidt forskjellige Tidsaldre. 

Alexander Bugge gjør opmærksom paa, at garda, d. e. 
Gaard, der i gammelirsk kun forekommer, hvor der er 
Tale om Nordboer, findes to Stedsnavne i Clonmacnois af 
hvilke det ene nævnes allerede 1024. Nordboerne har siden 
Turgesius's Tid aldrig været Herre i længere Tid i Clon- 
macnois. Dette Sted laa midt i Irland. Det havde en 
navnkundig Munkeskole, hvor ogsaa Fremmede, f. Eks. 
Angelsakseren Alcuin søgte hen. Naar der her allerede i 1024 
forekommer et Stedsnavn paa garda, som vidner om, at en 
Nordbo har boet der, synes man at maatte slutte, at Nord- 
boer allerede i Begyndelsen af Ilte Aarhundred har stu- 
deret ved Munkeskolen i Clonmacnois. 

I de fire Mestres Aarbøger nævnes under 1011 (d. e. 
1012) som død Conmhach Tomhrairs Ætling, der kaldes 
€ Præst- og Hovedsanger i Clonmacnois. » Hans eget Navn 
er irsk, men hans Stammefaders Navn nordisk. Om den 
vilde Hedning Broder, som i Clontarf-Slaget 1014 dræbte 
Brian, siges det i Njaals Saga, at han havde været Kristen 
og viet til Messedegn. 

Naar en kristen Nordmand fra Dublin i Begyndelsen af 
Ilte Aarhundred blev Geistlig og stod i Forbindelse med 
Leinsters Geistlige, saa er det naturligt, at han derigjennem 
kunde blive vakt til at optegne historiske Fortællinger. 

Den irske Geistlighed havde fra gammel Tid af syslet 
med de nationale Heltesagn og sørget for Optegnelse af 
disse. Mange Aarhundreder før Nordboerne kom til Irland 
havde man hos Irlænderne gjort annalistiske Optegnelser. 

6 — Populærvidenskabelige Foredrag. 

I de første Aar af Ilte Aarhundred, da Brian havde 
undertvunget sine Modstandere og da der midlertidig var 
blevet Fred i Landet, gjenopbyggede han Kirker og Klostre 
og indrettede nye Skoler. Han sendte Lærere over Havet 
for at kjøbe Bøger. 

Af Aarbogsoptegnelser paa irsk Sprog fra de Tider, da 
Irerne stødte sammen med Nordboerne i Irland har flere 
Karakteren af livfulde, anskuelige historiske Skildringer, som 
med rette kan kaldes Sagafortællinger. Eksempler derpaa 
finder vi i de af O'Donovan udgivne tre Fragmenter og 
Skrifter om Irernes Krig med Nordboerne. 

Efter denne Oversigt finder jeg det ikke paafaldende, 
at en Nordbo, og vistnok en nordisk Geistlig i Dublin har 
i nær Tilslutning til en leinstersk Historikeres Skrift om 
Brian og Brian-Slaget nedskrevet, kort efter 1014 paa nor- 
disk Sprog en historisk Fortælling eller Saga om samme 
Æmne. 



At der i Irland har existeret Fortællinger paa norsk 
Sprog om Clontarf-Slaget, tror jeg ogsaa at kunne spore i 
flere andre Skrifter, baade irske og nordiske. 

I Leinsterbogen, som er skrevet paa irsk Sprog ved Bi- 
spesædet i Kildare i Sydvest for Dublin lidt før 1060, er 
optegnet en sagnhistorisk Fortælling om Slaget ved Ross na 
Rig, der hører til en ældgammel irsk Sagnkreds. Heri er 
indskudt en Episode, som middelbart tildels grunder sig 
paa en sagnhistorisk Fortælling paa nordisk Sprog om de 
nordiske Hjælpetropper, som kom til Kongen i Irland (ør 
Clontarf-Slaget fra de nordskotske Øer. En Række Navne 

har deri været opregnede tildels forbundne ved Allittera- 
tion. Saaledes Svarthpfud svartr 6r Sudrøgjum. Broder 
Rød og Broder Hvid og SigrøSr Sugga, d. e. Orknøjarlen 
Sigurd Lodverssøn digre, som faldt i Clontarf-Slaget. Først 
af Nordboerne nævnes her Oleiv Sønnesøn af Nordmæn- 
denes Konge Skoen, d. e. af Olav Kvåran; thi cåarån bety- 
der paa Irsk en Sko. Det er mærkeligt, at medens Til- 
navnet Kvåran ogsaa bruges af islandske Skalde og Saga- 
mænd, saa er det et irsk Skrift, som har bevaret Tilnav- 
nets norske Form c Skoen* i Gjengivelsen Inscoa, hvor in 
er den irske Artikel. 

Denne norske Fortælling har ogsaa fortalt om, at Nord- 
mændene paa den irske Strand, som ventede sine Stamme- 
frænders Flaade, snart fik Øie paa de lange Snabler, de 
purpurrøde Tjæld, de mangefarvede mærker og de vaiende 
Faner i Skibenes Stavne. De norske Ord merki og gunn- 
fane^ der har betydet Kampfane, er bevarede i den irske 
Tekst. Denne norske Fortælling om de nordiske Hjælpe- 
tropper, som kom til Clontarf-Slaget maa dog have været 
forskjellig fra den, som Forfatteren af Cogadh Gaedhel 
kjendte. 

Af de islandske Sagaer er der to som fortæller om 
Brian-Slaget i Irland, og begge disse Sagaers Beretninger 
om Slaget synes ikke udelukkende at grunde sig paa mundt- 
lige Meddelelser fra islandske Mænd, som har deltaget i 
Slaget, men ogsaa at have optaget enkelte Drag, som peger 
tilbage til en Fortælling paa nordisk Sprog, som har været 
nedskreven i Irland selv. Hovedpersonen i Sagaen om 
Torstein Side-Hallssøn, som sandsynlig er nedskreven i sidste 
Halvdel af 13de Aarhundred, deltog selv i Clontarf-Slaget. 

Flere af Sagaens Beretninger grunder sig sikkerlig paa 
mundtlige Meddelelser af Torstein til hans Brodersøn Odd 
Kolssøn, som var en af Are Frodes fornemste Hjemmels- 
mænd. Og det samme gjælder sandsynlig om den For- 
tælling om Brian og Brian-Slaget, som meddeles i den is- 
landske Njaals Saga og som tildels stemmer saa nær overens 
med Fremstillingen i Torsteins Saga, at de begge tildels 
maa stamme fra samme Kilde. 

Men ved Siden deraf indeholder Torsteins Saga og 
Njaals Saga hver for sig Enkeltheder om Brian-Slaget, som 
henviser til en i Irland nedskreven Fremstilling. 

Saaledes fortæller Torsteins Saga om Sigurd Orknøjarls 
Fald i Brian-Slaget følgende: 

Til hans Mærke var knyttet den Forjættelse og For- 
bandelse, at det bragte Anføreren Seier, men Mærkes- 
manden Døden. Da tre Mærkesmænd var faldne for 
Orknøjarlen i Brian -Slaget og han ikke kunde faa Nogen 
til at bære det, tog han selv Mærket af Stangen og stak 
det indenfor sine Klæder. Med ubetvingeligt Mod fortsatte 
han Kampen. Da hørte de Kjæmpende en Røst tale oppe i 
Luften over ham følgende Ord: Hvis Sigurd Jarl vil have 
Seier, saa maa han med sine Mænd komme op paa 
Dumaz-Bakken. Straks derefter faldt Jarlen og mange 
med ham, men samtidig blev Brian dræbt af Broder. 
Dumaz-bakke kommer af det irske Ord duma en Gravhaug. 
Naar det heder: Hvis Jarlen vil have Seier, maa han 
med sine Mænd komme paa Dumazbakken, saa betyder 
det: Hvis Jarlen vil have Sejer, maa han med sine 
Mænd komme paa den Bakke, hvor deres Gravhaug skal 
opkastes. Dette er et billedligt Udtryk for: Hvis Jarlen 

vil have Seier, saa maa han kjøbe Seieren med sit eget 
og sine Mænds Fald. Og dette sandes. Thi da Sigurd 
Orknøjarl og hans Mænd falder, falder ogsaa deres Hoved- 
modstander, Kong Brian. 

Vi har her Forestillingen om et overnaturligt Væsen, 
som altid følger Jarlen, som svæver usynligt over ham i 
Kampen og som taler varslende Ord til ham i hans sidste Stund. 
Det betydningsfulde Udtryk til hvilket den dybere Mening 
af de varslende Ord er knyttet^ nemlig Dumazbakke er 
irsk, ikke norsk. Dette staar i Forbindelse med den Om- 
stændighed, at Mærket, til hvilket Forjættelsen og For- 
bandelsen var knyttet, var arbeidet af Sigurd Jarls trylle- 
kyndige Moder Edna, som var en irsk Kongedatter. 

Det er derfor klart, at det nævnte Sagnmotiv ikke kan 
være opstaaet blandt Islændinger, men maa være opstaaet 
i Vesten blandt Nordmænd, som forstod Irsk. 

Det irske Ord duma en Gravhaug blev paa denne Tid 
udtalt dava med i;, men det blev af Irerne skrevet duma 
med m. Derfor maa det nævnte Sagnmotiv i Torsteins 
Saga gjennem flere Mellemled være hentet fra en af en 
Nordmand i Dublin nedskreven Fortælling. 

Spor af en i Dublin paa Norsk nedskreven Fortælling 
om Brian-Slaget, som har været beslægtet med Frem- 
stillingen i det irske Skrift Cogadh Gaedhel, finder vi i den 
islandske Njaals-Sagas Afsnit om Brian og Brian-Slaget. 

Endelig er Fremstillingen i en norsk Fortælling om 
Brian-Slaget, som har været forfattet i Dublin, bleven efter- 
lignet i Fortællingen om Braavalla-Slaget, saaledes som 
jeg i en anden Forbindelse vil søge at gjøre det sand- 
synligt. Og den norske Fortælling om Brian-Slaget, som 

Braavalla-Digtningen forudsætter, synes at have været 
væsentlig den samme Fortælling som den, Forfatteren af 
det irske Skrift Cogadh Gaedhel har kjendt og benyttet 



Efter hvad jeg i det foregaaende har udviklet, har der 
altsaa blandt Nordmændene i Dublin i Begyndelsen af 
Ilte Aarhundred, ialfald kort efter Clontarf-Slaget 1014 ud- 
viklet sig en litterær Virksomhed, idet der er blevet ned- 
skrevet flere forskjellige Beretninger eller Sagafortællinger 
om Brian og Brian-Slaget, som er blevne udbredte blandt 
Nordmændene i Vesten og hvoraf enkelte Afsnit gjennem 
flere Mellemled er komne til Island og har faaet Ind- 
flydelse paa islandske Sagafortællinger, særlig paa Saga- 
brudstykket om Braavalla-Slaget samt paa Njaals Saga og 
Sagaen om Torstein Sidehallssøn. 

De i Dublin nedskrevne Fortællinger om Brian og 
Brian-Slaget har i sin Karakter og Fremstillingsmaade 
været nær beslægtede med de islandske Sagaer. Denne 
Sagaskrivning i Dublin maa være begyndt under Efter- 
ligning af irske Forbilleder og i nær Tilslutning til 
disse, særlig i nær Tilslutning til irsk Historieskrivning i 
Leinster. Men vi har tillige seet, at den irske Forfatter, 
som i Cogadh Gaedhel fra Brians og Dalcassiernes Parti- 
standpunkt har fortalt om Irernes Krig med Nordboerne, 
omvendt har benyttet en norsk Fremstilling blandt sine 
Kilder. Omkring 1015 — 1020 paavirkede altsaa i Irland 
nordiske og irske Sagaskrivere gjensidig hinanden, og 
Fremstillingerne i de to Sprog maa have havt meget til- 
fælles. 

Ser vi nærmere paa det irske Skrift om Irernes Krig 
med Nordboerne, saa maa vi erkjende, at det er meget 
vanskeligt i dette Skrift overalt efter indre Kjendemærker 
at skille prosaiske Stykker, som er oprindelig irske og øste 
af irske Kilder, fra prosaiske Stykker, som er gjengivne 
efter en norsk Sagas Fremstilling. 

Vistnok er hvad jeg vil kalde det irske Skrifts specielt 
litterære Karakter i flere Henseender saa forskjellig fra den 
islandske Sagas Eiendommelighed som vel muligt. Jeg 
tænker herved paa det ordrige Udtryk for Lov og Pris, 
med de næsten endeløse Rækker af allittererende Adjek- 
tiver, paa de lærde Sammenligninger med Hektor, Cæsar 
og Augustus, med Moses, David og Salomon; paa al Svulst 
og Overdrivelse. Det er let at se, at dette intet har med 
nordisk Fremstilling at gjøre. Men den mundtlige For- 
tælling, som det irske Skrift har gjengivet, synes ogsaa, 
hvor den grunder sig paa irsk Tradition, i sin Opfatning 
og Fremstillingsmaade at have været saa nær beslægtet 
med den islandske, at vi uvilkaarlig faar Indtrykket af, 
at irsk og norsk Folkeeiendommelighed allerede i Irland 
paa denne Tid maa have virket paa hinanden. Jeg tænker 
herved navnlig paa de Kapitler i Cogadh Gaedhel, som 
fortæller om, hvorledes Bruddet mellem Brian og Lein- 
sters Konge Maelmordha opstod. At denne Fremstilling 
grunder sig paa irsk, ikke nordisk. Tradition og vel særlig 
paa en Fremstilling af en Leinstermand, viser sig af den i 
denne Fortælling fremtrædende Lokalkundskab til Leinster, 
som ikke kan tiltroes en Nordmand fra Dublin. 

For at mine Tilhørere kan dømme om, hvor nær be- 
slægtet denne irske Fortælling er med de islandske Sagaers 

Fremstilling, skal jeg her gjengive dens Begyndelse i for- 
kortet Uddrag. 

Leinsterkongen Maelmordha førte engang tre Mastetræer 
af Furu til Brians Kongsgaard i Kincora som Hædersgave 
og som Tegn paa Underkastelse. En Trætte opstod, da 
de skulde opover et myrlændt Fjæld, og Kongen selv tog 
Haand i med ved det ene Mastetræ. Han havde en Silke- 
kjortel paa, som Brian tidligere havde givet ham. Den var 
kantet med en Guldbord og havde Sølvknapper. Da brast 
en af Knapperne ved Anstrængelsen. Efterat de var komne 
til Kinkora, tog Kongen af sin Kjortel, og den blev bragt 
til hans Søster Gormlaith, Brians Hustru, for at hun skulde 
sy Sølvknappen i. Men Dronningen kastede Kjortelen paa 
Ilden og begyndte at ægge sin Broder, for det tyktes hende 
ilde, at han skulde tjene og lade sig kue og betale Skat, 
som hans Fader og Farfader aldrig havde villet betale. 
Og hun sagde, at Brians Søn vilde kræve det samme af 
Maelmordhas Søn. 

Hvor minder ikke her det hele Optrin om de islandske 
Sagaer: den omhyggelige Skildring af Klædedragten. Ved 
denne er at fremhæve, at det norske Ord Knap er brugt i 
den irske Fremstilling. Det er en Kvindes æggende Ord, 
der, som saa ofte i de islandske Sagaer, fremkalder 
Stridens Udbrud. Ogsaa her, som ofte hos Islændingeme, 
finder vi, at Blodets Baand binder stærkere end Ægte- 
skabets Baand. 

Den Virksomhed med at optegne historiske Begiven- 
heder eller den Sagaskrivning, som jeg har søgt at paa- 
vise hos Nordboerne i Dublin, tilhører Aarene nærmest 
efter 1014. Dette er jo længe, før en lignende Virksomhed 

begynder paa Island, hvor Sagaen rigt skulde udfolde sig 
og længe fortsættes, medens Nordmændenes Sagaskrivning 
i Dublin blev, saavidt vi véd, brudt af i sin Knop. 

De ældste islandske Historieskrivere er Sæmund Sigfus- 
søn født 1056, død 1133, og Are Torgeirssøn født 1067, 
død 1148, hvis sidste Islendingabok er skreven lidt før 
1133. Den ældste mere omfattende islandske skriftlige Op- 
tegnelse paa Modersmaalet har været Optegnelsen af Loven 
i Vinteren 1117—1118. 

Efter dette synes det mig klart, at den islandske Saga- 
skrivning ikke kan forklares, udelukkende af Forhold paa 
Island og i Norge og af Forbindelser mellem disse to 
Lande, men at den maa betragtes som en rigere Udfoldelse 
af en Virksomhed, som allerede havde begyndt at spire 
hos Nordmændene i Dublin, under Samvirken med irsk 
Sagaskrivning. 

Jeg har søgt at paavise paa enkelte Punkter, at norske 
Sagafortællinger, som er nedskrevne i Irland har havt Ind- 
flydelse paa islandske nedskrevne Sagaer. Men disse 
islandske Sagaer hører ikke til de ældste, og denne For- 
bindelse mellem de skrevne islandske Sagaer og de i 
Irland skrevne nordiske Sagaer tillægger jeg overhoved 
ringe Betydning. 

Men da den nordiske, historiske Fortælling, saaledes 
som jeg har vist, i Irland allerede straks efter 1014 havde 
faaet en eiendommelig kunstnerisk Fremstilling, som viser 
tydelig Slægtskab med den islandske meget senere Sagas 
Fremstilling, saa synes det mig klart, at den islandske 
mundtlige Fortællekunst, den islandske Sagas eiendomme- 
lige Fremstilling, forsaavidt som denne har faaet sin faste. 

udprægede Form i den mundtlige Tradition, før Sagaerne 
blev nedskrevne, er bleven i væsentlig Grad paavirket og 
bestemt ved Fortællinger, som havde fæstet sig i den 
mundtlige Tradition hos de Nordmænd, som boede blandt 
irsktalende Mænd og under Paavirkning fra Irlænderne, 
som litterært havde gjennemlevet en længere Udvikling. 

Dette lader sig ogsaa ad andre Veie godtgjøre. 

Ved Siden af de historiske Sagaer udviklede sig paa 
Island Sagaer om Sagnhistoriske og mytiske Personer 
og Begivenheder. Disse Sagaer havde i den mundtlige 
Tradition faaet fast Form, førend historiske Sagaer blev 
nedskrevne paa Island. Bekjendt er f. Eks. Beretningen i 
Sturlunga Saga om et Bryllup paa Reykjarhélar i 1121, 
ved hvilket Rolv fra Skålmarnes fortalte en Fortælling, 
hvori mange Vers var indlagte om flere Sagnhelte, bl. a. 
Romund Gripssøn. Disse uhistoriske Sagaer tjente lige- 
saavel som de historiske til almindelig Underholdning og 
var med Hensyn til Fremstillingsform, Komposition og 
Karakterskildring nær beslægtede med de historiske Sagaer. 
Men nu tror jeg at kunne godtgjøre, at flere af de mytiske 
Fortællinger, som er blevne nedskrevne paa Island, har 
faaet sin faste og eiendommelige Form allerede i den 
mundtlige Tradition hos Nordmænd i Britannien, som 
boede sammen med irsktalende Mænd, og under Paavirk- 
ning af disse irsktalende Mænds Fortællinger. 

Dette gjælder saaledes efter min Mening flere navnlig 
fra Snorres Edda kjendte Fortællinger om Guden Tor. 

Det er vel bekjendt baade af islandske og af irske 
Kilder, at de Nordmænd, som levede blandt irsktalende 
Mænd i Vesten, var ivrige Torsdyrkere. Billedlige Frem- 

stillinger vidner om, at Fortællinger om Tor var velkjendte 
blandt Nordboerne i Britannien. Et Gravkors paa Øen 
Man, som sandsynlig er fra Ilte Aarhundred, fremstiller 
Tor med Styrkebæltet og ved hans Side en Slange, som 
skal betegne Midgardsormen. Under Tors Fødder synes 
Dværgen Lit at være fremstillet. En Sten i Cumberland 
fremstiller Tors og Hymers Fiskefangst. 

Som et Eksempel vælger jeg blandt Torssagnene For- 
tællingen om Tor og Skrymer og jeg skal søge at vise, 
hvor denne Fortælling først har faaet sin faste Form. 
Allerede Fortællingens Scener i Gylfaginning er her karak- 
teristisk. Da Tor med sine Følgesvende paa Reisen øst- 
over til Jætteverden er kommen i Land fra det dybe Hav 
og har vandret en Stund, kommer de til en stor Skov. 
Første Nat hviler de i Skoven, hvor de finder Skrymer. 
Anden Nat lægger Skrymer sig til at sove under en stor 
Eg. Da Tor første Gang har rammet Skrymer med sin 
Hammer, spørger denne, om det var et Blad som faldt 
ned paa ham. Anden Gang, om det var et Olden, som 
faldt i Hovedet paa ham. Tredje Gang, om Fugle sad i 
Træet over ham og voldte, at tørre Kviste faldt ned paa 
ham. 

Om Morgenen gaar Skrymer fra de andre bort i Skoven. 
Han skal, siger han, til nogle Fjælde, som de ser i Nord. 

Utgardelokes Bolig er skildret som en meget høi Høv- 
dingeborg, der er omgivet af et Gjærde. Omkring denne 
Borg ligger store vakre Sletter. 

Det her skildrede Sceneri er ikke betinget ved Utgarde- 
lokes mytiske Eiendommelighed, hvilket man bedst ser 
ved Sammenligning med Saxos Fortælling om Utgarde- 

loke, hvor denne holder tU i det yderste Norden ved Is- 
havet. Naar Sceneriet i Gylfaginnihg altsaa ikke er be- 
stemt af mytiske Hensyn, da maa det gjengive den Virke- 
lighed, som omgav Fortælleren. 

Dette Sceneri er hverken islandsk eller norsk. Deri- 
mod kan det passe til Landskaber i England eller endnu 
bedre i Irland. Her laa Borge, hvori de irske og enkelte 
nordiske Høvdinger satte sig fast, inde i Landet paa Høie 
med vid Udsigt over store Sletter. 

Irland var i gamle Dage dækket af Skove, hvor Svine- 
hyrderne drev sine Dyr, som mæskede sig med Egetræernes 
Olden. 

Det fortælles i Gylfaginning, at Skrymer lagde al Nisten, 
baade sin egen og den, som Tor og dennes Følgesvende 
havde, ned i en og samme Pose. Da Skrymer havde lagt 
sig til at sove, skulde Tor og hans Reisefæller spise. Men 
Tor kunde ikke komme til Nisten. Han fik ikke løst en 
eneste Knude og ikke rokket ved en eneste Rem-Ende, 
saa den blev løsere end før. Dette Motiv har faaet sin 
eiendommelige Udformning i Torssagnet flere Aarhundreder, 
før det blev optegnet i Snorres Edda. Thi i Digtet Loka- 
senna, som er forfattet i 10de Aarhundred og efter min 
Mening i Britannien, siger Loke til Tor: c Stramme syntes 
du Skrymers Remme var; ikke kunde du dengang komme 
til Nisten, og dengang var du rent forkommen af Sult.» 
Om Grunden hertil giver ifølge Gylfaginning Utgardeloke, 
som identificeres med Skrymer, Tor siden følgende For- 
klaring: «Da du skulde løse Nisteposen, da havde jeg 
bundet den med grés-Jsdrn. Og du fandt ikke, hvor Posen 
skulde lukkes op.» 

Ordet gréS'JsdTU forekommer foruden her kun paa et 
eneste Sted i den gamle islandske Litteratur, nemlig i en 
fabelagtig Fortælling, hvor det om et vidunderligt Sværd 
heder, at det var gjort af grés-Jærn. Dette Ord maa 
efter Sammenhængen betegne Jærn, som ved magiske 
Midler var gjort vidunderlig haardt og seigt. Det er ikke 
et oprindelig islandsk Ord, men kommer af det irske 
gréss som betyder Kunstgreb. Paa flere Steder nævnes i 
irske Skrifter Smedens tre gressa eller Kunster, nemlig 
Kunsten at hærde, at polere og at hvæsse. grés-Jærn be- 
tegner altsaa Jærn, som er hærdet ved underfuld Kunst. 
Dette Ord har aabenbart været et fast Udtryk, som har 
fulgt Fortællingen om Tors Reise til Utgardeloke, ligefra 
denne blev digtet. Da Ordets første Led er irsk, saa 
slutter jeg af Ordet grrés-Jærn, at dette Motiv i Sagnet om 
Utgardeloke og sandsynlig Fortællingen i sin Helhed er 
digtet af en Nordmand, som har færdes blandt irsktalende 
Mænd og forstaaet irsk Sprog. Det Motiv, at en Pose er 
bunden med ^rés-Jærn, saa den ikke kan aabnes, maa 
være hentet fra en irsk Fortælling; thi ellers vilde den 
norsktalende Mand ikke have brugt dette Udtryk, som 
ellers var ukjendt i norsk Sprog. 

I Gylfaginning fortælles det, at Tor og hans Følgesvende 
den første Nat i Skoven søger Natteleie i et Hus, som i 
Virkeligheden er Jætten Skrymers Handske. Ogsaa dette 
Motiv er flere Aarhundreder ældre end Snorres Edda, thi 
det nævnes i Eddadigtene Lokadenna og Hårbar5slj65. 
Paa alle tre Steder bruges Ordet hanzke. Men en Handske 
heder i det gamle norske og islandske Sprog ikke hanzke^ 
men vgttr eller glåfi, Altsaa kan dette Motiv hverken paa 

Island eller i Norge først have faaet sin karakteristiske 
Form. 

Derimod er hanzke et gammelt dansk Ord. Jeg tror, 
at det er en dansk Mand i Nordengland, som først har 
fortalt om Jættens uhyre Handske, hvori veifarende Mænd 
søger Ly, som i et andet Hus, og at en Nordmand i Ve- 
sten derpaa har optaget det i Fortællingen om Tor. Vi 
finder ellers i England et nærbeslægtet Sagnmotiv, nemlig 
i Digtet om Blowulf, Troldet Grendel, der om Natten kom- 
mer til Kongsgaarden, griber de sovende Krigere og æder 
dem paa Stedet eller putter dem i sin store vidunderlige 
Handske. Sagnet om Grendel eller et lignende Trold har 
ogsaa afgivet fiere andre Motiver til Sagnet om Skrymer. 
Af Fortællingen om Utgardeloke kan fremdeles fremhæves et 
Motiv, som tydelig er beslægtet med et Motiv i den kymriske 
Fortælling om Kulhwch og Olwen. Da Tor og hans Følge- 
svende er komne ind til Utgardeloke, siger denne: c Hvilke 
Idrætter kan I? Ingen skal være her hos os, som ikke frem- 
for de fieste kan en eller anden Kunst eller Færdighed?* 
Da Kulhwch og hans Følgesvende kommer for Jætten 
Gwrnais Borg, siger Portneren, at Porten ikke vil blive 
aabnet uden for en Idrætsmand, som har sin Idræt med 
sig. Han spørger Kai: c Hvilken Kunst forstaar du?f Og 
da Portneren kommer ind og melder de Fremmede til 
Gwmai, siger denne: « Spurgte du dem, om de kunde 
nogen Kunst?» 

Til Slutning skal jeg af Fortællingen om Utgardeloke 
anføre endnu et Sagnmotiv, som nærmest henviser til Irland. 
Da Tor ved Afskeden fra Utgardeloke har hørt, hvorledes 
denne har narret ham, griber han sin Hammer og vil 

svinge den mod Utgardeloke. Men da ser han ham ingen- 
steds. Tor vender saa tilbage for at gaa til Borgen og 
bryde den ned; da ser han der store vakre Sletter, men 
ingen Borg. 

Et lignende Blændværk fortælles i Slutnningen af Gylfa- 
ginning. Da Gylfe eller Ganglere havde afsluttet sin Sam- 
tale i Valhal med Høi, Jævnhøi og Tredje, den hedenske 
Efterligning af den kristelige Treenighed, da hørte han 
stærke Drøn rundt om, og da han saa sig om, stod 
han ude paa den bare Slette. Han saa ingen Hal 
og ingen Borg. 

Et lignende Motiv kjender vi Cra Saxos Fortælling om 
Hothers Møde med Skovmøerne og fra den danske Vise om 
Erik Glipping. 

Men i den særlige Form og Forbindelse, hvori Motivet 
optræder i Gylfaginning, viser det specielt Slægtskab med 
norske Sagn. I irske Fortællinger finder vi ofte det Mo- 
tiv, at et Hus, hvori et Menneske har overnattet og sam- 
talt med overnaturlige Væsener, pludselig ved Kogleri for- 
svinder tilligemed sine Beboere, saa at Mennesket er alene 
paa den øde Hede. Saaledes allerede i det ældgamle Sagn 
om Cechulums Fødsel. Men nærmest ved Fortællingen 
om Tor staar et irsk Sagn om Finn, der i poetisk Form 
allerede findes i Leinster-Bogen og som Prosafortælling i 
et senere Haandskrift. 

Finn er med to Følgesvende kommen til en rædsom 
Jættes Hus, hvor de bliver mishandlede af Beboerne. Da 
de Morgenen efter stod op, saa de hverken Hus eller Folk 
paa den flade Slette omkring sig. Jeg holder det altsaa 
for utvivlsomt, at det er en Nordmand som har forstaaet 

Irsk Og som har færdes i Irland blandt irsktalende Mænd, 
sandsynlig tillige i England blandt Danske, der har givet 
Fortællingen om Tor hos Skrymer og Utgardeloke den ka- 
rakteristiske Form, hvori vi kjender den fra den islandske 
Optegnelse i Snorres Edda. 

Hermed stemmer det vel overens, at vi finder de æld- 
ste Spor af denne Fortælling i Digtene Lokasenna og Hår- 
bar6slj65, thi disse Digte er efter min Mening norske Digte 
forfattede i 10de Aarhundred i Britannien. 

Ogsaa ved andre mytiske Fortællinger om Tor vilde det, 
som jeg tror, kunne lade sig godtgjøre, at de har faaet sin 
faste Form, hvori vi kjender dem fra islandske Optegnelser, 
allerede hos Nordmænd, som levede blandt irsktalende Mænd. 
Dette gjælder f. Eks. Fortællingerne om Tor og Geirrød, Tor 
og Rungner. 

Ikke blot har mange mytiske Fortællinger, som er 
blevne nedskrevne paa Irland i 13de Aarhundred, alle- 
rede i 10de Aarhundred faaet sin eiendommelige Formning 
hos de Nordboer, som færdedes i Vesten blandt irsktalende 
Mænd. Men det samme gjælder visselig flere sagnhistoriske 
Fortællinger, Sagaer om Personer, som har levet i den tid- 
lige Vikingetid, men hvis Liv siden er blevet omgivet med 
uhistoriske og mytiske Sagn. Saaledes f. Eks. Fortællingen 
om Ragnar Lodbrok. 

Her bør vi navnlig vende vor Opmærksomhed mod 
det tredje af de af O'Donovan udgivne irske Annalbrud- 
stykker. Dette Brudstykke omfatter Tiden fra Midten af 
9de Aarhundred indtil 911. Uagtet det Haandskrift, hvori 
Annalerne er bevarede, er sent, er Begivenhederne aabenbart 
fortalt for en stor Del efter næsten samtidig Tradition. Og 

hvad der for os navnlig er af Interesse, er det, at det, som 
fortælles, er for en stor Del ikke irske Sagn, men nor- 
diske Sagn, gjengivne af en Irlænder, om Nordboerne i Ir- 
land. Her fortælles Begivenheder om hvilke for en stor Del 
alene Nordboerne kunde vide Besked. 

Saaledes fortælles det f. Eks. ved 851, at Nordmændene 
i Dublin sendte ud et hurtigseilende Skib mod den Flaade, 
som de saa nærme sig, og at cStyresmanden» (saa kaldtes han 
med det nordiske Ord) paa det norske Skib, spurgte de Frem- 
mede, da de mødtes: cFra hvad Land kommer I? Kommer 
I med Fred eller med Krig?» Men Danerne paa det frem- 
mede Skib sendte til Svar en Pileregn mod ham og ned- 
huggede alle Mand paa det norske Skib. 

Ligesaa er f. Eks. Fortællingen om hvorledes Oisle^ blev 
dræbt af sine Brødre aabenbart grundet paa en nordisk, 
ikke paa en irsk Fortælling. Den irske Annalers nor- 
diske Kilde røber sig endnu tydeligere derved, at Forfat- 
teren ved Besked om indre Anliggender i Norden, som ikke 
egentlig vedrører Irland. Ved 871 fortælles: cAmlaib (d. e. 
Olav) drog fra Irland til Lochlann (Norge) for at føre Krig 
mod Lochlannerne (Nordmændene) og for at hjælpe sin 
Fader Godfred; thi Nordmændene havde begyndt Krig mod 
Godfred, og denne var kommen for at hente sin Søn. Men 
da det vilde være kjedeligt at fortælle om Aarsagen til Krigen 
og det lidet vedkommer os, skriver jeg ikke derom, endda 
jeg har Kundskab derom. » 

^ Oisle var Broder til Dublinkongen Olav hvite. 

Piræus-Løven i Venedig: og: dens Indskrifter. 

Mine Herrer! 

Jeg skal iaften tillade mig at fortælle Dem lidt om et 
Minde fra Italien. Nu ivaares var jeg i Venedig ti Dage 
sidst i April og først i Mai. Jeg kom fra Florents's vid- 
underlige Ynde, og endda saa jeg Venedig med Glæde igjen.. 
Det blaa Hav mindede mig om Norden. Det var som en 
Hilsen fra Hjemmet, da jeg ude paa Lidoen hørte Sjøeme 
slaa mod Stranden. Ogsaa mit Arbeide i Venedig bar 
mine Tanker nordover; thi jeg var der sysselsat med at 
studere de nordiske Runeindskrifter paa en Marmorløve* 
foran Arsenalet. 

Da jeg vidste, at jeg dertil maatte have Autoriteternes- 
Samtykke, havde jeg i Forveien skrevet derom til Rom. 
Vor Gesandt Raron Rildt havde med stor Velvilje ordnet 
Sagen for mig, og i Venedig gik det let. Vor Vicekonsul 
Ringler, Tyroler af Fødsel men gift med en norsk Dame^ 
førte mig med den største Elskværdighed omkring til alle 
Vedkommende og jævnede alt for mig. De venezianske 
Autoriteter var Forekommenheden selv. En praktisk under- 

ordnet Fanktionær hos Oldsagsdirektøren, den djærve greie 
Vagtmester ved Arsenalet og Betjenteme derude hjalp mig 
med alt det, de kunde. 

Jeg stod da Dag efter Dag i straalende Solskinsveir paa 
et Stillas oppe ved Løven paa Pladsen foran Arsenalet^ 
for at undersøge de halvt udslettede Træk eller for at faa 
taget Aftryk af Indskrifterne. Jeg var da jævnlig om- 
givet af en Folkeflok, af Venedigs Kjærringer og Unger, af 
italienske Sjøofflcerer, og tyske Turister. Stundom var det 
ikke saa let at bevare Ro til Arbeidet, som en Lørdags- 
eftermiddag, da 2000 Arbeidere strømmede ud fra Arse* 
nalet og de mest gneldrende Stemmer skreg omkring mig 
for at falbyde Fotografier af principe e principessa di 
Napoli. 

Men oftest havde jeg Moro af mine Omgivelser. Jeg 
blev Godvenner med mange af Venedigs Gadegutter. Jeg 
mindes en liden en med et rigtigt SkøierQæs. Han pegte 
op paa Runerne og spurgte mig: «Skjønner De det der?»^ 
med en Mine, hvori tydelig var udtrykt den Opfatning, at 
jeg var en stor Nar, som vilde spilde min Tid med sligt 
noget uforstaaeligt Krimskrams. Og et andet lidet Træk: 
En Gutunge havde hjulpet mig med at bære Vand, og fik 
derfor en Soldo. Det førte til vidtrækkende Konsekvenser. 
Da kom der en liden brun en, som intet havde faaet. 
Han satte sig ved min Side paa Løvens Fodstykke, viste 
frem sine fiUete Sko, saa paa mig med bedende og dog 
halvt skøieragtige Øine og sa med ynkelig Stemme: c lo 
sono un poverino*. 

Sidste Morgen, da jeg var borte ved Løven, blev jeg 
ganske rørt. De to prægtige Karabinierer, som holdt Vagt 

foran Arsenalet, spurgte mig, om jeg var færdig. Da jeg 
svarte, at jeg skulde reise samme Dag, greb de min Haand, 
rystede den som gamle Venner og sagde trohjærtet: cA 
rividerla, signore professore.» 

Det er om denne Løve og dens Indskrifter, at jeg nu 
skal fortælle lidt. 

Mindesmærket blev med 2 andre Løvebilleder af den 
venezianske Admiral Morosini ført som Krigsbytte fra 
Grækenland i 1688 og opstillet foran Arsenalet i Venedig 
i 1692. 

Løven stod tidligere paa Stranden ved Piræus's Havn 
tæt ved Veien til Athen. Den antages for at være et græsk 
Kunstværk fra Oldtiden, men den omtales ikke af Pau- 
sanias eller nogen anden klassisk Forfatter. Allerede paa 
et veneziansk Sjøkart fra 1318 kaldes Athens Havn Porto 
Leone. Allerede dengang stod altsaa Løven paa Havne- 
pladsen i Piræus. Der er den afbildet paa en Plan over 
Piræus fra 1665. I September 1687 gjorde to svenske 
Damer Marmorløven en Visit. Dengang kom under den 
Krig, som Venezianerne førte med Tyrkerne, den vene- 
zianske Admiral Morosini med en Flaade og Svensken 
Grev Konigsmark med en Hær til Piræus. Anna Agri- 
conia, adlet Åkerhjelm, som var Selskabsdame hos Grev- 
inde Konigsmark, fortæller i et Brev, at Grevinden med sit 
Følge en Dag roede ind i Havnen ved Piræus for at se 
den store Marmorløve og at de da steg i Land ved Kunst" 
værket. Men her siges intet om Løvens Indskrifter. Tyr- 
kerne overgav snart Akropolis. Morosini førte som Tro- 
fæer Marmorløveme hjem; thi Løven var Symbol for Vene- 
digs Patron St. Marcus. 

Vor Løve er af pentelisk Marmor, omtrent 10 Fod høi, 
fremstillet siddende paa Bagføddeme. 

Den lærde svenske Diplomat Johan David Åkerblad 
var den første, som i et af Aarene 1797 — 1799 saa, at der 
i Løvens Sider var indridset Runeindskrifter. Han af- 
tegnede disse og meddelte sin Opdagelse til iSere Lærde i 
forskjellige Lande. Allerede han fremsatte den Formod- 
ning, at Runerne var indridsede af nordiske Væringer. 

Nogle franske og italienske Lærde vilde ikke gaa med 
paa Åkerblads Opfatning, men mente, at Tegnene paa 
Løven var pelasgiske eller etruskiske Bogstaver. Endnu i 
dette Aar har jeg havt et Brev fra en navnkundig klassisk 
Arkæolog i Anledning af, at en af hans Tilhørere havde 
fremsat den samme Mening. 

At det var Runer, kunde dog ikke være tvilsomt for 
nogen sagkyndig Mand. Flere tyske Forfattere omtalte 
Indskrifterne offentlig, og meddelte Tegninger af dem og en 
Tysker læste rigtig to ord [pair og J^isar), Nærmere Oplys- 
ninger fik man først i et paa Fransk og Dansk udgivet 
Skrift om Runeindskriften fra Piræus af C. C. Rafn, 
Kjøbenhavn 1856. 

Dette Skrift har endnu noget Værd. Endel Ord er af 
Rafn læste og tolkede rigtig. Han troede i Indskrifterne 
at finde nævnt Harald den høie. Paa Løvens ene Side 
skulde denne omtales blandt andre Væringer som den 
der havde paalagt Landets Indbyggere Pengebøder for en 
Opstand, efterat hans Mandskab havde erobret den Havn, 
hvori Løven stod. Paa Løvens anden Side fandt Rafn 
skrevet, at fem nordiske Mænd indridsede Runerne efter 
Harald den høies Bøn. 

Denne Harald den høie antog Rafn for Harald Sigurds- 
søn, Olav den helliges Halvbroder og senere kjendt som 
tiotsk Konge under Navnet Harald Haardraade. 

Paa Grund af denne Rafns Tolkning har saa siden en 
Række af Historikere i Tyskland og Grækenland fortalt, at 
Athens Havn mellem 1033 og 1043 blev erobret af Harald 
Sigurdssøn, som anførte Væringer fra Byzanz. Men dette 
er bare Fabel og Fantasi. Navnet Harald den høie er 
ingensteds skrevet paa Løven. Hvor Rafn har læst dette 
Navn, staar der noget ganske andet. 

I 1875 udtalte Prof. Montelius i Stockholm og jeg, som 
dengang ikke havde set Løven, uafhængig af hinanden, at 
Indskrifterne maatte være indridsede af en Mand fra det 
egentlige Svitjod, snarest fra Upland. 

Runerne paa Løvens Sider er nemlig anbragte i Slyng- 
ninger, og paa høire Side er der ridset meget kunstige 
Ormslyngninger. I Norge brugtes ikke sligt. Kun fra 
Js&deren har vi enkelte Spor af Runeindskrifler i Orm- 
slyngninger. Jeg paapegede, at Ormslyngningerne paa 
Piræus-Løven slutter sig til dem, som forekommer paa 
Svealands sædvanlige Runestene af den yngste Gruppe. 
Runebaandene er slyngede med større Frihed og Dristig- 
hed end paa en ældre Gruppes Stene. Slyngningerne 
krydser hinanden ved Midten af den Flade, som Rune- 
indskrifterne omslutter. 

At Runeindskrifterne paa Løven er forholdsvis sene, 
sluttede jeg fremdeles deraf, at Ordet /air (de) er skrevet 
med 1^, ikke med /K. 

Jeg fremsatte derfor i 1875 den Mening, at Runeind- 
skrifterne paa Piræus-Løven var indridsede ved Midten 

af Ilte Aarhundred af en Mand — jeg burde have sagt, 
af Mænd — fra Svealand, snarest fra Upland, en Mand^ 
som havde været i Væringernes Plok. Dette har senere 
:gjældt som et fastslaaet Resultat. 



I Tilslutning til min Begrundelse af, at Indskrifterne 
var fra Tiden omkring Midten af Ilte Aarhundred, søgte 
^en tyske Historiker Gregorovius, P. A. Munchs Ven, i sin 
Bog cGeschichte der Stadt Athen im Mittelalter», (Stutt- 
gart 1889) at henføre dem til et bestemt Aar. Han ytrer 
omtrent følgende: De normanniske Eventyrere, som paa 
Marmorløven har foreviget Efterretningen om sit flygtige 
Ophold i Piræus, kan ikke have været sædvanlige Reisende 
-eller Sjøfolk og Handelsmænd; thi Havnevagten vilde neppe 
have tilladt sligt. Runerne er indhuggede omhyggelig, 
med Kunst og derfor i god Ro. Men dertil kunde nor« 
•diske Mænd finde Tid, dengang da Basilius Bulgarernes 
Bane var i Athen. Varægernes keiserlige Livvagt var alle- 
rede oprettet i 10de Aarhundred i Konstantinopel. Basilius 
har derfor utvivlsomt bragt denne med sig til Athen. Han 
^elv indskibede sig i Piræus til Konstantinopel. Der er 
•derfor ingen mere passende Leilighed, ved hvilken Rune- 
indskriften kan være bleven indhugget, end Aaret 1018. 

Saavidt Gregorovius. Jeg kan ikke være enig heri. For 
-det første tilsteder Indskriftens Eiendommelighed efter mit 
Skjøn ikke at gjøre den saa gammel. Den kan vistnok 
ikke være ældre end Midten af Ilte Aarhundred men er^ 
hvad jeg i det følgende skal begrunde, snarere fra en 
Stund udi anden Halvdel af Ilte Aarhundred. 

For det andet lader Indskriftens Indhold sig ikke for- 
lige med Gregorovius's Opfatning. I Indskriften siges det^ 
at de nordiske Krigere, som indhuggede den, solgte mange- 
af Grækerne som Trælle og at de plyndrede deres Land. 
Men Keiser Basilius's Livvagt kunde ikke fortælle om sligt,, 
da Keiseren var i Athen; thi det var en Udmærkelse, at 
han besøgte Athen, som han hædrede paa iSere Maader. 

Den norske Arkæolog Ingvald Undset, hvis tidlige Bort- 
gang var et stort Tab for vor Videnskab, studerede disse 
Runeindskrifter i længere Tid. Efter hans Forslag gav det 
svenske Vitterhets-Akademi den danske Arkitekturmaler 
I. T. Hansen det Hværv at tegne Indskrifterne paany. Dette- 
Arbeide blev udført 1885 — 1886. Tegningerne findes nu i 
Stockholm. Jeg har ved Sammenligning med Originalen 
fundet dem meget omhyggelige. Disse Tegninger er efter 
min Mening det vigtigste hidtil givne Bidrag til Ind- 
skrifternes Læsning, men de gjengiver dog ingenlunde alt, 
som man kan læse eller skimte paa Originalen, navnlig 
ikke paa høire Side. 

Paa Grundlag af disse Tegninger har i nyeste Tid ta 
svenske Mænd Lektor Kempff og Kancelliraad Fredrik Sander 
givet ftildstændige Tolkninger af Indskrifterne. Disse maa 
jeg erklære for at være i sin Helhed forfeilede, om end 
de nævnte Forfattere har givet en rigtigere Forklaring end 
Rafn af et og andet Ord. Men Sander har med varm og 
opofi^nde Interesse for Sagen fremmet vort Kjendskab ti)* 
dette Mindesmærke ved paa egen Bekostning at lade tage 
en Gibsafstøbning af den hele Piræusløve og skjænke denne- 
til Nationalmuseet i Stockholm, hvor den er opstillet. 

Indskrifterne paa Løren har i Tidens Løb Mt over- 
maade meget, saa at der ikke kan være Tale om med 
Sikkerhed at læse det hele. Mange Bøsseskud har rammel 
Løvens Sider der, hvor Runer var indridsede. Disse Skud 
har frembragt Fordybninger, nogle større end Kuglen, og 
derved er ikke faa Runer fuldstændig eller halvt forsvundne. 

Forvitring og anden Ulæmpe har ogsaa ødelagt meget. 
Navnlig paa høire Side er paa lange Stykker den op- 
rindelige Overflade ligesom flaaet af, saa at alle der rid* 
sede Runer kun fremtræder i svage og usikre Spor. 

Indskrifterne bestaar af to store Slyngninger og en 
mindre Række. 

Paa venstre Side er der et forholdsvis enkelt Rune- 
baand. Det løber ned ad venstre Forben, bøier sig ved 
Midten af dette opad henimod Løvemanken; bøier sig 
derpaa mod høire og fortsættes nedad Løvens Side. Kun 
tildels er Runerne i dette Runebaand indfattede i Ramme- 
linjer. Fuldstændig adskilt fi*a dette Runebaand er en 
kortere Række med Runer ovenpaa Løvens venstre Baglaar. 

Høire Sides Slyngning har lidt meget mere, om end 
enkelte Runer paa denne Side er bevarede i sin oprinde- 
lige Tydelighed. Denne Slyngning er mere sammensat og 
ind\'iklet. Kunstneren har villet fremstille en stor Drage, 
som her bugter sig paa Stenen. Derhos tror jeg, at der 
til Indskriften paa denne Side hører endel Runer, som 
ikke er ridsede i Ormslyngninger. 

Løvens Runer, af h\ilke mange er Binderuner, er ind- 
ridsede af flere forskjellige Mænd, men efter min Mening 
er de alle samtidige og Indskrifterne paa de to Sider hører 
sammen. 

De Aftryk, jeg fik taget, er ikke heldige. Kunde jeg faa 
bedre Aftryk eller kunde jeg bo i Venedig i længere Tid, 
saa kunde jeg her udrette mere. Det jeg nu tror at have 
læst og tydet, er i mange Stykker usikkert; dog, som jeg 
tror, fuldstændigere og rigtigere end det, mine For- 
gjængere har givet 

Jeg gik til Arbeidet med ringe Haab om at kunne ud- 
rette noget, men fik klaret mere end jeg kunde ventet. 
Snart kom jeg til Overbevisning om, at Runerne i venstre 
Slyngning dannede Vers. Dette hjalp langt paa Vei. Saa 
fandt jeg, at Indskriften paa høire Side endte med de to 
samme Ord som Indskriften paa venstre Side. Deraf 
fulgte, at de to Indskrifter hører sammen, tværtimod Und- 
sets Mening, og at de begge er i Vers. Jeg tror at have 
fundet, at der paa hver af de to Sider er indridset en 
Strofe bestaaende af 8 Verslinjer. Linjerne, der er for- 
bundne ved Allitteration, bestaar oftest af 6 Stavelser og 
ender paa tostavelses Ord. Dette er et Versemaal, som 
flere Gange er fundet i svenske Runeindskrifter. Den 
Linje, hvormed de to Strofer ender, danner som etslags 
Omkvæd; i den første: Umkil å vann fiarån c Holmkel 
vandt der rigt Bytte ». I den anden: Sakar å vann fiarån 
€Sakar vandt der rigt Bytte». Den poetiske Fremstilling 
er enkel og ukunstlet. Kun faa Udtryk som vigrodinn 
€kamprødfarvet» om Høvdingen, som i Kampen er segnet 
i sit Blod, løfter sig over den jævne fortællende Frem- 
stilling. 

Herefter skal jeg oversætte paa Prosa den hele Ind- 
skrift som jeg har troet at kunne læse og tolke den. Meget 
heri er usikkert, uden at jeg i det enkelte kan angive dette. 

Paa venstre Side: 

Efter Haakon (d. e. til Minde om Haakon) hug Ul- 
Tangs Mænd Runer, da de hørte om hatis Død i denne 
Havn. Til Pengebod for ham (eg. efter ham) maatte nu 
overmaade mange af Grækernes Folk lide Trældom. Med 
Hæder blev der hærjet, saa Knarrer (d. e. Handelsskibe) 
blev tagne. Holmkel vandt der rigt Bytte. 

Paa høire Side: 

Åsmund hug disse Runer og tillige Asgaut nogle. Til 
fulde maatte man i Landet betale for ham, som blodig 
faldt i Kampen, om end det var længe efter den fiendtlige 
Daad; thi Krigerflokken eier dog røvet Gods i Overmaal 
som Bod for den overmaalsstore Brøde. Sakar vandt der 
rigt Bytte. 

Endelig paa venstre Baglaar: 

Drenge (d. e. kjække Mænd) ridsede Runerne; ogsaa 
Karl hug. 

Navnene c Haakon » og « Grækernes » er yderst utyde- 
lige, men Rafn og Hansen har læst ligedan. Navnet Sakar 
«r ikke sikkert. 

Navnet umkil, Holmkel, som allerede er læst af Kempff, 
er derimod fuldkommen sikkert. Dette er tydelig Navn 
paa en Svenske ikke paa en Nordmand. 

Indholdet af Indskriften er altsaa følgende: En nordisk 
Høvding ved Navn Haakon er falden i Kamp. Andre 
nordiske Krigere fik længe efter høre om dette i Piræus's 
Havn. De tog da Hævn for Haakons Fald og ridsede 
Minderuner over ham paa Løvens Sider. De Mænd, som 
hug Runerne, kaldes Ulvungs Mænd. Det er muligt, at 
Ulvung er et svensk Mandsnavn, som jeg ellers ikke har 



108 PIRÆUS-LØVEN 



seety ligesom Wulfing ofte forekommer som Mandsnavn i 
Tyskland i gamle Dage. Men ulfunks kunde ogsaa for- 
staaes som et poetisk Appellativ om Haakons Søn og 
Hævner Ulvungen, ligesom Brynhild, da hun ægger 
Gunnar til at dræbe Sigurd Favnesbane og hans Søn^ 
siger: Lad Sønnen fare i Faderens Følge; længe den 
unge Ulv skal ei fostres. lalfald maa Ulvungs Mænd have 
staaet i et nært Forhold til Haakon; de har Bod at kræve 
for hans Død. 

Ulvungs Mænd fik i Piræus's Havn længe efter Haa- 
kons Fald høre om hans Død. Det siges ikke udtrykkelige 
at han faldt i Piræus. Dette ligger dog nærmest at antage. 
Det kan ialfald ikke have været i Norden, at han faldt og blev 
hævnet, men det maa have fundet Sted i græske Farvande. 

Indskriften siger, hvis jeg har læst den rigtig, at de 
nordiske Krigere til Bod for Haakons Fald solgte mange 
Grækere som Trælle,, erobrede og plyndrede Handelsskibe 
og røvede meget Gods i Landet. Haakon maa derfor være 
falden i en Kamp mod Grækere. 

For at bestemme Indskriftens Tid maa vi sammenligne 
den med Indskrifter i Sverige. 

Hildebrand sætter de Indskrifter, der har Runebaand 
af samme Type som de paa Piræus-Løven, til den Sten- 
kilske Æts første Regjeringstid, altsaa til 1060 og Tiden 
nærmest derefter. Jeg har søgt at vise, at en Indskrift i 
Upland indeholder Kong Haakon den rødes Navn og der- 
for sandsynlig er fra omkring 1070. Men denne Indskrift har 
Runen ^ |^ overalt, hvor denne Rune konsekvent kan 
bruges. Piræus-Indskrifteme har derimod aldrig )^ og 
tilhører derfor en yngre Indskrifttype. 

Runeformer og Ordformer paa Piræus-Løven synes mig 
overhovedet snarest at henvise til Slutningen af Ilte Aar- 
hundred. 

Jeg tror, at overveiende Grunde taler imod Sanders 
Mening, at Åsmund som har indhugget Runer paa Piræus- 
Løven, skulde være samme Person som den Osmund 
Kaaressøn, der har indhugget en Mængde Runeindskrifter 
i Sverige. 

Jeg har endnu ikke i Grækenlands Middelalders Historie 
fundet nogen Tilknytning for det, som vor Indskrift for- 
tæller: at nordiske Krigere optræder fiendtlig ligeoverfor 
Grækerne, holder blodige Kampe med dem, plyndrer 
Handelsskibe og røver i deres Land. Ja disse Nordboer, 
der neppe kan have handlet efter Keiserens Ordre, synes 
at have maattet spille Herrer en kort Stund i Havnen 
Piræus. Skulde ikke dette passe bedst til Tiden nærmest 
før 1082? I dette Aar gav Alexius den første Komnenus 
Venezianerne Handelsmonopol i det græske Middelhav; 
Athen var iblandt de Havne, hvor Venezianerne kunde 
handle. Nærmest forud for denne Begivenhed var det 
græske Rige meget svagt. Det var udmattet af Landkrige^ 
Flaaden var forsømt. Pirater gjorde Havet usikkert, og 
Normannerne — under Robert Guiscard truede Epirus og 
<ie joniske Øer. Paa en saadan Tid kunde vel nordiske 
Krigere optræde med Tøilesløshed og Grusomhed ligeover- 
for Grækerne, selv om disse ikke havde gjort Oprør mod 
Keiseren. Men jeg nævner dette kun som en foreløbig 
løs Formodning. Det er min Hensigt til Opklaring af 
dette Spørgsmaal at undersøge nærmere de græske Kilde- 
skrifter. 



Om Sprogstriden. 



Den Reisning til Værn for vort Rigsmaal, som nu er 
vakt, er ikke rettet mod de Folkemaal, som lever 
paa Almuens tunge rundt om i vore Landsbygder. 

Disse Folkemaal taler til os med lokkende Røster fra 
vort Barndomshjems Drøm og fra vor Ungdomsfærds Haal> 
og Længsel. 

Toner fra disse Folkemaal klinger ig jen i vort Rigsmaal^ 
siden Henrik Wergeland, siden Asbjørnsen og Moe lyttede 
til deres Tale. De skal klinge igjen deri, saa vort Sprog 
er i inderlig Samklang med Folkets Naturgrund. 

Vi, som har levet blandt vore Bønder, vil med Agtelse 
erkjende og med Tak mindes, at en fra Fædrene nedarvet 
og til Erfaring støttet Livsvisdom, Hensynsfuldhed og 
Sindighed stærkt og dog stilfærdig træder frem i Bondens 
Sprog. Derfor skal Indflydelse fra Bondemaalene trykke 
et sundt og enkelt hjemligt Præg dybere og klarere i vort 
Skriftsprog. 

Fra Bygdemaalenes Kildespring risler, det og skal det 
atter og atter risle ind i vort Skriftsprog, saa dette forfriskes 
og styrkes. 

Naar jeg slutter mig til deres Flok, som vil værne om 
vort Rigsmaal, saa mindes jeg Ivar Aasen med Taknemlig- 
hed for den nationale Gjeming, han udførte, da han først 
gav den dannede norske Almenhed Kundskab om Bonde- 
almuens Sprog over det hele Land. Thi dette har kraftig 
virket med til, at den levende Vekselvirkning mellem de 
forskjellige Folkelag i vort Land er bleven gjennemtræn* 
gende og alsidig. 

Den skriftlige Fællesform for norske Dialekter, som først 
af Ivar Aasen er dannet, har baaret frem Sange og Digte 
af ham og af Vinje, af Garborg og af Blix, som Nord- 
mænd i By og Bygd har faaet kjær, ligesom det nordtyske 
Folk med Kjærlighed omfatter Klaus Groths og Fritz Reu- 
ters plattyske Digtning, og dog hverken kan eller vil op- 
give sit høityske Skriftsprog. 

Men for denne nydannede norske Skriftform, som skal 
kaldes det norske Landsmaal, gjøres der ganske andre Krav 
gjældende. De, som driver dette Maal frem, lader os høre, 
at deres Maal har den første og største Ret i dette Land. 
Vort Maal, det almengyldige Skriftsprog, og det Talesprog,, 
hvortil det naturlig støtter sig, skal være unationalt, endda 
vi er fødte i Norge af norske Forældre, endda vi taler og 
skriver det Sprog, vi har lært af Far og Mor, det Sprog 
som forstaaes over det hele Land. 

Ved slig Tale harmes vi og vi reiser os til Forsvar. 
Vi svarer Landsmaalets Mænd, at de lever i Drømme fra 
Oldtid og Middelalder, at de sætter Bogstaven høiere end 
Aanden, at de ikke har Syn og Sans for vor Nutids Historie 
og Virkeligheds-Liv, at de ikke kjender fra Grunden de 
Love, som raader for Sprogets Udvikling og Livsvilkaar. 

Det var ved Tale paa vort Maal, ved Skrifter i vort 
Skriftsprog, at Norges Frihed og Selvstændighed blev for- 
beredt og ftildbragty saavidt Tale og Skrift af Nordmænd 
kande udvirke det.. Hvor var det norske Landsmaal den- 
gang? 

Den Lov, som danner Grundlaget for Norges Ret som 
selvstændigt Rige, er skreven paa det almengyldige norske 
Skriftsprog. Derfor kalder vi dette med fuld Ret det norske 
Rigsmaal 

Alligevel vover man at sige os, at Betegnelsen Rigs- 
maal er et uægte Varemærke, som skal fifife op vort Skrift- 
sprog. Dette siges af Mænd, som kalder sin nylavede 
Skriftsprogform for det norske Landsmaal, endda det hver- 
ken er Maalet her i Landet eller Maalet paa Landet her i 
Norge, men bare ei Maal i Landet. Et Maal, som ingen- 
steds tales uden af enkelte Maalkunstnere. Et Maal, som 
ikke bare for Byfolk, men ogsaa vel at mærke for Bøn- 
derne i mange af de folkerigeste Landsbygder er uden Sam- 
menligning vanskeligere at forstaa end vort sædvanlige 
Skriftsprog. Dette Landsmaal har levet og det lever endnu 
mest paa Papiret. Det kunde med større Ret kaldes det 
norske Papirmaal. 

Naar dette nylavede Landsmaal skal have den første 
Ret her i Landet, saa grunder slig Paastand sig paa Sam- 
menblanding af Nutidsforhold med de Forhold, som gjaldt 
her i Landet et halvt Aartusind tilbage. 

Denne nylavede Skriftform, som ikke var kjendt før 
1850, er bleven til under Indflydelse fra den forældede 
romantiske Opfatning, at den mest gammeldagse Sprogform 
skulde være i Livet den ypperste. 

Den stemmer ikke overens med det Forhold, som fra 
umindelige Tider har fundet Sted mellem Maalene i Norges 
forskjellige Landsdele. Det vilde theoretisk være mere be- 
rettiget at danne to skriftlige Fællesformer for de norske 
Folkemaal, en østnorsk og en vestnorsk. Derved kunde vi 
blive velsignet med tre Skriftsprog for dette Folk I 

Landsmaalets Skriftform skaber en kunstig Kløft mellem 
Bymaal og Bondemaal, medens en Mangfoldighed af jævne 
Overgange fører i Virkeligheden over fra det ene til det andet. 

Det nylavede Landsmaal drives frem ved den Indbild- 
ning, at det ikke skulde være et selvstændigt Folk værdigt 
at have et Sprog, som stod et andet Folks Sprog saa nær, 
at det umiddelbart var forstaaeligt for dette andet Folk, 
som vort Sprog er det for de Danske. 

Er Amerikanerne da kanske et mindre selvstændigt Folk, 
fordi deres Sprog forstaaes i England? 

Sligt Fællesskab giver tvertimod Udviklingen rigere Vekst, 
Kulturen bredere Grund. 

Som vort almindelige Skriftsprog har været det Sprog, 
som har givet det bestemmende Udtryk for vort Riges 
Selvstændighed, saa er det ogsaa det eneste nationale Ud- 
tryk for vor Nutidshistories Statsliv, for dens Lovgivning, 
for dens Videnskab. 

Landsmaalets eneste Bidrag til vor Lovgivning har hidtil 
været «Log um sams Normaltid fyr Kongeriket Norig». 

Det har været berettet, at denne Lov virkede i en stille 
Midnatstime, saa at Viserne paa Urene blev flyttede nogle 
Minuter, og at dens Virksomhed dermed var afsluttet. 

Men dette nylavede Maal kræver lige Ret i Lovgivnin- 
gen i det Hele. Det bebudes, at alle Love tillige skal ud- 

8 — Populærvidenskabelige Foredrag. 

gives paa Landsmaalet, og at ogsaa Landsmaalsformens 
Lovtekster skal have fuld Lovkraft. 

Sligt kan kun vedtages, naar man ikke forstaar, at et 
Lovsprog kun fæstes gjennem lange Tiders Samvirken af 
Erfaringer fra Rettens Udøvelse i Livet, af Indflydelse fra 
tidligere, hjemlige og fremmede Lovbud og Retsregler, samt 
af Videnskabens alt skarpere og skarpere Bestemmelse af 
de retslige Begreber og deres Betegnelser. 

Vedtagelsen af en hel Lovgivning paa Landsmaalet med 
fuld Lovkraft for disse Tekster vil fremkalde Usikkerhed i 
Rettens Udøvelse, selv om man af Dommerne vilde kræve 
særlig Prøve i Landsmaalet. Skal dette Eksperiment gjøre& 
for at Maalstræverne skal have den Glæde at være ikke 
under LoueUy men under Logji ? Logji — en Ordform som 
er fremmed for de fleste Bygder i vort Land. 

Kravet paa lige Ret for de to Maal melder sig snart 
sagt overalt. Den nylavede Skriftform trænger sig alt ind 
i Underofflcersskolen. I Hær og paa Flaade kan der dog 
vel ikke være Tale om lige Ret? Thi Gjennemførelsen af 
en saadan vilde jo her kunne lede til, at der blev oprettet 
en egen Flaadestation med Landsmaal til Kommandosprog 
og til at en Fløi af vor Hær blev ført paa det sædvan- 
lige Sprog, en anden paa Landsmaalet. 

Nei! Vi vil ikke splittes i to Rigsmaal, i to Nationer, 
og det mindst paa en Tid, da Krige og Fredskongresser, 
da Udtalelser af store Landes Statsmænd og Eneherskere 
lige meget maa indprente os den jernhaarde Lære, at de 
store Folk har Trang til at blive større, og at de smaa 
Folk staar i Fare for at blive mindre. 

Jeg vilde aldrig kunne billige Kravet paa to Sprog 

med lige Ret i Norge; men jeg vilde kunne finde et sligt 
Krav naturligt, hvis dets Opnaaelse var mulig. Det er 
den ikke. 

Den strider mod de Love, som med tvingende Kraft 
behersker Folkenes og Sprogenes Udvikling. 

Landsmaalsstrævet kan forsinke, forstyrre, forspilde vor 
endrægtige Fremadskriden. Men alle, som med uhildet og 
klart Syn har seet paa Sprogenes Liv og Vekst, ved at Maal- 
mændene aldrig vil naa sit Maal; at det nylavede Lands- 
maal aldrig, saalænge Norge er et frit og selvstændigt Rige, 
ved Lovtvang kan føres frem til at blive et Maal, som i 
Livet og i Virkeligheden faar lige Ret med vort RigsmaaL 

Dertil er vort Rigsmaal for mægtigt. 

Naar jeg paastaar dette, tænker jeg ikke nærmest paa 
Sproget som Digternes og Kunstnernes Udtryk. 

Men jeg beder Dem mindes, at vort Rigsmaal er det 
eneste naturlige Meddelelsesmiddel der, hvor vort arbei- 
dende Folks Liv pulserer stærkest og rigest: i Handel og 
Sjøfart, i Fabrikdrift og Industri, i tekniske Forbedringer; 
i alle de Rørelser, hvorom Pressens mangestemmige Kor 
bærer Bud endog til den Qerneste og usleste Vraa i vort 
Land. 

Der klinger en Seierssang for vort Rigsmaal over hver 
Damper som stævner ind i den stille Fjord, over hvert 
Jernbanetog som sprænger sig Vei frem i den af- 
stængte Dal. 

Nationernes Historie lader sig ikke løsrive fra Formuens 
og Velstandens Udvikling. 

Vort Rigsmaal er det Sprog, som her i Landet har 
sin Rod der, hvor de myldrende Tusinder i samlet 

Mængde i og ved Byerne vinder Rigdom for vort Land og 
vort Folk. 

I dette Sprogs Krone suser stærke Aandepust, som 
vækker og maner Masserne. 

Vi er ét Folk. Vi vil være ét Folk. Lad det ene 
Sprog, det som har været, som er, og som alene kan 
være vort Rigsmaal, samle os i Endrægtighed til Fremgang 
i alt godt. 



Samhold i Norden. 

Norske Studenter! 

Det norske Studentersamfund beder jeg modtage min 
hjertelige Tak for den Hæder, som det iaften viser 
mig. Jeg udtaler mine varme Ønsker om, at det maa lykkes 
Studentersamfundet at udvikle, styrke og løfte sine Med- 
lemmer til Deltagelse i det Arbeide for Fædrelandet, til 
hvilket Fremtiden kalder enhver af Eder. 

I vil vistnok finde det naturligt, at en gammel Bogmand, 
der saaledes som jeg af og til grubler over svundne Tiders 
Ord og Begivenheder, kan gribes af Mismod over at være 
et uvirksomt Medlem af sit Samfund, over ikke at tage 
Del i det Nutidsliv, som pulserer omkring ham og som 
skal bygge Fremtiden. 

Men derfor har i al den Velvilje, som iaar er strømmet 
mig imøde, intet glædet mig mere, end at jeg i den tydelig 
har troet at høre Ungdommens Røst. Og det er Ungdom- 
mens Røst, jeg ogsaa iaften tror at høre gjennem den Vel- 
komst, som her er bleven mig budt. 

Fra den af unge Studenter bestaaende filologiske For- 
ening er den Tanke udgaaet at hædre mig paa min sytti- 

aars Fødselsdag ved at stifte et Legat, som skal bære mit 
Navn. Dette Legats Renter skal efter de Unges Forslag 
uddeles til Studenter og unge Kandidater, som i Sverige 
eller i Danmark vil studere nordisk Sprog eller nordisk 
Historie. 

Dette giver mig Mod til her at rette en Henvendelse 
til Eder. 



^^^y j^ h^i* At sige til Eder, indeholder ingen nye 
Tanker og har været sagt mange Gange før. Det er gam- 
mel og forslidt Tale, men det er efter mit Skjøn Ord, som 
maa siges atter og atter. 



Jeg har, som I ved, med Forkjærlighed studeret Nor- 
dens Sprog og Oldtidshistorie. Jeg vil her saa kort som 
mulig sige Eder, hvad jeg tror at have lært af denne Spro- 
genes og Folkenes Historie for Nutiden. 

Nordisk Sprog kjender vi tidligst fra Qerde Aarhundred 
af vor Tidsregning. Vi læser dets Ordformer paa Mindes- 
merker, som er bevarede fra hine Qeme Tider. Efter disse 
Mindesmerker at dømme, var Sproget dengang i hele Norden 
fra Slesvig i Syd til Trøndelagen i Nord, fra Øst-Sverige 
og til Norges yderste Fjordbygder mod Vest et og det 
samme. Mellem de Maalformer, som nu i Telemarken 
tales over og under en Bakke i Fiatdal, er der indbyrdes 
flere og større Uligheder end de, vi kan spore i de videst 
adskilte nordiske Indskrifter fra det ældste Runesprogs Tid. 

Men dette er len Tid, hvorover Historiens Dagslys endnu 
ildce falder. Lyslevende og i fuld Virksomhed ser vi Nord- 
l)oerne først i Vikingetiden, da de har fløiet ud hver med 
sit Præg og hver til sin Kant til fremmede Lande. Og 
hvilken Kraft udfolder de ikke her for vort undrende Øiel 

I Vikingetiden bliver Nordmændene Herrer i Irland og 
over store Strækninger af Skotland og England. Efterat 
have fundet Vei til Island og Grønland, opdager de Nord- 
Amerika og søger at sætte sig fast der. Lovbunden Ord- 
ning og retslig Fasthed medbringer de overalt. Fredelig 
Handel og Sjøfart blomstrer op i Krigernes Vei. Borgeren 
finder Værn under de Mure, som de bygger. Digtere følger 
deres Høvdinger og kvæder i dybe, kraftige Ord om gamle 
Dages Stordaad. Let modtagelige lytter disse Vikinger til 
fremmed Digtning og optager fremmed Kunst. Men alt 
•det fremmede omskaber de med kraftig Selvstændighed og 
rig Fantasi. 

I Irland og England mødes Nordmænd og Danske. Snart 
'slaas de i blodig Kamp som bidske Hunde, snart følges 
de ad som Kamerater til fælles Vinding. 

Danskerne bliver Englands Herrer. Enten Danskerne 
€ller Nordmændene eller begge i Forening erobrer Normandi, 
og disse Normanners Ætlinger vinder for alle Tider Eng- 
lands Krone. 

Tidligst i Norden har vistnok en ordnet Stat dannet 
:sig i Mellem-Sverige. Ved Østersjøens Indlandshav er Sjø- 
farten tidligst blomstret op. Gotland har fra ældgammel 
Tid været Nordens vigtigste Kulturcentrum, derfra drog 
sjøfarende Mænd tidlig viden om mod Vest og mod Øst. 
Svenskerne drog dog mest mod Øst. Fra Målarens Strande 

kom de Mænd, som stiftede det russiske Rige og gav Rus- 
serne Navn. Disse Svensker færdedes jevnlig paa S^^d- 
Ruslands store Elve. De optraadte myndig i Konstantinq>el 
og Athens Havn. 

Om Sveriges ærefulde Historie i den nyere Tid, omr 
Gustav Adolf og Karl XH behøver jeg ikke her at minde. 

Nu er alle disse vilde Fugles Vinger stækkede. Først 
stansede Norges Ørn sin Flugt. Nu er alle hine fremmede 
Lande, som de nordiske Folk i Fortiden vandt, for be- 
standig tabte. Nu er de Landomraader, som de nordiske 
Folk fra Urmindes Tider havde eiet som sine egne, for 
dem alle blevet knappere og trangere. 



Jeg har ladet Eder se Billeder fira Nordens Oldtid. Lad 
os da ogsaa i et enkelt anskueligt Billede se Magtforholdet 
mellem Før og Nu, som det er for Nordens Folk. 

For lidt over tusind Aar siden maatte den engelske 
Konge Alfred, som kanske har været Englands største Konge,, 
flygte fra Sted til Sted for danske og norske Vikinger, skjule 
sig for dem i Myrer og Skove i sit eget Land. 

Og nul Hvilken er Danmarks og Norges Magt nu, da 
den engelske Kolonialminister staar som Seirherre paa Syd- 
afrikas Valplads; da den britiske Imperators Repræsentant 
i Østens Vidunderland rider paa Elefantens Ryg til Delhis^ 
Guldsal, hvor mangfoldige Fyrster over Tusinder og atter 
Tusinder af et af Jordens ældste Kulturfolk hylder den 
i^eme Hersker. 

Og ser vi mod Øst. Hvilken er Svenskernes Magt nu 

i Sammenligning med Russerne, det Folk, som har bevaret 
det Navn, de optog jfra svenske Rorskarle? Vi ser, hvor- 
ledes Begivenheder, som foreløbig afsluttedes i Begyndelsen 
af det 19de Aarhundred, fortsættes i det 20de. Træ for 
Træ falder i den nordiske Folkeskov. Vi spørger, naar 
og hvor skal den næste Lund falde? Naar skal vor egen 
Skovteig herjes? 

Vil ikke denne Nordens Historie engang vække os, 
vække os til Ydmyghed mod den Magt, som styrer Folkenes 
Skjæbne, til Eftertanke, til Selvprøvelse og til Arbeide? 



Hvad er Grunden til denne Modsætning mellem før og 
nu? Maa ikke Grunden tildels ligge hos de nordiske Folk 
selv? Et maa vi dog straks se: Nordboerne har været ster- 
kere til at udbrede og udbredes, til at sprede og skille 
end til at samles og enes. 

Hvor er Bot at finde? Kan vi intet derom lære ved at 
sammenligne vor egen Historie med vore nærmeste Fræn- 
ders, med Englændernes og Tyskernes Historie? Vi ser jo 
dog aabenbart, at Historien hos dem har udfoldet sig i en 
Retning, som er modsat den, vi saa ved Sammenligning af 
Oldtid og Nutid i Norden. Hvad er da Grunden til denne 
Modsætning? 

Mange Grunde kan her virke sammen. Jevnfører vi 
Nordens Historie med Tysklands, saa synes det mig klart, 
at vi ikke tør søge den eneste Grund deri, at Tyskland er 
et rigere og frugtbarere Land end Norden. Thi ogsaa Dan- 
marks Jord er frugtbar. Sverige har mange Hjælpekilder, 

Og Norge har fra gammel Tid af draget Rigdom hjem Cra 
Havet og over Havet. Og i Fortiden var vel ligeoverfor 
indtrængende Fiender den skandinaviske Halvø af Naturen 
bryggere omgjærdet end Tysklands Jord. 

Jeg tror, Hovedgrunden til Modsætningen mellem Tysk- 
lands og Nordens Historie er en anden. Jeg skal søge at 
gjøre den klar ved at følge vore sydlige Frænder igjennem 
enkelte af deres Udviklings fremspringende Punkter. 



Ogsaa her fører jeg Dem tilbage til Middelalderens Be- 
gyndelse. Kristendom og høiere Dannelse udbredtes først 
i Tyskland gjennem Kirkens Mænd og i Kirkens Sprog, 
paa Latin. Men snart gjorde Trangen til at tale ogsaa til 
det store menige Folk sig gjældende, og da maatte der tales 
paa Folkets eget Sprog eller, som det hed hos de Germaner, 
der boede nærmest nord for Italien, der blev talt Tysk, 
det betyder folkeligt, modsat Latin. Dette Ord Tysk ud- 
bredte sig lidt efter lidt nordover til alle beslægtede Stam- 
mer. Det blev Betegnelsen for det Sprog, som taltes af 
Alemanner, Schwaber, Franker, Sachser. Og lidt efter lidt 
blev dette Ord Tysk ikke bare brugt hos disse Stammer 
om det hjemlige Sprog, men ogsaa om selve Folkene. Det 
blev lidt efter lidt i Stilhed følt som Bindeled mellem 
Folkene. 

Da saa Luther var optraadt, og da Fyrster og Folk 
med ham værgede sin Aandsfrihed mod den romerske 
Kirkes Autoritet, blev gjennem Luthers Bibel Ordet Tysk 
til en Magt for Fyrster og for Folk ligefra Nordsjøens og 

Østersjøens Strand til Schweiz's Alper. Da blev dette Ord Tysk 
mere end et sprogligt og litterært Begreb, det blev et Ord, 
som fyldtes med dybt bevægende Kræfter ved Tanken paa 
fælles Trosfrihed. 

Men hele denne religiøse Bevægelse fremkaldte blodige 
Krige, som bragte Nød og Elendighed gjennem lange Tider 
over Reformationens Hjemland. Riget var opstykket i 
Smaastater. Men Begreberne Tysk, tysk Sprog, tysk Kul- 
tur, fik gjennem Digtere og Tænkere altid større Fylde, 
rigere Begrebsindhold, inderligere Magt over Sindene, dog 
«ndnu ikke gjennemgribende politisk Betydning. Først 
maatte Tysklands Jord fra Vest mod yderste Øst trampes 
af Napoleons Soldater, først maatte Tysklands Riger taale 
Ydmygelsen i al dens Bitterhed. Da blev Navnet Tyskland 
for Preussere^ Sachser og Bayrer et Samlingens og Frelsens 
Ord. I Tysklands Navn taltes fra Berlins Lærestole begei- 
strede Ord, som tændte Glød i de Unges Sind. I Tysklands 
Navn samledes de mange Smaarigers Mænd om Fanerne, 
i Tysklands Navn ryddedes Hjemmets Jordbund for Fiender. 

Endnu gik der mere end et halvt Aarhundred hen før- 
end Sæden modnedes i den vaarsvangre Jord. 

Da blev Tanken paa Enheden i tysk Kultur, i tysk Sprog 
og tysk Nationalitet det stærkeste Vaaben i Jernkanslerens 
Haand. Tysk Kultur, tysk Sprog, tysk Litteratur er den 
Dag idag Magter, som stærkere end noget andet sammen- 
binder ikke blot alle dem, der hører til det samme store 
tyske Keiserrige, men det er Magter, som har en ligesaa 
bestemmende Betydning for tyske Østerrigere og langt udenfor 
Keiserrigets Grænser. 

Ser vi ikke nu her Modsætningen til vor egen og de 
andre Nordboers Historie? Ordene Norden og Nordisk er 
i de tre nordiske Riger ikke blevet andet end et ethnogra- 
fisk og sprogligt Begreb, som for Folkenes store Masse er 
ligegyldigt. 

Der har, som \i ved, været gjort Forsøg paa at gjøre 
disse Navne Norden og Nordisk til noget mere. For mere 
end 50 Aar siden gik der gjennem disse Riger en stærk 
nordisk Bevægelse, som ikke blot greb Ungdommen, men 
ogsaa modne Mænd, ja mange af Folkenes ædleste. Den 
fik sit Udtryk i et skandinavisk Program. Men dette brast^ 
og det maatte briste. Det maatle briste, fordi Bevægelsens 
Ledere kaldte den akademiske Ungdom frem til en umid- 
delbar Deltagelse i den udenrigske Politik, hvortil denne 
Ungdom manglede Forudsætninger og Forstaaelse. Pro- 
grammet maatte briste, fordi Bevægelsen ikke fuldt ud aner- 
kjendte de Eiendommeligheder, som historisk havde ud- 
viklet sig hos de forskjellige nordiske Stammer, men tildels 
søgte at tildække eller udslette disse. Programmet maatte 
briste, fordi Bevægelsen lod den store arbeidende og nærings- 
drivende Del af de nordiske Folk næsten uberørt. 

Da Ulykken var brudt ind over Danmark, og da den 
skrigende Modsætning mellem den ramme Virkelighed og 
de forudgaaende Drømmesyner var bleven klar, vendte rundt 
om i Norden de fleste sig med Mismod eller med Haan 
bort fra den nordiske Bevægelse. Det var en dyrekjøbt 
Lære. Og dog lever disse Navne, Norden, nordisk Sprogø 
nordisk Kultur endnu den Dag idag i Folkenes Bevidsthed. 
Ser vi nøiere til, saa vinder de Dag for Dag større Betyd- 
ning, men paa en anden og sundere Maade end før. Det 

er praktiske Mænd, som nu i forskjellige Retninger af Næ- 
ringslivets og den praktiske Virksomheds Omraade skjønner 
Vigtigheden af Sammenslutning mellem Mænd som har 
væsentlig samme Interesser i de forskjellige nordiske Lande 
og arbeider for dens Virkeliggjørelse. 

Men der er hvert Øieblik Fare for at Frugterne af denne 
Fællesvirksomhed kan fortabes. Thi af den store Masse 
opfattes Forholdet mellem de tre nordiske Folk væsentlig 
som et Modsætningsforhold. De Forbindelser, som vor 
Historie har knyttet mellem dansk og norsk Sprog og 
Kultur, betragter mange af vore Landsmænd som et Trælle- 
mærke, de snarest muligt maa afvaske for at kunne blive 
ægte Nordmænd. Og mange Svensker og Nordmænd betragter 
Naboen og Broderen først og fremst som en Modstander, 
for hvem de maa vogte sig, og af hvem de har ondt at 
vente. Ja hos enkelte opflammer Tanken paa dette Mod- 
sætningsforhold deres Krigsmod, som de giver Udtryk under 
Paakaldelse af Fædrelandets Navn. Og dette er muligt i 
en Tid, da Verdensmagternes Ministre i Samklang med 
deres Kanoner udtaler den Lære, at de smaa Staters og 
deres smaa Trætters Dage er talte. 



Kjære norske Studenter! Snart tystner i Runebergs, 
Topelius^s og Nordenskiølds Land fri nordisk Tale, hvor 
den har lydt fra Tider før Historiens Gry. Er da nu ikke 
Tiden kommen, da vi skal vækkes til Bevidsthed om, at 
nordisk Kultur er et dyrebart Fælleseie, som det er de tre 
nordiske Folks Pligt i broderlig Enighed at værge? Er ikke 

nu Tiden kommen, da Navnet Norden kan varme og fylde 
unge Hjerter rundt om blandt de tre nordiske Folk? 

Nu maa, tror jeg, hvis vi ikke skal udslettes af Folkenes 
Rækker, for Dansker, Svensker og Nordmænd Navnet Norden 
blive et helligt Navn, ikke i Modsætning til Fædrelandets 
Navn, men i inderlig Samklang med dette. Bevidstheden 
om Betydningen af nordisk Kultur og nordisk Sprog maa,. 
for at vi skal kunne bestaa, blive levende og virksom gjen- 
nem alle Lag af de tre nordiske Folk. 



Jeg spørger Eder derfor, norske Studenter, om der ikke 
blandt Eder findes dem, som \'il slutte sig sammen og ar- 
beide for Fremme af Kjendskab, Samarbeide og broderlig 
Forstaaelse mellem de tre nordiske Folk? 

Det skal være et upolitisk Arbeide. Jeg vilde ønske at 
kunne samle Mænd fra de forskjellige politiske Partier om 
denne Tanke og om dette Arbeide. 

Og jeg vender mig her ikke til Mænd alene. Her maa 
Kvinden være med, med sit stille, trofaste, utrættelige Ar- 
beide. Maalet for dette nordiske Arbeide skal ikke være 
Enhed, men Enighed. De Eiendommeligheder, som Histo- 
rien har udviklet hos de forskjellige nordiske Stammer, 
skal ikke søges udslettede, men disse Eiendommeligheder 
skal gjøres kjendte og frugtbringende under den fredelige 
Væddekamp i Livets praktiske Virksomhed mellem de nor- 
diske Folk. 

Jeg tænker ikke paa en nordisk Forening for Studenter, 
jeg tænker paa en Bevægelse, som kunde udgaa fra en 

Sammenslutning inden den studerende Ungdom; men den 
maa, for at kunne faa nogen Magt og Varighed, af denne 
føres videre til alle Lag af Folket. Jeg tænker mig at en 
saadan Bevægelse først og fremst skulde være rettet paa det 
store arbeidende og næringsdrivende Folk rundt omkring i 
Landets forskjellige Dele. 



Skulde en Flok inden Eders Midte ville føre denne 
Tanke ud i Livet, saa maatte I, tænker jeg, vinde for Be- 
vægelsen erfarne, praktiske, repræsentative Mænd i forskjel- 
lige Stillinger. Der eksisterer jo hos os flere nordiske Fag- 
foreninger, praktiske og akademiske. Med disses Bestyrelser 
tænker jeg mig, at I skulde sætte Eder i Forbindelse, for 
af dem at faa Hjælp, mulig ogsaa pekuniær Støtte, til den 
praktiske Ordning og Udførelse af den hele Sag. 

Naar jeg har nævnt Fremme af Kjendskab og Samarbeide 
mellem de nordiske Folk, saa tænker jeg ikke fortrinsvis 
paa Kunst, Litteratur og Videnskab. Jeg tænker ikke paa 
festlige Sammenkomster med Gildernes begeistrende Ord. 
Men jeg tænker særlig paa Næringslivet og paa Folkets 
daglige Arbeide. En Sammenslutning som den, jeg har 
antydet, skulde, tænker jeg, f. Eks. søge at bringe Klarhed 
om, hvorledes Handelsforbindelser mellem de nordiske Folk 
bedst skulde kunne lettes og rigere udfolde sig. Jeg tænker 
paa, at det arbeidende Folk rundt om i Nordens forskjel- 
lige Dele skal faa Kjendskab til Virksomhed og Livsvilkaar 
i andre Dele af Norden, for at de deraf kan lære Forbedring 
af den Livsgjerning, som ligger deres daglige Liv nærmest. 
Saaledes f. Eks. med Hensyn til Meieribedrift, Skovplant- 

ning, Husflid, Fiskeri, Sjøfart. Det maatte lade sig gjøre, 
tror jeg, at norske Folkeskolelærere i større Omfang end 
nu kom til at høre Kurser, som er bestemt for svenske og 
danske Folkeskolelærere og omvendt. 

Det er kun faa uklare Enkeltheder, som jeg her nævner 
fra det store mangesidige Virkefelt, som efter mit Skjøn 
foreligger for det nordiske Arbeide, som jeg her har an- 
tydet. 

Kan et saadant Arbeide komme i fast Gang, saa maa 
det begynde smaat og derfra søge at strække sig videre og 
videre. 

Kunde en Forening, som vilde fremme et saadant Ar- 
beide, først blive dannet og betrygget i Kristiania, maatte 
den paa den ene Side søge at fremkalde Filialer rundt om 
i Norge, i By og Bygd. 

Paa den anden Side maatte den sætte sig i Forbindelse 
med varmhjertede og indflydelsesrige Mænd i Broderlandene, 
Mænd som har Øiet aabent for Betydningen af Samhold i 
Norden. Hvis der kunde dannes nordiske Folkeforeninger 
i alle de tre Riger, saa maatte der vel vælges et Overstyre 
for hvert af de tre Folk for at organisere det hele. Repræ- 
sentanter for disse en nordisk Folkeforenings tre Hovedbesty- 
relser maatte vel samles én Gang om Aaret for at raadslaa 
om et Arbeidsprogram. Dette er, som I vil se, meget ube- 
stemte og uklare Antydninger til Planen for det nordiske 
Arbeide, om hvilket jeg her har udkastet Tanken. Men 
om Planen er uklar og først kan klares ved at sættes ud 
i Livets Virksomhed, saa tror jeg dog, at Hovedmaalet er 
tydelig betegnet ved de Ord, som jeg har nævnt: at det 
skal være en Sammenslutning til Fremme af Kjendskab, 

Samarbeide og broderlig Forstaaelse mellem de tre nordi- 
ske Folk. 

Det skal, som jeg har sagt, være et upolitisk Arbeide. 
Kun et eneste politisk Program maa Bevægelsen vedkjende 
sig — det samme som Kong Oscar den første i sin Tid 
udtalte paa Drottningholms Slot: at Krig mellem Nordens 
Folk herefter er en Umulighed. Dette Program maa hver 
den, som vil slutte sig til dette nordiske Arbeide, vedkjende 
sig. Dette Program maa de, som her vil slutte sig sam- 
men, til enhver Side hævde og værge. De maa paatale 
og forfølge enhver offentlig Handling, der strider mod dette 
Program, som en national Forsyndelse. Den nordiske Be- 
vægelse, til hvilken jeg her søger at kalde Eder, maa føre 
frem til Anerkjendelse i Liv og Handling Nutidens Freds- 
tanke, saa at Fredstankens Udslag bliver mere end en 
glimrende Skuepenge i en festlig Sal, saa at Fredstanken 
bliver til en Livsmagt hos det hele Folk. 



Og nu til Slutning beder jeg Eder, kjære unge Studenter^ 
at I i Alvor og Ro vil overveie og samraade om det, som 
jeg her har sagt Eder. Det er ikke min Mening eller mit 
Ønske, at denne Sag, som jeg har forebragt, skulde drøftes 
iaften; endmindre at der derom nu skulde fattes nogen 
Beslutning. 

Jeg tror, at vi Nordmænd her har en særlig Opgave 
fremfor vore svenske og danske Brødre. Thi vor Historie 
har gjort os ligesom til et Mellemled mellem de nordiske 
Folk. Vi har lettest, tror jeg, for at tale klart og forstaaeligt 

9 — Populærvidenskabelige Foredrag. 

til begge Sider. Og derfor spørger jeg Eder end en Gang 
til Slutning: 

Er der ikke blandt Eder norske Studenter dem, som 
vil slutte sig sammen og gaa i Spidsen for et Årbeide til 
Fremme af Kjendskab, Samarbeide og broderlig Forstaaelse 
mellem de tre nordiske Folk? 



Mindeord om P. A. Munch. 

Norske Studenter I 

Med Glæde og Taknemmelighed har jeg været med paa 
Videnskabsselskabets Halvhundredaarsfest, som er 
bleven løftet ved vor Konges Deltagelse og ved Udtryk for 
Sympathi fra mange Sider, ogsaa fra de norske Studenter. 
Det maa være mig, som Videnskabsselskabets næst ældste 
Medlem, tilladt at udtale min Tak og Anerkjendelse til de 
Mænd, som har forestaaet og ordnet Festen, som ved den 
har virket med og talt. 

Men jeg føler det tillige som en Pligt at fremsige en 

Epilog til Festen, for at vække et gammelt Minde til Live. 

* 

Da jeg Dagen efter denne Fest sad stille i mit Hjem, 
blev min Tanke urolig; den kunde ikke finde Hvile i 
Hjemmet. Min Hug fløi vidt mod Syd. Det bar over 
Alpernes Toppe ned til Kunstens og Historiens fagre Land. 
Elba saa jeg glitre hist ude i det blaa Hav. Det bar frem 
til Historiens evige Stad. Ja Roma er i Sandhed Histo- 
riens Stad; thi ingensteds har Historiens Elv rullet frem i 
Baa bred og saa rig en Strøm, med saa vidt omspændende 

Løb. Og end i Dag er Rom Mødestedet for Historikere 
fra alle Lande. 

I Tanken vandrede jeg ud under Cestius's Pyramide til 
den protestantiske Kirkegaard, som for mange Folkeslag: 
gjemmer vemodige Minder. Min Fod stansede ved en 
Grav, som grønnes over en Nordmands Støv. Han bar 
navnet Peter Andreas Munch. Dette Navn har jeg ikke 
hørt nævnt ved vort Videnskabsselskabs Halvhundredaars- 
Mindefest. 

Som jeg i Tanken stod ved Graven fandt jeg en inder- 
lig Harmoni deri, at Munch hviler i Romas Jord. Thi han 
var efter sin Sjælseiendommelighed, som Bjørnson i sit 
skjønne Mindedigt ypperlig har karakteriseret ham, i Sand- 
hed en Sydens Søn, et Sollandets Barn. Den Gransker, 
som i de lange Nattetimer nedskrev det, hans Aand sa» 
af henfarne Tiders Liv bag Pergamentets halvt udslettede 
Tegn, den Lærde som ved fuld Dag med løftet Hoved og 
med selvbevidst Blik fuld af Liv drøftede de vanskeligste 
historiske Spørgsmaal med Europas første Videnskabsmænd,, 
han var det samme Menneske som den Mand, der var sine 
unge Døtres Legekammerat, barnlig og barnagtig. Uskyl- 
dig i sin Glæde, naar han i Sang gjengav en yndig Melodi,, 
han engang havde hørt udenfor sit Vindu i Rom. Fuld 
af Spilopper og Skøierstreger, mens han bagte sig i Sol- 
varmen. I Fryd over at ramme under Konfettikastningen: 
i Rom en ung Dame paa Balkonen ligeoverfor hans Bolig. 
Han følte sig dragen paa én Gang af den moderne Lore- 
leis lokkende Toner og af Homers høie enkle Ord, han 
som til Læsning paa Reiser havde med sig paa én Gang: 
fiemes Buch der Lieder og Odysseen. 

Da jeg i Tanken stod ved Munchs Grav, maatte jeg 
■sande, at hans Navn har Ret til at mindes i Historiens 
Stad. Thi Munch var en europæisk Forsker, hvis Hoved 
raged op over Flokken. Han var af Naturen saa rigt ud- 
rustet, at han ligesom med legende Lethed beherskede alle 
-de Forskningsomraader, som han maatte undersøge for at 
opklare sit Folks Fortid. Altid med Geniets Skabertrang 
higende frem mod nye Syner, mod nye Fund, hvor den 
uløste Gaade lokked ham, fordi den var uløst. Utrættelig 
i at rydde Vei til alle Sider. Aldrig svigtende under Byr- 
den af de tungeste Stene, som maatte sankes sammen 
for at lægge Grunden under Byrden af det sværeste 
Tømmer, som skulde slæbes frem for at tømre Historiens 
Bygning. 

Ja Munch tilhørte som Forsker og historisk Rydnings- 
mand ikke sit Fædreland alene. For dets Skyld fulgte han 
de gamle Vikingers Spor til Britanniens Strande, trængte 
isom de overalt erobrende frem, læste Mindeordene over 
dem paa Isle of Man's Kors, drog frem ukjendte Beretnin- 
■ger om dem af Skotlands Bibliotheker, rakte skotske og 
engelske Videnskabsmænd en hjælpende Haand. Og mens 
Munch i sin Forskning fulgte de gamle Nordmænds veie 
Qernt mod sydøst lige til Konstantinopel og til det Hellige 
Land, ryddede han op i den ældste svenske og russiske 
Historie. Af de første tyske Videnskabsmænd var Munch 
^nerkjendt som en jævnbyrdig Forsker, der kastede Lys 
over alle Germaners Sagnhistorie, Mytologi og Sprog. 
Jeg saa ham i Berlin staa med løftet Hoved i en Kreds af 
de ypperste Sprogforskere, hædret som en ven af German- 
istemes gamle Mester, Jacob Grimm. Da Munch kom til 

Rom, fik han friere Adgang til de pavelige Arkiver end 
nogen Protestant før ham, og Overbestyreren Pater Thei- 
ner, som selv var en lærd Historiker, fandt i Munch en- 
kundskabsrig Medhjælper. Paa grund af alt dette er Munchs- 
Minde inderlig knyttet til Historiens Stad, til Rom. 

Det er Videnskabsmændenes store Opgave at sprænge 
de nationale Skranker, at forbinde Folkene og bidrage til^ 
at Freden i en sen Fremtid, om Gud vil, kan blive tryg. 
mellem Folkene. 

Men Videnskabsmændene har tillige sin Pligt, sin Glæde- 
og sin Løn i efter Evne at fremme Udviklingen hos det 
Folk, de ved Æt og Fødsel tilhører, i at sprede Lys hos- 
sit eget Folk. Og om ingen gjælder dette mere end on^ 
den nationale Histories Forskere. Derfor skal P. A. Munchs- 
Navn først og fremst mindes i Norge. Han skal mindes^ 
hos os, fordi han i norsk historisk Videnskab og i alle 
dens Hjælpevidenskaber har været en Forsker, mere om- 
fattende, med vældigere Kraft arbeidende i en jærnfast 
Hukommelses Rustning, udstyret med rigere Kombinations- 
evne end nogen anden. Han har i norsk Fortidshistorie 
været allesteds nærværende, overalt ryddende, samlende,, 
fremad drivende. Næsten paa alle Punkter er og bliver 
han den nødvendige Forudsætning for andre, som i vor 
Historie med kontemplativ filosofisk Ro grunder over Begiven- 
hedernes Aarsager og Følger. Han er og bliver den nød- 
vendige Forudsætning for andre, som i kunstnerisk Form 
fremstiller de store Hoveddrag i vort Folks og vort Sprogs, 
historiske Udvikling. 

Munch har selv fremdraget, udgivet og med værdifulde 
Oplysninger ledsaget en lang Række af Kildeskrifter til 

Norges ældre Historie og Bebyggelsesforhold. I sit store 
Værk <Det norske folks historie » er Munch vor paa alle 
Veie kjendte, kyndige Fører gjennem de mange Aarhundre- 
der lige fra den Qemeste Oldtid, da skrevne Ord først 
nævner Mænd, som byggede i Norge, og lige til Udgangen 
af 14de Aarhundred. Munch tager saa godt som alle ydre 
Begivenheder med. Han trænger overalt selv frem til Kil- 
derne og kaster som Kritiker Lys over disse. 

Det første Afsnit af det norske Folks Historie, før Norge 
blev samlet til ét Rige og før Island blev bebygget, har vel 
stillet de alsidigste Krav til Forfatteren. Her hvor der 
skulde gjøres Rede for den nordiske Folkestammes Oprin- 
delse og Forhold til dens Frænder, for den tidligste Be- 
byggelse paa norsk Grund; for Folkets ældste Kultus, Tro 
og Sagn, her maatte Historikerens Evner og Kundskaber 
forenes med Sprogforskerens, Etnografens, Geografens, Re- 
ligions- og Sagnforskerens. Og overalt har Munch her 
udfoldet mærkelige Kundskaber, vist Skarpsind og Kom- 
binationsevne; men vel ogsaa ofte været altfor snar til at 
ville bygge historiske og etnografiske Kjendsgjerninger paa 
Sprogforhold og gamle Indskrifter, paa uhistoriske Sagn 
og Digte. 

I sin Histories andet Afsnit, Sagatiden, er Munch den 
videnskabelige Leder gjennem Sagalitteraturen, den kritiske 
Ordner, den livlige Gjenfortæller. Gjennem dette Afsnit 
har Munchs store Værk vistnok mest fundet frem til hele 
det norske Folk, fordi Sagaens mesterlige Menneskeskildring 
her overalt giver rigt Lys og vidunderlig skiftende Farve, 
stiller os de handlende Personer lyslevende for Øie. Denne 
Sagaskrivnings Udvikling belyser Munch klart og grundig. 

Saa kommer endelig det sidste Afsnit, som rækker ind- 
til Kalmar-Unionen. Det norske Folks Historie i det Tids- 
rum, da dets selvstændige historiske Liv alt mere og mere 
snævrede ind og stilnede af, alt mere og mere bestemtes 
ikke af det selv, men andetstedsfra, fra de andre nordiske 
Lande, fra England, Tyskland og fra Rom. Ingensteds har 
Munch kanske udfoldet en saa beundringsværdig rastløs 
og udholdende Arbeidskraft som her, i saa høi Grad vist 
sig som den ryddende og byggende Mester. Thi her var 
Grunden før ham endnu ikke fast lagt. Her maatte Munch 
i stadig Uro selv hente Bygstenene fra Sverige og Danmark, 
fra Tyskland og Rom. Optegnelserne blev ordnede og 
Fremstillingen skreven snart i Udlandet, snart paa hjemlig 
Grund. Hist ude stundom i en Jembanekupé, hvor Skrive- 
bordet var Ryggen af den Bænk» som skilte Munch fra 
hans Nabo i Kupéen. Her hjemme tildels i det landlige 
Fristed, som Thomas Johannessen Heftyes Gjæstfrihed aab- 
nede for Munch. Om Dagen var han her sammen med 
de Unge, Kvinder og Mænd, midt oppe i alskens Moro. 
Men i sene Nattetimer, naar alle andre var gaaet til Ro, 
sad han ved sit Arbeide ene i sit Rum. 

Under sine Forskninger om det norske Folks Fortids- 
liv søgte Munch tillige tilbage til Retsudviklingens Kilder 
og fulgte Lovgivningen i dens Gang. 

Ogsaa som Geograf og Karttegner var han virksom paa 
hele den Grund, hvor norske Mænd bygger eller i Fortiden 
har bygget. 

Han havde en mærkelig Evne til at anskueliggjøre sig 
Stedernes geografiske Beliggenhed. Det fortælles, at han 
første Dag, han var kommen til Bergen, fra et høitliggende 

Sted i Omegnen til alle Sider pegede paa de Punkter, som 
Tar historisk mærkelige. 

Munch har givet de fortræffeligste geografiske Oplysnin- 
ger om de gamle Nordmænds Nybygder i og ved Skotland. 

Han har reist Skiringssals Handelsplads af dens Grus 
for vort indre Blik, saa vi ser det brogede Liv under Mar- 
kedet der, da Handelsmænd fra Nordland og Hedeby mø- 
des med Bygdens Bønder og med Kongsmænd fra Geirstad. 

Munch har først iagttaget de store Hovedlag i vore Steds- 
navnes Dannelse. Han har ved Norges historiske Geografi 
overalt draget de første raske Rids, kun alt for raske, hvor 
Oluf Rygh siden paa en paalideligere Grund murede op en 
Bygning, som det ikke blev ham forundt at fuldføre. 

Munchs Interesse og Arbeidskraft omfattede ogsaa de 
synlige Levninger af Fortidens Mænds Virksomhed, baade 
de Oldtidsgjenstande, som groves frem af Jordens Muld, 
og de Bygninger, som i gamle Dage reistes af Kunstnerens 
Haand. Fremfor alt syslede han med det stolteste norske 
Mindesmærke, med Trondhjems Domkirke. Ogsaa her 
gav han rige Impulser, som fik Betydning for yngre 
Forskere. 

Munch var lige saa meget Sproggransker som Historie- 
gransker. Han tolkede norske Personnavne i deres Oprin- 
delse. Han var Grammatiker, kritisk Tekstudgiver, Rune- 
gransker. Han omfattede ogsaa i alle disse Fag ikke alene 
Norge, men hele Norden og tillige de tilgrænsende ger- 
manske Omraader. Ja han bidrog væsentlig til at indføre 
den nyvundne sprogsammenlignende Metode i vor norske 
Videnskab. 

Med genialt Skarpsind fremsatte han den første viden- 

skabelige Tolkning af de ældste norske Indskrifter, som 
giver Vidnesbyrd om det Maal, som her taltes, før Norges 
Rige blev samlet. 

Og P. A. Munchs Navn skal mindes i Norge, fordi han 
var den centrale Skikkelse i hele den Bevægelse, som lidt før 
og efter Midten af 19de Aarhundred søgte at vække, styrke 
og til alle Sider levendegjøre hos vort F'olk dets historiske 
Sans, Bevidstheden om dets levende Forbindelse med det 
norske Folks Fortidsliv. Munchs Navn skal mindes her i 
Norge, fordi vi ved at mindes ham mindes en Kreds af 
Mænd, som vi ser samlede om ham som om Høvdingen. 
Jeg nævner blandt dem Rudolf KeysePy Munchs Lærer, 
hvem Munch tilegnede c Det norske Folks Historie*. De 
blev Medarbeidere, uagtet Keyser var en fra Munch vidt 
forskjellig Natur, mindre omfattende, roligere og mindre 
fremadskridende. Keyser var det, som først indførte Stu- 
diet af vort gamle Sprog og af den i dette skrevne islandske 
og norske Litteratur ved vort Universitet. Han virkede 
mere end Munch gjennem Forelæsninger. De var om- 
hyggelig udarbeidede og fremførte i en sirlig Form, medens 
Munchs Forelæsninger tidt havde Improvisationens Form- 
løshed, stundom dens Friskhed med tindrende Glimt ind 
imellem. 

Til Munch og Keyser sluttede sig Historikeren Lange,, 
Sprogforskerne Unger og Fritzner. 

Ved Midten af forrige Aarhundred blev der en udbredt 
og ivrig Virksomhed for at optegne og bevare eller forme, 
hvad der hos den norske Almune var gjemt af norsk Sprog, 
af Sagn, Eventyr og Folkeviser. Man vilde herigjennem 
paa den ene Side vinde Udbytte for den videnskabelige 

Undersøgelse af Folkeeiendommeligheden, dens Liv og Ud- 
vikling gjennem t'ideme; paa den anden Side vilde man 
derved styrke den aandelige nationale Selvstændighed. I 
denne Virksomhed var P. A. Munch den overalt drivende 
og indflydelsesrige videnskabelige Mellemmand. 

Munch besørgede en ny Udgave af c Norske Viser og 
Stev>. Han stod i livlig Meningsudveksling med Asbjørn- 
sen og Jørgen Moe. Han virkede med til, at Landstad fik 
udgivet sin Samling af Folkeviser fra Telemarken. 

Med Munch i nær Forbindelse stod ogsaa en af de 
mærkeligste Nordmænd i denne Tid, en Mand, jeg nævner 
med Ærbødighed og Tak, Søndmørsbonden luar Aasen. 
Munch støttede fra første Færd paa enhver Maade Ivar 
Aasen, søgte overalt ved sin videnskabelige Autoritet at 
faa ham anerkjendt. 

Munch fulgte altid med levende Interesse Undersøgel- 
serne om de norske Folkemaals Liv i Nutiden, om deres 
Forhold paa den ene Side til det gamle norsk-islandske 
Litteratursprog, paa den anden Side til Nutidens Nordmænds 
Skriftsprog. Bevægelig som Munch altid var, har han i 
sin Opfatning af dette Forhold gjennem en lang Række af 
Aar svinget mellem at betragte og fremstille Spørgsmaalet 
fra vidt forskjellige Synspunkter. 

I 1848, da Aasen har udgivet «Det norske Folkesprogs 
Grammatik », er Munch saa overvældet af Glæde over de Fund» 
som Aasen har gjort, at hans alsidige Kritik er bleven tagen fan- 
gen. Han udtalte dengang, at cdet er utvivlsomt, at en Ophøi- 
else af vort Folkesprog til Skriftsprog, eller Opstillingen af et 
norsk Skriftsprog i det væsentlige stemmende med Oldsproget^ 
men forstaaeligt for enhver Almuesmand, der har anvendt 

halvt saa megen Tid paa at lære Bogstaveringen, som han 
nu maa anvende paa at lære dansk, ... er med en Lede- 
traad som [Ivar Aasens Grammatik] endog forholdsvis tem- 
melig let.> Munch raadede endog Aasen til at føre Folke- 
sprogets Skriftform nærmere op til den for det gamle Lit- 
teratursprog gjældende Betegnelse af Lydene. 

Men i 1862 taler Munch om dette Forhold fra et ganske 
andet Standpunkt. Han er i Mellemtiden mere og mere 
blevet en europæisk Videnskabsmand. Hans egne Forsk- 
ninger har nu ført ham nærmere frem imod den nyere 
almeneuropæiske politiske Historie og imod Nordmændenes 
Forhold til denne. 

Under Ophold udenfor Norge, i Berlin, i Wien, i Rom 
har Munch været i mangesidig Forbindelse med de ypperste 
Sprogforskere og Historikere, ogsaa med mange andre frem- 
ragende Personligheder. Derved er hans Syn for den mo- 
derne Udvikling blevet udvidet og klaret, hans alsidige 
Kritik skjærpet. Men paa samme Tid, som Munchs Fod 
løsnede fra Fædrelandets Grund, er vel ogsaa hans Sam- 
følelse med vort Vestlands Fiskere, med vore Fjældfolk og 
med deres i meget om Middelalderen mindende Kultur bleven 
svagere. I 1862 udtaler Munch om Sprogforholdene i Norge 
i 14de Aarhundred bl. a. : at Opløsningen af det gamle paa 
Bøiningsformer rigere Sprog i Norge og Udjævningen af 
mange af dets Særegenheder ved Blanding med de nærmest- 
beslægtede mindre oprindelige Sprog er i Overensstemmelse 
med det, som fandt Sted overalt andensteds i Europa. Det 
er, som han nu mener, af Udviklingen overalt i Europa 
uklart, at naar det nyere danske Sprog selv i hin ældre, 
mere uformelige Skikkelse, hvori vi kjender det fra 13de 



MINDEORD OM P. A. MUNCH 141 

Og 14de Aarhundred, kom i Berørelse med det svenske 
og norske, maatte det som ungdommeligere, friskere og 
belivet af den nyere Kulturbevægelses Aande faa Overhaand 
over hine, der nu egentlig tilhørte en forgangen Kultur- 
periode og stod ligeoverfor det som udlevede Oldinge mod en 
Yngling eller som en uddøende Vegetation mod en fremskri- 
dende». <At Sprogindvirkningen fra Danmark paa Grund af 
de politiske Forhold blev noget stærkere end den ellers vilde 
have været, og at derfor den Sprogforandring, som under 
alle Omstændigheder vilde være uundgaaelig, saa sandt som 
Sverige og Norge ikke vilde have stillet sig udenfor hele den 
nyere Kulturbevægelse, blev noget fremskyndet, er i sig 
selv,» siger Munch nu, <med al den Kjærlighed og Ærbø- 
dighed, vi maa have for Fædrenes ærværdige Sprog og: 
herlige Litteratur, saalangt fra at beklage, at vi meget mere 
maa være Forsynet taknemlige, fordi det saa meget snarere 
bragte os ud af en forældet, hensygnende Kulturperiode og 
stillede os ved Begyndelsen af en nyere og friskere. » 

Ogsaa denne P. A. Munchs nyere Opfatning og Udta- 
lelse turde have sin Ensidighed og sine Overdrivelser. For 
ikke at nævne andet, tager han her ikke Hensyn til, at 
det danske Sprogs Ordforraad og Udtryksmaade var præget 
af Naturomgivelser og Livsforhold, som var væsentlig for- 
skjellige fra de for en stor Del af det norske Folk bestem- 
mende, saa at det danske Sprog først efter talrige Foran- 
dringer og kun gjennem mangesidig norsk Indflydelse kunde 
komme til fuldt ud at egne sig for os. Ligesaa lidet tager 
Munch her Hensyn til, at Sprogkløften mellem de forskjel- 
lige Lag af det norske Folk baade af de anførte Grunde 
og paa Grund af de afvigende Lydforhold flere Steder blev 



142 MINDEORD OM P. A. MUNCH 

saa stor, at den maatte hemme en samlet Udvikling. Ivar 
Aasens Navn er endnu et Skillemærke mellem os, men det 
skal engang blive et af alle Nordmænd høit hædret Navn. 

Jeg tænker mig, at dette skal blive saa paa en Tid, da 
den Slægt, hvortil jeg hører, forlængst ergaaetbort. Da skal 
som norsk Sprog af alle Nordmænd det Tungemaal aner- 
kjendes, som staar i inderlig Samklang med Folkevrimme- 
lens Tale der, hvor de arbeidende og praktisk virkende 
Nordmænds Liv pulserer stærkest og alsidigst. Det Sprog, 
som er beaandet af de ypperste norske Videnskabsmænd 
og Kunstnere, Tænkere og Statsmænd; Wergelands, Wel- 
faavens og Bjørnsons Sprog. Det Tungemaal, som navnlig 
af Ibsen er blevet fæstet i sit norske Særpræg og som først 
og fremst gjennem hans Ord har baaret Bud til Europa 
om norsk Tænkning og Kultur. 

Det Maal, som blev fæstet i Lovens Ord paa Eidsvold 
1814 og i Kristiania 1905. Det Maal, som paa Grund af 
alt dette i Sandhed er og skal være norsk Sprog. Men 
dette Sprog skal da have faaet nyt Liv, ny Kraft og ny 
kvægende Friskhed fra sprudlende Strømme, som luar 
Aasen har ledet frem fra de gamle Kilder ved Fjæld og 
Fjord. Dette Fremtidens norske Sprog skal navnlig for 
Vestlandets og Fjældets Stamme have en mere hjemlig 
Tone, fordi det er inderligere i Samklang med Sang og 
Tale, som klinger i Sjælen fra Barndommens Færden i 
Dal og ved Strand. 

Paa den Tid, naar dette er fuldbyrdet, skal alle Nord- 
mænd, som anerkjender og fremhæver Kultui-sprogets Be- 
tydning, kunne takke og hædre Ivar Aasen, som har lært 
os at kjende Folkemaalet i de norske Bygder, Ivar Aasen, 

den Mand, som tillige har udtalt, at det cikke er nødven- 
digt, at det, som skal tiltale Almuen, netop skal være for- 
fattet i dens eget Maal; men at det derimod er nødvendigt, 
at det maa være i Folkets Aand, at det maa indeholde saadanne 
Tanker, som Folket kan tilegne sig, og fremtræde i en saa- 
dan Form, at den rette Mening er klar og fattelig for allet. 

Mindet om P. A. Munch er ikke et halvglemt Fortids- 
minde for os. Hans Aand er end hos os i vor Nutids- 
gjærning. Da jeg i 1905 fra Akershus hørte Drønnet af de 
Skud, som bar Bud om, at en egen Konge for Norges 
Rige var valgt efter et halvt Aartusinds Mellemrum, en 
Konge, som skulde bære det samme Navn som norske 
Konger af Harald Haarfagres Æt, da skjød den Tanke 
gjennem mig, at nu var en Gjæming gjort, som var 
fyldt af den gamle Sagas Liv og Aand. Da blev det 
mig klart, at P. A. Munch og Historikere, som end lever 
blandt os, havde været med til at mure den Bue, som 
skal hvælve sammen Norges Riges Oldtidshistorie med dets 
Nutid til ét Hvælv, hvorunder der om Skjæbnens Magter 
vil, skal, naar Frænder i Enighed samles, lyde Takkens 
Ord til den Mægtige, som er al Freds Fyrste. 

Derfor skal P. A. Munchs Navn endidag mindes i Norge. 



Norske Studenter I Til de unge vender jeg mig. Til 
Eder, som med Minder og Indtryk fra svundne Tider skal 
være med til at vække nye Tanker og nyt Liv i vort Folk, 
til at bygge dette Folks Fremtids-Historie. Jeg beder Eder: 
Lad ikke Mindet om Peter Andreas Munch dø i Norge. Gaa 
I foran, saa Nordmænd nu kan slutte sig sammen for at 

værne om hans Minde og for at gjøre det levende hos'os* 
Den praktiske Opgave, som jeg gjæme vil stille Eder,, 
bør ikke gjælde for løst, før P. A. Munchs Navn er udtalt 
ved Kristiania Videnskabsselskabs Hundredaarsfest i 1957 
saa høit, at det norske Folk hører det; Arbeidsudvalgets 
Virksomhed skal ikke blive afsluttet, før alle i 1957 kan 
se et Mindesmærke, som er sat for P. A. Munch. Jeg vil 
her forøvrigt intet afgjøre om dette Mindesmærkes Art eller 
om, hvor snart det skal reises. Som en Mulighed har jeg 
tænkt mig, at i 1910 paa Hundredaarsdagen efter Munchs 
Fødsel en Byste, som fremstiller hans ædle Drag skal faa 
sin Plads paa vort Universitets Grund, og at man tillige 
fra nu af og idetmindste indtil 1957 samler til el Fond,, 
som skal bære Munchs Navn ; et Fond til Fremme af alle 
de fædrelandske videnskabelige Studier, som Munch har 
fremmet, til Støtte for Granskninger i Norges og Nordens 
Historie, Sprog, Arkæologi, Geografi, og tillige til Belysning 
af Munchs egen Gjæming. Om alt dette vil jeg intet af- 
gjøre. Heller ikke vil jeg afgjøre noget om et saadant Fonds 
Forhold til det Legat ved vort Universitet, som nu bærer 
Munchs Navn. 

Jeg beder Eder kun, norske Studenter I om at træde i 
Forbindelse med andre Foreninger, som f. eks. Videnskabs- 
selskabet i Kristiania, c Den historiske Forenings, c Forenin- 
gen til norske Fortidsmindesmærkers Bevaring«, ogsaa med 
Foreninger i andre norske Byer, for i Aar at faa valgt et 
Arbeidsudvalg, hvis Opgave det skal være at faa sat Peter 
Andreas Munch et værdigt Mindesmærke i Norge. 

